text:
呢個餸係噚晚整嘅,應該噚晚已經要 post 出嚟,點知寫完篇黑豆燕麥方塊之後超眼瞓,簡直眼瞓到一條魚都釣唔到呀! 見已經差唔多點半鐘喇,都係去瞓覺喇,留番今朝先再寫.所以自從要打理埋頭家之後,真係好唔夠時間用,一日起碼有番 30 個鐘就差唔多!
好耐都無食過蒸雞喇,心血來潮又想食喎,咁咪整囉!用金針,雲耳同冬菇嚟蒸雞係好家常嘅菜式,以前媽咪間唔中就會整 o架喇!記得媽咪之前同我講個,如果要買雞就去「惠康」度買啦,可能因為乾淨衛生啲啩!所以噚日我就走咗上去「惠康」度買.見到個 counter 有啲包好咗嚟賣嘅雞,有隻賣 $18,另一隻就賣 $25,兩種都係半隻份量,都唔知有咩分別,於是問個阿姐,原來一隻係急凍,一隻係冰鮮!其實相差唔多,應該係買冰鮮嘅,不過,一來見過「唐順興」果啲冰鮮雞成隻都只係廿零蚊,二來又想試吓急凍雞係咪真係咁唔掂,所以最後就揀咗 $18 急凍果隻返屋企做試驗,睇吓係咪真係咁差先!臨走前仲叫個阿姐幫我斬件,因為驚返到屋企唔識用把剪骨較剪去剪開佢,老豆又唔喺度,去咗農場,到時就麻煩喇,唔通原隻雞擺喺配料上面蒸咩!
材料:
雞
冬菇
金針
雲耳
紅棗
醃料:
蠔油
薑絲
紹酒
糖
- 雞洗乾淨後瀝乾水份.
- 參考「浸發冬菇方法」處理冬菇,之後切片.
- 雲耳剪去底部木頭部份;金針如有硬蒂,同樣剪去,之後將兩樣材料洗乾淨,放
入加有少少白醋嘅滾水內汆水,盛起後過冷河,瀝乾水,備用.
- 紅棗用熱水浸軟,洗淨後切開去核,再切粗絲備用.
- 將雞件同冬菇用醃料先醃半個鐘,之後將金針同雲耳鋪喺碟上,將醃好嘅雞件同
冬菇放上面,最後灑上紅棗絲,就可以拎去蒸,大約蒸 8 - 10 分鐘就得喇.
實驗結果證明,急凍雞真係唔可以要嚟蒸,因為完全無乜味,好彩我都醒目,醃果陣已經用蠔油,所以急凍雞最好都係要嚟煮,仲要有較濃味醬汁呀!
下次蒸雞都係要買冰鮮雞,不過之前要問定我老豆點用果把骨剪!


c: text/html

text:
茅湖仔通渠公司香港仔通渠鋅盆馬桶通渠方法:
1,梳打加醋疏通法:鋅盆馬桶通渠方法係先將半杯熟梳打粉倒入坑渠,再冧半杯醋,梳打與醋中嘅酸發生反應之後就可以抹得甩琯道中黐乎乎嘅嘢.
2,通渠工具疏通法:先將條直徑近排水口嘅圓木插入水喉中,並喺水池中放入一定量嘅水,唔間斷噉快手上下抽動圓木,喺吸力同壓力嘅作用下,筦道中嘅污物就會畀沖走.
3,通渠車通渠法:廚房坑渠發生堵塞時,可將通渠車泵嘅膠喉攝坑渠,再放入少量清水,不斷噉向裡泵氣,筦道就可以疏通.
4,利用高壓通渠法:攞條直徑為10毫米,長一米左右嘅膠理(或者橡皮理),一端緊套喺水喉上,另一端插到水池嘅堵塞處,用布屈喺橡皮理之外,塞緊水池嘅下水口,打開水喉並扭到最大嘅,水嘅壓力足以將擠塞物沖走.
個頭下水管道堵塞羅:
有啲朋友屋嘅排水理嘅管口冇安裝濾網,或者有朋友將濾網攞走咗,咪嚟呢,排水嘅時候,有異物隨著水流一齊排出時,就好容易導致排水理擠塞,呢個系大家屋企水喉擠塞最常見羅之一.
打開水喉,仔細觀察一下,究竟系管道邊個地方漏水,如果水係由管道下方瀉嘅話,咁系下面嘅管道塞咗.如果系管道中間嘅位置漏水,咁應該系膠管道呢塊塞咗.如果兩個反水彎漏水嘅話,噉應該系打橫嘅呢條管道都暢喇.

robotstxt: allowed

filter: keep


text:
8月30日星期日
一年一度嘅船河又嚟喇 , 可惜天氣不似預期 , 但係都無損咕碌家出海嘅心情呢~!!
今次响三門仔上船 , 上到船指定動作同媽媽影張相留念~!!
全程有好多靚女抱我 , 呢位係其中一個~!!
仲有睇住我大嘅 Alex 哥哥
途經水壩
啲水好清 , 影吓我個泳 look 比大家睇
好彩天公造美 , 游水嗰陣時無落雨 , 不過啲水就有啲凍
游得攰上私家飛機度休息一吓
今次仲叫埋 GiGi 同 CiCi 一齊去
玩完水又試吓玩獨木舟
GiCi family 同我哋一齊玩獨木舟 , 乘風破浪好好玩
仲有滑梯同跳彈床玩 , 好刺激架~!!!!!!!!
小朋友就鐘意玩香蕉船
有啲大人响船釣魚 , 仲有好多收獲~!!
偉哥哥係今次嘅搞手
估唔到蔭天都曬到肩膊紅哂
擺返個型仔 pose 比媽媽影
睇吓小朋友同大人都好鐘意我架
呢個沙灘水退會見到好多海星
我同媽媽都要同海星影合照留念
比我發現到有啲嘢
就係肥 do do 嘅海參 , 沙灘有好多呢~!!
玩到差啲唔記得同 GiCi 影大合照 , 好彩媽媽記得呢~!!
我今日好叻叻呀
自己响沙灘周圍走
仲走落沙灘游水
爸爸仲捉到蟹仔影相
玩到六點上船 lu
第一次嚟白角咀 , 呢個沙灘真係要保育 , 有咁多海星同海參 , 大家要好好愛惜大自然 , 唔好留低垃圾同去破壞咁靚嘅海灘呢 ~!!
最後送上全體大合照一張
謝謝大家比咗一個咁美好嘅回憶咕碌家 , 出年見~!!!!!!!!


text:
三苗做乜事玩廣東話Duolingo玩到懷疑人生?以色列又約咗咩人去雪埠行山?
道本語點樣用百幾個詞表達世間上所有嘢?Ithkuil造得有幾精細,先至成為終極鬼畜語言.zip?邏輯語邏輯嘅位喺邊?
今集我哋承接第14集人工語言嘅主題,進入挑戰極限嘅實驗語世界.
上集:014 藝術語言,國際輔助語
喺YouTube收聽
成爲 Patreon 會員除咗有足本逐字稿,仲有得投票,參與Discord添!
Continue reading
適逢第40集,我哋有特別豐富嘅額外內容!!
-Duolingo舉報系統
-三苗最近學緊嘅祕密語言……?
-Toki Pona數字有幾「簡單」?
-聽到頭暈嘅Ithkuil真實例子
-靳尼唔覺意宣揚意識形態?!
如果想單次打賞,亦都可以請我哋飲杯咖啡!
(en sub/粵字)
點解我會同全世界最出名嘅polyglot之一,傾移民英國?
歐洲可唔可能有自己嘅共通語?
點解學英國本土語言咁緊要?
各國語言迷,鍾意唱咩語言嘅卡啦OK?
Polyglot Gathering第二日,除咗聽talk,仲有乜嘢玩?
大家繼續留意呢個頻道,睇下我同新朋友會有咩多語言嘅偈傾啦!
Continue reading
Spotify呢排做咗啲咩駭人聽聞嘅事,令到廣東話嘅用戶全部反晒枱?阿凡達隻外星話連語法都特別外星?印地語一樣嘢由未做完到做完,會進入咗平行時空?華沙人唔知一件零件點嗌嘅時候,會開始講德文?
今集,我哋拎起語言學課本,一路聽我哋主持打開 「形態句法配列」嘅腦洞.
喺YouTube收聽
成爲 Patreon 會員除咗有足本逐字稿,仲有得投票,參與Discord添!
Continue reading
如果想單次打賞,亦都可以請我哋飲杯咖啡!


text:
“我的偏頭痛,每季3-4次的傷風,現在都很少了!原來氣功內丹,天人合一,小周天,採補真有其法,很安全,有利心身健康!一個西醬學員的親身體驗”- 區可欣,西醫,180125
詳細文字版
你好, 各位好, 我係區可欣, 我本身呢係一個公立醫院既西醫.武當靜坐及混元樁功,呢個功法我得著係真係好大既. 我之前曾經想試過做打坐啦, 想靜心啦, 但係發覺其實係好難,.同埋係唔知點進行, 點解可以坐到咁耐又可以令個身體好呢? 點解齋坐都得架呢咁樣?咁好多人都可能講話, 嗯, 西方嗰啲人講係mindfulness (靜心),咁但係呢方面都唔足以解釋既!
咁其實就開頭接觸呢一個功法呢, 最主要係因為我好想學靜坐. 同埋好想知道我可以其實感受會係點樣架呢?咁所以就經過呢一個功法之後呢, 我就學識左喇! 咁我由原先可能我坐5分鐘呢我決定就要起身喇, 靜唔到, 或者係覺得思緒都會飛埋黎.咁嗯, 去到一個層次我可以坐到成個鐘, 唔郁, 嗯, 係可以忘記左關節既存在(忘我)!因為靜坐多左啦, 咁所以個心境係會, 嗯, 平和左既. 自自然然呢個壓力會, 嗯, 對於同一件事, 個睇法或者壓力各方面呢好有幫助.因為你會識得靜, 係需要既時候你唔會好衝動去做一件事,識得點控制自己,同埋識得去點樣去忘卻一啲野(忘懮忘慮).咁學識得點去坐得耐呢, 咁亦都學識左靜坐既好處咁, 同埋中國人點樣係靜坐方面去有一個功法顯生, 可以令到養到生既真係好好!
中國人成日都話呢有一句, 天人合一啦, 咁呢個係道家成日都講既.咁點樣為之天人合一呢?咁, (是否是)你同大自然一模一樣, 或者係你, 嗯, 你模仿佢, 或者係你諗出黎, 定點樣呢? 咁其實呢, 經呢一個靜坐功法呢, 咁真係令到我可以達到一個, 嗯, 完全靜左, 嗯, 釋放自己,
與大自然融為一體!咁其實究竟係咩野一回事呢?之前就完全唔知道係點既, 亦都唔知道點樣做.咩叫合一呢?自己身體可以懂(得)同佢溝通, 感應.透過個靜坐, 我地個思緒靜左, 成個人釋放左, 咁亦都無一啲外來既嗯煩擾既野, 咁所以我地可以感受到大自然, 感受到出面, 感受到自己係同佢地一體既. 仲可以感受到自己身體, 身體入面既器官啦.我地生活好繁忙,都市人, 大家成日實都唔會停低既.因為諗得多或者唔停低比自己個身體或者自己去感應下出面既事, 或者係放低自己既煩惱, 其實對個人係有一個負面既影響既, 咁包括情緒上啦, 或者待人接物上啦.你透過靜坐, 可以令到你個思緒上, 待人接物, 對煩惱既處理方法, 係有另一個完全唔同既體悟既.
我見到好多人情緒唔好, 研究話, 人情緒唔好, 好多思緒都會影響左個身體既. 唔靜落黎, 咁個身體開始就會衍生左一個病, 你就會見得到出黎.咁所以 學識靜坐, 唔好話佢你點樣運氣先, 對自己係一個好大既禮物黎架!
其實另外一樣好特別, 當你靜到, 坐到係度, 完全忘卻左融入左, 同外界融為一體之後, 原來你既身體係可以做其他既野既. 例如, 運氣啦, 去練氣啦,我就學識左小周天, 同埋採補.將大自然既能量比自己呢, 咁原來係真係得嗰喎, 小周天係真係有呢樣野嗰喎, 唔係不可思議奇怪既野!其實有功法有方法去學嗯, 安全咁去做!
師虛師傅教得好仔細啦,班裡面我地大部份既學員係最尾完成左個課程之後,都會學識到點樣靜坐同埋去點樣運小周天既, 咁所以我覺得其實呢個課程係好值得上既, .採補可以採到出面既能量嗰喎, 同埋可以將佢轉化比你自己呢, 點樣可以將好既氣場令到自己都可以得益到呢?透過學識採補,增加到自己既能量啦, 同埋減小自己既負能量啦!
對於工作既壓力呢,我每日都係有難處既,我(練功後)就個人就正面左喇, 精力充沛啦, 好正面啦,唔會好容易攰啦!學識採補同埋打坐係好大幫助,病痛都小左架. 我以前其實一季起碼傷風三四次啦我地就,(因為)我做西醫家嘛, 成日都係一個好多菌既環境下出現既, 好容易就會嗯, 比其他人影響到我地. 我地甚至可能 當完值咁樣好攰喇, 咁跟住就好容易病 一季都會傷風三四次囉, 咁可能有其中一兩次仲要好嚴重既, 嚴重到返唔到工既! 自從我練左氣功,我依家一年最多都係傷風一次到啫!
咁另外呢就係因為學識左點樣平靜同減壓囉, 我本身的偏頭痛既,可以避免到佢發作.


text:
燒嘢食
燒嘢食(粵拼:siu1 je5 sik6;英文:Barbecue,又叫 BBQ,讀音似粵拼:bi1 bi1 kiu1)係一種煮食方法,通常認為係人類最原始嘅煮食方式,一般嚟講,燒嘢食係將啲嘢食放喺火上面燒熟,喺現代社會,由於有多種用火嘅方式,燒烤方式亦逐漸多元化,發展出各式燒烤爐,燒烤架,燒烤醬等.燒嘢食亦成為一種社交聚會休閒娛樂方式或者係生意.一個人燒嘢食喺現代社會係好少見,無論喺亞洲,美洲,歐洲等,燒嘢食通常係細至家庭,大至學校嘅集體活動.
由於肉類喺燒嗰陣會產生煙霧,燒嘢食通常都喺戶外進行.但煙霧可以用強力通風將佢大幅減少,因此亦有餐廳發展出室內燒烤嘅型式,喺亞洲例如日本,韓國,台灣,泰國等地方,稱之為燒肉店,亦即係喺枱中間有燒烤架,枱上面有強力抽風機,喺燒烤架上面放無煙木炭,網架或欄架畀客人自己將生肉燒熟嘅方式.
古今分別[編輯]
之前[編輯]
當人類重係晌捕獵同採摘野果充飢嘅時代,一切幾乎都係即食.士多啤梨蘋果橙係,飛禽走獸殺咗返嚟都係生食,停留晌茹毛飲血嘅階段.當人類發現鑽木可以取火,就開始利用火嚟改善生活,好似照明,取暖以及煮食等等.由於冇任何裝嘢嘅砂煲罎罉,一切都係用手又或者用樹枝代手去做.搵啲柴同葉返嚟去起火,用樹枝木棍直接拮住啲啱啱打返嚟嘅豬牛羊等等肉類,直接同火接觸,燒到佢出煙變色熟晒,食得,就係古代嘅燒烤,其實同家陣三五成群郊野燒嘢食好似,不過用具同玩法當然先進好多.
而家[編輯]
今時今日,燒嘢食唔再係醫肚咁簡單.燒嘢食成為飲食業中其中一門最撈得起嘅生意.世界各地發展出好多具備當地風格,各有所長嘅燒烤類型.韓燒,港式燒味,東南亞串燒等等都好受大眾歡迎.而且,古代燒烤通常一個人搞掂,為滿足生存必需充飢,食完就算.家陣啲人燒嘢食啱啱相反,一個人無論去郊外定係入餐廳燒嘢食都唔常見,因為除咗醫肚,好多時喺為咗聯誼,係人類社會一種人際交流活動.都市人會約埋去燒烤餐廳唰餐勁,鄉郊居民會叫埋鄰居老友嚟開個燒烤大會,邊食邊吹水,都見到燒嘢食呢件事晌現代嘅轉變同功能轉換.有得食有得玩有意義,一舉幾得.
燒嘢食用嘅嘢[編輯]
火:燒嘢食梗係要起火.一般郊遊/沙灘,又或者街邊串燒檔,用燒烤爐燒嘢食都係用炭.起火過程叫透爐或者起爐,並唔簡單,好講透爐條友學藝精唔精.餐廳就方便得多,燒嘢食甚至唔再一定見到火.利用電或煤氣爐加熱鐵板,一樣可以整熟板上食物.呢種方法多見於韓燒.
架生:露天燒烤一般係用燒烤叉,晌燒嘢食之前用水洗或插沙,之後燒一燒,再用紙抹,作為清潔程序.坐地式燒烤爐則用長鐵夾,放嘢食晌烤架燒,之後直接分畀食客.用嚟食嘅架生都係嗰堆木筷子膠刀叉同手,裝嘢食不外乎紙碟同膠碗.
各地燒嘢食用咗好多唔同嘅架生,港式燒乳豬用大鐵鈎,都係因應件嘢食大細而發展出嚟.
燒:直接叉住嚟燒.差唔多食得嗰陣,有人鍾意加蜜糖或者燒烤醬,帶出食物香味.有一門方法會用錫紙包住金菇牛肉,番薯粟米等等要耐啲先食得嘅嘢放晌炭執邊煨同烘,大概到中段開封就食得.不過由於火力大細好難控制,好多時拆開嗰陣啲嘢食都燶晒.錫紙包燒法一般會落較多料,好似豉油,蒜頭,BBQ醬等等以前唔會出現晌燒烤爐嘅醬.有另外一啲方法會將食物用半個人咁高嘅鐵叉拮起,然後晌啲火隔離係咁轉,都係要令每一部份嘅肉均勻變熟.
嘢食:香腸,牛/豬/魚/蝦等等種類嘅丸幾乎必定出現.其他生肉例如雞翼,牛/雞/豬/羊扒,魚蝦都係大眾選擇.一般街邊肉食店都有啲醃好晒,買嚟可以即燒嘅肉食.非肉食類嘢食通常有麵包,棉花糖,粟米,番薯,冬菇等等.菜少見啲.
餐廳以開放自助嘅形式任揀任攞,食物選擇都係大同小異.
水:有嘢食無嘢飲點得,想渴死咩.而食飽之後執嘢又可以來淋熄爐火.
燒嘢食地方[編輯]
歐美嘅人經常會晌屋企個花園度搞燒嘢食,叫埋三五知己隔離鄰舍一齊嚟聯誼.由於地方大,十幾廿人邊食邊玩邊吹水,悠悠閒閒過個歡樂下晝,非常寫意.
好似香港呢啲太細嘅地方,搵個後園燒嘢食唔係咁容易.唔少私人樓個天台都畀住客租嚟燒嘢食,而政府晌唔少沙灘同郊野公園都整咗好多石造嘅燒烤爐,畀市民燒嘢食.市民拎齊架生,先到先得,等到個爐就有得你燒.大時大節,免費爐例必供不應求.有啲有公眾爐嘅地方會有私人營業嘅燒烤檔,齋提供鐵架爐租畀人,不過收費幾揦脷,大節日更加會坐地起價,比閒日高一到兩倍不等,重要限制時間.
近年有新興燒烤樂園湧現,晌一啲位置離市區幾遠,但係風景幾正嘅地方開設一大個燒烤場.裏面提供所有嘢食同架生,重有玩嘅嘢,好似足球直播,麻雀耍樂等等,畀錢就有得玩有得食,成為好多家庭聚會或者集體活動嘅去處.
串燒好味抵食,晌各地嘅露天市集或食街都見到串燒檔開到成行成市.串燒流行令到市區任何一條街邊都變成燒嘢食嘅地方.
晌露天地方燒嘢食,好處係啲煙可以自然散走,唔會搞到一陣味.不過時下好多餐廳經營各國嘅燒烤菜,令到燒嘢食可以登堂入室.食客可以嘆住冷氣,自己一邊燒一燒食,又或者職員燒,顧客食.燒嘢食經已唔再一定搞到周身汗污糟邋遢,而係一年四季都可以舒舒服服.燒烤餐廳較常見係做韓燒,皆因佔地唔多,一個場可以開多幾圍.而且晌鐵板中間放個爐做埋打甂爐更係越嚟越普遍,令食客有雙重嘅享受.
睇埋[編輯]
參考[編輯]
- 香港燒烤露營指南,李日陽,萬里機構 ISBN 962-14-2347-3
出面網頁[編輯]
- 短線遊:郊野公園BBQ唔使帶炭 壹蘋果網絡
- 港式燒烤(英文)
- 港式燒烤嘅樂趣(英文)
- 港台中秋小不同


text:
《明報》今日有個調查話大學生仍然有過半數覺得香港人有責任建設民主中國,但睇返每間學校嘅數據,港大竟然得17%支持!班所謂本土派就梗係好雀躍,話咩港大走得最前啦,但只要睇多啲數據,班所謂本土派就中晒伏啦.
當班所謂本土派仲喺度圍爐慶祝時,有心水清嘅網民即刻質疑,港大個支持率咁低,會唔會係因為大陸人特別多?於是我上教資會睇下啲統計數據,果然不出我所料,港大啲大陸學生真係最多!2013/14年度入面,13952個港大學生入面有成2863個大陸人!多過晒其他院校!
咁樣睇,一切都解得通.陳偉業都講過,港大退聯成功大陸專才「居功至偉」,港大得返咁少人支持建設民主中國,其實都係同一原因.呢班喺專制政權底下長大嘅學生,根本唔知咩叫民主,亦覺得冇需要有民主,自然唔會覺得要搞咩「建設民主中國」,因為呢啲大陸嚟嘅學生根本就唔覺得大陸需要民主!佢哋根本係中共嘅幫兇,而中共最想學聯散,咁亦解釋咗點解港大會退到聯,蕭若元一早講過港大退聯背後有中共嘅動員,又再一次獲得引證.
香港係保存六四火種嘅最後之地,而香港亦同大陸唇亡齒寒,所以有建設民主中國嘅責任,而家越黎越多大陸人落黎,令到支持建設民主中國嘅人越黎越少,情況實在令人擔心!港大嘅例子好清楚咁話咗比我哋聽,越多中國大陸嚟嘅學生,就越少人支持建設民主中國,要喺學界保存建設民主中國嘅精神,就一定唔可以再比咁多大陸學生落黎!
雖然而家學界支持建設民主中國嘅比率仍然過半,但再係咁樣比班所謂本土派搞落去,同繼續比咁多大陸學生落嚟,六四嘅精神遲早會失傳.學陳倩瑩話齋,唔為民主中國付出,我哋就唔配有民主!今年六四,維園見!
大道之行也,天下為公,選賢與能,講信修睦.──《禮運.大同》


text:
CVD真空氣氛管式爐實驗室專用系列1-CVD系列高溫開啟式管式爐
碳纖維固化爐 高性能碳纖維固化爐碳纖維專用設備-預氧化爐
間歇式碳化爐_間歇式炭化爐碳纖維專用設備-碳化爐
T類-連續生產用-碳纖維生產線用于PAN基碳纖維的預氧,碳化,表面處理
T類-連續生產用-聚酰亞胺生產線用于聚酰亞胺纖維的連續亞胺化
RZT系列高溫真空碳管爐實驗室專用系列2-RZT系列真空碳管爐
中溫箱式爐 中溫箱式電阻爐實驗室專用系列2-RXL系列中溫箱式電阻爐
RXF系列箱式熱風循環脫脂爐實驗室專用系列2-RXL系列中溫箱式電阻爐
RXF系列箱式熱風循環爐實驗室專用系列2-RXL系列中溫箱式電阻爐
RZK系列中溫真空電阻爐實驗室專用系列1-RZK系列真空電阻爐
RZK系列真空電阻爐實驗室專用系列1-RZK系列真空電阻爐
RZK系列高溫真空爐實驗室專用系列1-RZK系列真空電阻爐
GXL系列高溫箱式爐實驗室專用系列1-GXL系列高溫箱式電阻爐
GXL-25高溫箱式爐實驗室專用系列1-GXL系列高溫箱式電阻爐
GXL-15高溫箱式爐實驗室專用系列1-GXL系列高溫箱式電阻爐
GXL-06高溫箱式爐實驗室專用系列1-GXL系列高溫箱式電阻爐
真空高溫科研管式爐實驗室專用系列1-CVD系列高溫開啟式管式爐
氧化鋅高溫實驗設備 納米氧化鋅實驗爐實驗室專用系列1-CVD系列高溫開啟式管式爐
科研試驗用石墨烯生產設備實驗室專用系列1-CVD系列高溫開啟式管式爐
活性炭科研專用高溫爐實驗室專用系列1-CVD系列高溫開啟式管式爐


text:
祖傳辣椒油28種香料秘製 鮮香麻辣!仲有4款新口味 三峽烤魚+招牌冒菜
師承祖父輩正宗川菜風味
喺四川「烏蠅館」係當地人口中味道最正宗,但舖面唔起眼仲要深藏巷弄裡面,剩係得識途老饕先知門路嘅地道小菜館.老闆兼主廚鍾先生自祖父輩起已喺重慶開設「烏蠅館」,因自細喺廚房裡面耳濡目染,無論食定煮都對四川菜抱有嚴格要求,仲直言:「很多人誤以為大麻大辣先係川菜正宗,但其實四川菜系最大特色係一菜一格,百菜百味,簡直係海納百川!麻辣只屬於其中一種,仲有酸辣,椒麻,糊辣,香辣,魚香,怪味等24種特色風味.」
三峽烤魚4款新口味
三峽烤魚係長江三峽地區嘅傳統烤魚煮法,結合咗河魚嘅鮮嫩肥美同埋火鍋嘅大嗚大放兩大特點,因口味奇絕,香氣撲鼻而成為皇牌主菜!鑑於香港同重慶嘅地理環境有好大分別,所以香港製作嘅烤魚,亦由原來嘅三峽河魚改為3種同樣鮮美多肉嘅海魚,分別係多寶魚,龍躉同黃𩶘䱽,畀大家按喜好挑選配搭.除咗麻辣同泡椒兩款原有口味外,近期仲加入香辣,蒜香,酸湯同豆豉,4款全新川渝口味!
粵廚製鮮 川廚製味
為配合扁身嘅烤魚盤,同埋令到成條魚都可以畀醬汁均勻咁淋灑兼吸收湯汁精華,所以規定每條烤魚嘅大細重量都要維持喺1.5至2斤,而每份烤魚都會配有3款時令鮮蔬,當食完烤魚後啲蔬菜啱啱好吸收晒魚湯同醬汁嘅精華, 更顯得份外清脆爽甜.而啲醬汁喺呢個時候亦差唔多食得七七八八,或揮發晒而變成干鍋,跟住就可以加入水或者原汁,再點叫其他配料變身火鍋,繼續食埋下另半場啦!
「酸湯烤魚」配以厚肉龍躉,酸,香,麻,辣等層次豐富,溫熱辣勁更由舌腔一直延伸至腸胃.
正宗成都特色小食:冒菜
冒菜其實同廣東蒸煮菜好相似,「冒」係動詞,又係形容詞,既指廚師將食物放喺漏勺同熱湯裡面上下灼煮後,倒入碗再順手舀一勺調味湯汁嘅整套動作;同時又形容烹調時所冒出嘅蒸氣.由於食材先用清湯煮熟,並無調味,所以成碗冒菜嘅味道就要靠最後倒入嘅調味湯汁啦!雖然四川人成日都話冒菜就係一個人嘅火鍋,火鍋就係一個人嘅冒菜,但由於冒菜烹煮時用油更少,時間更短,所以較火鍋或者麻辣燙,都更能品味到食材嘅原味,亦更加健康.
50種配料+6款湯底粉麵
呢度嘅冒菜配料多達50種,包括豆味香濃嘅豆皮結;脆爽有營嘅海帶結,海白菜同貢菜;腩肉同肥牛等肉類.主食就有河粉,火鍋麵,火鍋寬粉,米線同土豆粉等選擇,推介質感較爽,掛湯力佳,用土豆曬乾磨粉製成嘅土豆粉.湯底更有麻辣,清湯,藤椒,酸湯,番茄同海鮮,6款口味!連小食都有十幾款葷素選擇,除咗大家熟悉嘅蒜泥白肉,紅油豬耳絲,同埋成日售罄嘅新會陳皮麻辣牛肉之外,仲有以下兩款一葷一素嘅熱門推介!
三代祖傳秘調辣椒油
以牛油同芥花籽油做基調,再加入魔鬼辣椒,指天椒,燈籠椒和二荊條等多種辣椒,同埋老薑,花椒,泡椒,香料,麻椒等28種香料,泡浸1至3星期而成,唔單止層次豐富,香味濃郁,餘韻深長,仲具有食療功效,就算素食人士都可以安心食用,更加係鍾師傅用嚟炒製各款特色醬汁嘅秘密武器!為咗保持四川風味,鍾師傅每兩星期都會飛返四川老家,買好晒所有辣椒同香料,喺工場用8人枱咁大嘅鐵鍋幾個人輪流炒製醬料,再帶返香港備用.
吃香喝辣嘅同時記得要點返一杯,由老闆娘兼茶藝師王小姐親手沖調,既有清新花茶香味,又有幼滑芝士香味嘅手泡茶,嚟幫助消化,去油解膩兼消暑呀,玫瑰蜂蜜奶蓋同茉莉蜂蜜奶蓋都係推介.
烏蠅館
地址:尖沙咀亞士厘道34號天星大廈一樓B號舖
訂座電話:2606 2722
營業時間:星期一至日 11:00 – 20:00
備註:不設加一,收現金.外賣加$1.


text:
來到韓國,人在異地,想感受下當地嘅夜生活文化,就一定要去下最出名嘅酒吧啦.今次就介紹下韓國最受年輕人歡迎嘅酒吧 – Hunting bar,有人仲將佢譯成「獵豔酒吧」.酒吧名都咁直接,夠晒狂野,唔通入到去真係可以好易就hunt到女神個心?呢篇就介紹一下Hunting bar嘅特色,再推介最hit嘅兩間比大家啦.
Hunting bar有咩特色?
近年Hunting bar 簡直風靡左成個韓國,尤其係韓國年輕人之間係非常盛行.雖然係酒吧,但係原來佢仲結合左夜店以及認識異性嘅兩大元素,而且仲好岩一班朋友慶祝聚會嘅熱點.講到明係要做年輕人嘅生意,一旦客人過左年齡嘅限制,就無得入去玩啦,有聽過最誇張係過左30歲就會被拒之門外.係到提醒大家,記得帶定有效護照方便工作人員檢查.
韓國朋友話我知,佢地去Hunting bar 之前,通常會先去餐廳食飯,甚至小酌兩杯,飲到微醺嘅時候再入去酒吧玩,會玩得放啲,更大膽去搭訕異性呢!今次就同大家分享下佬小篇去過嘅兩間出名嘅Hunting bar啦!
第一間:
- Green Light (地址︰首爾麻浦區細橋路12)
Green Light係首爾極出名嘅酒吧,係首爾最多人爭住排隊入去玩,就算係嚴寒得返零度嘅夜晚,酒吧門口都會有大量少男少女等著入場.最大嘅特色就係酒吧嘅音樂係半個小時以快歌同慢歌替換,令大家既可以跳舞,又可以談談心.而且酒吧內中間位置係一個大舞池,圍住大舞池有好多檯檯凳凳,提供好大既活動空間比客人.
Green Light規則:
- 年齡限制:32歲以上禁止入場.
- 要對店員禮貌(只要對店員講半語就會禁止入場)
- 著運動服或拖鞋禁止入場
- 每張桌最多四人.
2.썸ing (地址:首爾麻浦區細橋路407-7)
썸ing 嘅意思即係「曖昧ing」.原來酒吧入面有好特別嘅規定,入面係男女分開坐,超過33歲就唔可以入去玩啦.如果要搭訕通常係坐係異性身邊(同一張凳上).酒吧入面每張檯都有一個玩遊戲嘅機器,仲可以用黎點歌,點餐,仲可以同其他客人傾計,邀請佢地一齊玩遊戲.玩家可以預先設定玩咩遊戲同禮物,輸家就要負責禮物錢啦.
썸ing規則:
- 年齡限制:33歲以上禁止入場.
- 男女通常係分開交錯坐
- 粉紅色燈係女仔;藍色燈係男仔
祝大家玩得開心啲


text:
(爆房開房攻略)快閃台灣(下)—北投大地酒店嘆私人風呂
上回提到,同Elaine黎左個快閃台北Trip,旅程下半部分,我地決定豪一豪,去北投住返晚溫泉酒店嘆下!呢間大地酒店,算係北投酒店之中最豪華果幾間,除左每間房都有私人風呂,仲有日式大眾風呂,非常正!
(爆房開房攻略)快閃台灣(上)—西門町勁方便薆悅酒店
呢個Trip都比較短,所以揀酒店最緊要當然係方便,要慳返交通時間.今次就揀左呢間西門町既酒店.西門站行過黎只係需要幾分鐘,而且一落樓就全部都係商店同食肆,買到成手一袋二袋隨時都可以返黎擺低野.酒店走型格路線,房間裝修簡約乾淨,房就比較細啦,但張床個size都ok.
(爆房開房攻略)荃灣帝盛酒店—五舊水企理客房
一入房覺得都幾乾淨企理,正正常常商務酒店格局,但Elaine大叫左聲:「哇屌乜張床細到咁啊!」點解今次又係兩張床?係因為事前問左酒店CS,話我訂呢隻房型一係就2張床但有浴缸,一係就1張大床但得淋浴.小弟我呢排腰酸骨痛,所以都係想要個浴缸浸一浸.不過呢張單人床都算幾細,建議大家如果book呢間都係要揀返大床房,因為要扑野真係有D窄!問題黎喇,咁我今次點扑野呢?答案係下面……
(爆房開房攻略)華欣Sheraton—初嘗私人泳池啪啪
Elaine話未試過同我一齊去渡假享受陽光海灘,所以前排就同佢去左泰國玩返轉.頭果兩晚我地先去華欣住左2晚Pool Villa,咁大個仔都係第一次住有私人泳池既酒店,真係正到痺啊.
(爆房開房攻略)九龍貝爾特酒店—香港風設計 新潮平價之選
Elaine呢排成日開工開到好夜,問我有無興趣請日假一齊去happy下,叉叉電,囡囡叫到當然無問題啦.左揀右揀,見到新蒲崗呢間酒店新淨得黎,裝修又好有香港懷舊味,價錢仲超平!一於就揀你啦.位置黎講唔係太方便,如果喺鑽石山站行過黎都要三個字,不過酒店方面都有來回尖咀K-11嘅shuttle bus.
(爆房開房攻略)北海道離地出國爆房記(完結篇):大通公園靚景酒店
行程到最後一日,我就帶左Elaine去打卡必到既地獄谷.地獄谷其實係火山活動造成既一種自然景象,會不停冒出有硫磺味既白煙,就好似一個地獄咁,所以就叫佢做地獄谷,呢個景真係好壯觀好靚.
(爆房開房攻略)北海道離地出國爆房記(二):狸小路濕平酒店
北海道有樣嘢對男人比較好,就係冇乜地方shopping,帶條女過來就唔駛長時間去思考人生等佢買嘢同埋做咕哩,唯一一條購物街就係狸小路,我都好醒目咁租咗喺正呢條路嘅Dormy Inn Annex,咁就可以唔駛等Elaine鳩嗚.
(爆房開房攻略—即興訂房app):情趣酒店ML28滿足你的AV幻想
上面提到247checkin呢個app,247嘅意思其實就係7日24小時都可以Book房咁解,即興想開房,都可以即訂即住.有啲酒店預訂網站,當日過左夜晚12點就唔可以再訂房,但247checkin提供嘅酒店就冇時間限制,幾點Check in都得,而且唔一定要訂全日,可以按小時計.連時鐘酒店都可以即時用手機預訂,咁就唔怕慾火焚身嘅時候仲要排隊慢慢等,唔洗去到酒店先發現無房,比囡囡發脾氣!
(爆房開房攻略)北海道離地出國爆房記(一):同囡囡嘆溫泉酒店
間房就同大部分日本酒店一樣略細,不過最緊要係張床夠大啫,今次兩張床褥係好似tatami咁喺一張床板上,可以拍埋變大床,咁啱出面咁凍,緊係即刻上床同Elaine熱身下先啦,點知佢竟然自動波除衫上來騎馬咁騎我,仲話個暖氣好熱,搞到佢慾火焚身添,真係越來越大食,等達人我調教下隻淫娃先.
(爆房開房攻略)帝京酒店—同囡囡爽嘆Jacuzzi
最估唔到係,佢竟然有大大個Jacucci啊,仲要係熱水黎.個噴水位好夠力,暖笠笠咁浸住,攬住Elaine,舒服到我幾乎訓著,呢個真係大大個驚喜位!成日有人問我點解唔介紹時鐘酒店,因為平好多,我覺得其實真係兩種唔同需要黎,book時鐘當然齋扑完野就走,純粹出火,但book酒店住一晚就有種偷閒放假感覺,同埋我一路都認為同炮友開房先去時鐘啦,同女朋友去,如果有筆直,就揀間比較好既酒店啦!
(爆房開房攻略)Ovolo Southside南岸—型格工業風
個View其實對住馬路,不過都有山景.因為用App訂房所以無得揀要一張定兩張床,Reception哥哥話轉大床要加錢,所以上到房唯有自己拍埋兩張床.間房都幾細下,唔係太多地方走動,不過平平地嚟講都算乾淨企理,如果淨係要張床扑嘢嚟講都足夠有餘.
(爆房開房攻略)港島太平洋酒店—速食中上環OL方便到極
上回講到溝掂咗公司個Elaine妹妹,Elaine細細粒夠易食,腰又幼,玩狗仔扶住佢條纖腰真係無得頂,溝左返黎梗係要把握機會執多佢幾劑.之前做野太忙,都無乜機會帶佢爆房,前排Elaine突然話星期日係記念日,問我有咩節目,我就提議話不如Book晚酒店休息下(實情係扑嘢),夜晚再帶佢食餐好,佢一口應承咗,咁我就開始揀酒店啦.


text:
市民早前喺銅鑼灣時代廣場發起「和你Lunch」,其間有「正義姐」之稱嘅教師藍雪寶同埋佢嘅同伴帶國旗踩場抗議,同示威者爭執繼而被「私了」.現場有一個男仔涉於現場多次用手機毆打藍嘅頭部,另一名女商人就涉推撞在場人士,又用國旗施襲;兩人分別被控傷人同埋打鬥罪昨受審.男被告係聽障人士,庭上聽取證供有困難;法庭知情後表明會調配人手同埋器材,透過即時字幕顯示聆訊嘅內容,但安排需時.案件將會押後到下年3月11日續審.
男被告蔡俊軒(23歲)昨答辯嗰陣,傳譯員企喺枱前宣讀控罪,同蔡相隔一段距離.蔡首先係點頭,之後喺傳譯員提示下,用唔太準確嘅發音答「唔認罪」.然後,辯方表明蔡係聽障人士,傳譯員聽到後就再行近蔡,用較大聲嘅聲線,以確認佢可以聽到,並再次宣讀控罪;蔡續表示唔認罪.審訊以英語進行,蔡戴助聽器,由傳譯員將聆訊內容繙譯成廣東話.操普通話嘅女被告宋晞綸(45歲)就由另一個傳譯員將聆訊內容翻譯成普通話.休庭期間,蔡獲法庭安排測試耳機,佢表示聽到傳譯員講嘢,但聲線有啲「虛」.
裁判官張志偉再開庭後表示已經了解情況,並表明會安排職員將聆訊內容用廣東話輸入,再即時顯示喺屏幕上俾蔡閱讀,但安排需時.辯方一度提出由事務律師坐喺蔡身旁打字顯示聆訊內容,惟張官明言唔可以依賴事務律師輔助.
曾有失聰者完全聽唔明聆訊內容
張官指曾經有其他案件嘅被告獲安排傳譯員喺佢身邊覆述聆訊內容,但喺聆訊結束後表示唔明白庭上嘅所有內容,事後就有人提出意見,所以傳譯員先提議安排即時文字傳譯.早前有個20歲聽障男仔被控襲警,受審嗰陣誤將「冇」聽成「有」,搞到答錯問題;惟該案主審裁判官鄭紀航唔接納辯方解釋,裁定男生罪成.控方開案就話,蔡同其他反政府人士今年2月21日下奏喺時代廣場參與未經批准集會.女被告同事主藍雪寶等親政府人士其後帶同揚聲器同多支中國國旗到場.女被告不停將國旗指向反政府人士,有同佢地爭執,又同其他人邊揮國旗邊跳舞;藍就用拍攝現場情況.
其間女被告突然推撞現場一個男仔,再用手上嘅國旗襲擊人地,之後又同另一個黑衣女子爭執,雙方隨即打鬥.其間蔡走進人群,搶走藍手中電話,藍則拉着蔡嘅背囊,阻止佢走,同一時間蔡多次用手機打藍嘅頭部.
港語學發言人李志宏表示,法庭漠視失聰者喺庭上嘅需要,更甚至令到佢地接收到錯誤嘅訊息,係會直接影響到法庭嘅判決,同埋被告嘅命運.因此,法庭應該要有更完善嘅設備同規例去照顧殘障人士,佢地有權利用語言捍自己嘅利益,以達到公平嘅審判.


text:
唔知道大家喺買咖啡或都係外帶熱飲嘅時候,有冇發現塑膠杯蓋上總係有一個被三角形箭頭包圍嘅數字.你知唔知佢係咩意思?呢個標示其實係塑膠分類標誌(Resin identification code),係美國塑膠工業協會於1988年所發展出來嘅分類編碼方式,唔好睇小呢些小小數字,可以講係暗藏玄機!
▼認識塑膠分類標誌(表格參考整理自維基百科-塑膠分類標誌)
你我生活入面最常接觸到嘅外帶杯飲料容器多數係1號,5號同6號塑膠所製(請參照上列簡表).其中,1號塑膠PET因為質量輕,韌性佳,耐熱範圍喺60~80 °C ,適合作為冷飲容器或寶特瓶材料.5號塑膠PP可以耐酸鹼同碰撞,對於高溫嘅承受度高(100~140 °C ),堪稱係製作熱飲杯蓋最合適嘅材質.6號塑膠PS化學穩定度比較差,耐熱範圍較低(70~90 °C),如果遇熱超過90 °C 亦有釋出致癌物質嘅疑慮.不過,許多商家喺挑選容器包裝時,除咗考慮實際用途外,最大嘅考量點多數都係成本花費,然而,最安全嘅5號塑料製品係成本花費最高,所以經常有商家選擇使用6號塑料製品.
身為聰明嘅消費者,除咗喺購買嘅時候學識辨認塑膠分類標誌自保,飲用熱飲時將外帶杯杯蓋拎走再飲之外,自備環保杯亦係最顧及健康愛地球嘅方法!


text:
認識好多中產朋友,同佢哋傾計時發現香港真係好多人風險管理意識好弱.
例如,買股票淨係會買香港股票,問佢買乜股票,起碼有一半答話買匯豐,跟住我問跌左咁多仲買,跟住佢哋答遲啲會升返.跟住我問如果唔升點算,佢地答當收息囉.跟住我問唔派息啦喎,佢哋答係囉真係衰.跟住我問又唔派息,又唔一定升,點解唔買其他,跟住佢哋答依家跌咁多,都當writeoff左.我問其實有好多其他野可以投資,跟住佢哋就話唔識咁多,同埋話我睇香港睇得太淡.
又到左一班有PB既朋友,問佢地近排買乜,有一半話買內房債.我話好似有啲搏喎,跟住佢哋話高息,仲有槓桿收息好和味.我話債重唔一定有錢還,跟住佢哋話唔驚亞爺會頂住個市.
又到一班揸重香港樓既朋友,問有冇打算賣樓,跟住答話賣左買唔返.我問回報咁低,放租又難左,跟住佢哋答賣左既錢都唔知投資去邊.
當然以上所有人既睇法我都唔認同,有時做朋友如果我提醒左,但佢哋堅持,我都唔會再講太多.好多香港人仲生活係以前既夢境,仲未醒覺,就算佢哋唔認同我嘅睇法,但係風險管理就係無論發生任何情況,你都可以將損失減低.但我覺得好多香港人既準備程度極之有限.平均只有1/10我識既人有開離岸戶口,投資美股或者用其他方法分散風險,絕大部份人差唔多全部資產仲係香港同港元資產.個結局係點,半年內一定好清楚,我希望我估既情況全部都唔會發生.


text:
琴日我同男朋友做果陣,佢冇帶套+內射咗…
但係我有係私家診所打開一個月一次果隻混合荷爾蒙避孕針
咁其實係咪始終食返事後會好啲
但係醫生都話其實打咗針之後有97-99%唔會中
真係擔心會有咗
琴日我同男朋友做果陣,佢冇帶套+內射咗…
Hello~多謝你嘅發問!
首先想同你講翻事後丸嘅資訊先!其實事後丸嘅成效都係差唔多係97-99%,而事後丸嘅原理係透過用高質量嘅人造荷爾蒙抑制排卵,所以有機會令你嘅經期提早或者延遲.而你所打個隻混合荷爾蒙避孕針就係每一個月要打一次,而且你嘅經期都會規律化,唔會有提早或者延遲,咁避孕針嘅成效其實同事後丸差唔多,所以避孕針係高成效嘅避孕方法.但其實事後丸係一個緊急嘅避孕措施,唔建議作為一個恆常嘅避孕方法,因為事後丸所含有嘅高劑量荷爾蒙有機會令你嘅經期提早或者延遲,同埋有啲不規則嘅出血,而且一個月經週期唔可以食多過一次,所以事後丸嘅副作用係比較大.
咁都睇得出你好擔心會懷孕,咁你可以用驗孕棒去驗孕,係進行性行為後嘅第7日就可以驗出初步結果,而喺性行為嘅11日或之後驗孕嘅結果會更準確,只要照住驗孕棒個說明書用就可以啦!最後都想提提你,冇一種避孕方法係100%可以避孕嘅,如果你好擔心會懷孕嘅話,都建議你係打完避孕針之後,進行性行為個陣都帶翻個安全套,相對黎講會更加有保障!如果你覺得避孕針都唔可以令你安心嘅話,都可以停止性行為,等到準備好嘅時候再進行翻!


text:
(斷捨離)教你5步建立簡單生活2021
又到年尾啦,唔夠一個月就踏入新嘅一年.除左欣賞自己一年嘅努力,不如學下日本嘅斷捨離生活態度,幫心靈及工作地方大掃除,迎接新一年.斷捨離嘅概念就係只需要以「自己」而唔係「物品」為主角,去思考乜野「最適合現在嘅自己」以及「讓自己感到最愉快也最常用」?日本整理女王近藤麻理惠以獨特嘅「怦然心動」整理方法著名,捨棄物品嘅時候,除左問自己需唔需要,最重要嘅係件物品有無令你心動嘅感覺.如果無就可以同佢講再見.實踐「斷捨離」有以下五步曲.
第一步:定立理想工作環境目標
幻想自己心目中嘅理想工作環境,可以幫助自己有更多動力實行斷捨離,創造一個自己鐘意嘅環境.
第二步:收集想丟棄嘅物品
將所有物件拎曬出黎,每件過目一次,將所有想丟棄嘅物品分類放埋一邊.
第三步:搵出「怦然心動」嘅物品
然後將唔捨得丟棄嘅物品每件再過濾一次,然後問自己嗰件物件有無令自己「怦然心動」.喺呢個過程,你必需對自己誠實,如果嗰件物品無為你帶黎快樂,又或者你只係覺得你將來有可能會用到,就可以將佢放去丟棄物品類.
第四步:感謝並丟掉
然後,你可以去處理丟棄物品類,花啲時間感謝每件物件為你帶黎嘅快樂及美好回億,然後丟棄.呢一個動作唔止係幫你慳位,掉左一件物品,更重要嘅係可以幫助你放下過去,只留低最適合現在嘅自己以及讓自己感到最愉快也最常用嘅物件.
第五步:整理收納,物歸原位
收拾所有精選及令你心動嘅物品,你就可以將佢地收好,放返原位. 除左物品之外,工作,人際網絡及感情都可以用同一個理論去實行斷捨離.新一年之前,一齊做心靈大掃除啦.


text:
男人的Fantasy (二七三)打台的藝術
網上資料圖片
最近除咗狼人殺,最沉迷都係去旺角CGA打台.喺呢度要解釋一吓,「打台」個名好似好有型,但其實就係大家心目中嘅「夾公仔」;但又要咁講,你哋心目中嘅夾公仔,睇上去同打台差唔多,實際發展到今時今日,夾公仔已經唔再局限於以前嘅夾公仔,而係好多千變萬化嘅玩法.
之前其實都有講過,夾公仔機一般都會大規模出現喺一個經驗轉差嘅地方,今時今日嘅香港,正好就係呢一種玩意嘅滋潤地.原因無他,香港本來舖租已經好貴,一遇到乜嘢經濟問題,一街死舖就即時出現,夾公仔店多數都唔使咩裝修,放啲機入去幾乎就可以做生意,令到呢一個行業呢一兩年突然出現喺香港,而且仲大受歡迎.
男人打台,其實就係一種競技,係男人同男人之間嘅鬥法,亦係台主同打台客人嘅決鬥.你將部機Set到有幾勁都好,我嚟到可以用最有限嘅錢夾走你件貨,就代表我嬴咗你,呢種決鬥有多少無謂,夾到嘅貨亦未必係自己中意,但出貨嗰吓虛榮感就係開心,就好似一個足球員入波一樣,你未入過波我真係形容唔到俾你聽.
而開首時講過我去CGA,其實CGA係一間電競館,呢篇文亦唔係乜嘢廣告,而係當全台灣嘅公仔機都停留喺地方文化時,香港嘅CGA已經將公仔機引入到電競館,將時下年青人嘅娛樂重組再整合,總之後生仔入到去就唔願走,就係咁簡單.
而我去CGA嘅機緣亦都係朋友,因為一班朋友喺嗰度做台主,所以成日都會去搵佢哋傾傾計.當我試過一次打台之後,我已經即時沉迷.其實原因都唔係好難明,以前一班男人要出去玩,實要搵一兩間酒吧飲返三幾個鐘,最後一人使兩三千蚊又飲到成肚酒咁醉住返屋企,又辛苦又無謂.
宜家我落到去打台,二三千蚊基本上已夠你打一兩晚,而且仲開開心心同朋友有傾有講,分分鐘仲有獎品俾你打到,笑住咁樣返屋企.係,我上面都講過你打到嘅獎品可能好無謂,可能係一隻海賊王嘅FIGURE,又可能係一隻毛公仔,但點都好過個肚載住一肚酒咁返去,嘔得出又辛苦,嘔唔出又失眠,嚟到呢度,一定係笑住嚟笑住走,仲有咩好玩得過咁?
打台嘅藝術,同生活嘅藝術都係一樣,唔係過程入面點樣,而係你經歷完後你得到乜嘢,你認為值唔值得,如果有一樣玩意你係每日都玩,玩完又唔會後悔,仲愈玩愈開心,咁你就唔好理人點諗,去做自己中意做嘅嘢,人生得意時,記得要需盡歡.
薛可正Facebook Page
http://www.facebook.com/sithoching
IG:sithoching


text:
上面唔係好明 但係下面嗰度明白左好多
我之前係有拍過三四年拖 最後分手收場
另外我破軍係官祿 係咪間接講左其實我都係偏向分手收場
我記得之前有講過要大家覺得係岩嗰個 同要有過性行為 先可以計數?
肥仔兄啱㗎,論命真係唔可以咁就咁一個宮位一粒星咁講,不過我知大家都唔係好想自爆,加埋學斗數初初點都係一粒一粒咁學,當係教學分享咁啦,以前成日都講,單星單宮不能作準,講到口都臭,由其我手斗數冇成個盤更加係論唔到
講返過宮個問題,冇規定一定要搞過嘢,不過完全冇應該就非常難,我就未見過啦
術數係古時流傳落既野,佢個設計同當時嘅人文習性有關,以前啲人就三妻四妾(講緊有錢嗰啲),娶左個大婆返嚟,之後又娶咗第二個,咁大婆就夫妻宮啦,大婆同二老婆嘅關係係乜嘢呀?! 妾侍會叫大婆做"姐姐",大婆會叫個妾侍做"妹妹",佢哋嘅關係就好似"姊妹"咁, 咁所以呢,宮位轉換,夫妻宮個兄弟,一路逆數,就一路一個一個排落去,所以就構成左個過宮
如果個主人娶左個大婆,大婆身體唔好冇同佢扑過嘢,個老公屋企冇得搞嘢,好容易走去出邊搞喎,分分鐘野埋啲絕症(古時好多性病冇得病), 會冚家剷㗎喎,咁就正正經經取個妾侍返嚟等個老公有得搞啦,所以夫妻個兄弟宮,之後娶返嚟嘅第一個妾侍就重疊咗子女宮囉,再取多個仲向左走向右走簡單,梗係好有錢啦,設計上就啱啱重疊財帛宮
所以理論上冇搞過嘢,都可以過宮,娶咗返嚟就係㗎啦, 現代就比較特別啲,因為變咗一夫一妻,要考慮有冇 "夫妻之實" 呢個問題, 講到尾就係個"心"入邊有冇存在嗰個人,所以而家一定係用對盤方式睇吓有冇過宮


text:
重新在樂壇出發的盧巧音(Candy),告別大型唱片公司重投獨立公司,專心做好歌手身份,更在今年年底舉行她夢寐以求的演唱會.對於生兒育女計劃,Candy只能大呼矛盾:「又想要,但係又有好多嘢想做.」
出身獨立樂隊的Candy名成利就於主流唱片公司,踏過紅館上過頒獎台,嘗試過所有歌手夢寐以求的經歷後,早年選擇離開樂壇,專心幕後工作及做好人妻的崗位,沒有任何歌曲發布亦鮮有在公開場合現身,但不代表Candy放棄了音樂,她說:「經過呢幾年思想沉澱,冇歌出冇見人,呢段時間就係畀機會自己諗清楚,再出嚟表演應該用咩形式.」
終於Candy再度投身獨立公司,選擇跟丈夫Sammy的Kolor樂隊和組合Fabel一齊共事,同時她在心態上亦有改變:「我覺得應該做番個歌手嘅身份,唔好太八卦,唔好好似以前咁咩都關自己事,雖然滿足感好大,但自己年紀唔細啦,唔同以前好多精力做咩都得,係時候將工作分畀其他人做,畀機會後生仔.」
而十二月底舉行演唱會的她,自言對今次演出期待已久﹕「人生中第一次有交響樂團一齊合作,我都好緊張同期待.」更表明做好演出是目前的唯一目標:「老公都會幫手,雖然佢都忙緊Kolor嘅工作,但兩公婆冇所謂啦,之前佢哋開騷都係我幫手.」
工作排得密密麻麻,兩人的「造人大計」如何安排?她就慨嘆:「隨緣啦,有工作都要照做,其實咁耐以嚟都有好多意見,有啲人叫我哋唔好plan,順其自然.但又有啲人叫應該要plan吓,都唔知應該聽邊個.」對此Candy亦大呼矛盾:「我哋其實都想嘅,但又覺得好似未係時候,未賺夠錢,我個心未夠定,要個人定啲先.所以隨緣啦,有就開心,冇咪繼續囉!」
採訪:曹家誠


text:
英國留學- 生活篇 | 理想VS現實 | 冇熱水沖涼?!
英國嘅教育我真心覺得係好嘅,但如果你話喺呢邊生活嘅話,我就完全唔見得有幾好🙈 (除咗空氣好好之外lol💨) 1⃣ 有時沖涼會冇熱水 之前黎倫敦旅行嘅時候,都覺得呢到係一個幾發達嘅城市,生活水準點都有番咁上下掛.但點知單單係Term 1就經歷咗兩次冇熱水 (唔知係咪個宿舍比較舊,日久失修定點...).就算有熱水供應,佢d水都完全唔係熱果隻🥶 原來有得沖熱水涼已經係咁幸福同奢侈嘅事... 希望出年租咗屋之後就唔會再有呢個問題啦😭 2⃣ 治安唔好 其實我住喺central london理應治安已經係成個英國比較好,但我自己平時出街都會覺得幾唔安全吓.呢到有好多人會光天化日喺條街都踩住架單車搶你部手機...未嚟之前聽人講關於呢樣野嘅時候我自己都難以置信,但黎咗呢到就聽見好多朋友都經歷咗畀人偷野 (touch wood好彩我冇試過)... 3⃣ 交通好一般 呢到tube本身一程嘅價錢已經唔平,佢嘅質素仲要好一般.車廂入面好窄,然後又唔知點解成日有d怪人出現😨 仲要喺大站拖住個喼都有可能要搬樓梯😫 而巴士就好dd嘅,但都幾舊吓(同香港冇得比).我試過搭搭吓個司機就叫我地所有人落車(完全係冇原因lol),結果我行路去咗我嘅目的地 (聽人講好似可以喺原地等另一架巴士嘅,但趕時間起黎真係會激死).


text:
星期二果日去 Louisa office 同佢上完堂之後,我哋就去又一城 join 埋學完溜冰嘅妹妹 Genevive 同 Frankie 一齊去食飯,今次 Louisa 就揀咗去 Amaronie's Little Italy 度食意大利菜,上次我同 Winnie 去唔成呢度食,今次終於有得試喇,真係多謝哂 Louisa!
入到餐廳,果然好似 Miss 形容咁 "黑",不過又未之於會瞓著覺!!
牆上的大餐牌.
Waiter 首先拎嚟餐前麵包伴意式油醋汁,個香草包好好食呀,我都已經唔知食咗幾多喇!如果無記錯,好似總共添咗 3 次.
Frankie 幫我同 Louisa 影相時,因為影咗好耐,所以 Louisa 話我哋嚿麵包就嚟索滿哂醋,酸到唔食得!
同 Arthur 影番張相先!
姨媽同姨甥女幾好,攬到實影相!
呢 "碗" 雜菜湯足夠成枱人飲喇.
Louisa order 嘅飲品,唔知叫咩名,等佢自己嚟到先講番啦!不過佢話俾我聽係無酒精成份,仲有椰汁 o添.
嘩,好大碟炸洋蔥絲呀!不過呢個小食就差啲喇,應該因為太多人嘅關係,廚房唔夠時間再翻炸,所以食落啖啖油.
乜乜忌廉汁青口 ( 因為唔係我點菜,所以唔知叫咩名 ),好好食噃,特別係個忌廉汁,好香濃.
Louisa 話要影吓隻肥嘟嘟嘅青口喎!
呢個係芝士焗薯片.我知道面頭鋪滿哂芝士,所以我已經專登 "畢" 個底啲薯仔嚟試,但都係頂唔順,食得芝士嘅人應該覺得好食嘅.
我一直都好想試 risotto,所以專登叫 Louisa 點一個俾我試,佢就揀咗呢個鮮雜菌 risotto.我以為食落口會好有 "生米" feel,但點知係好 "粉" feel,好似蒸蘿蔔糕裡面啲粉唔熟咁樣,Louisa 話應該唔係真 risotto,之前食過都唔係咁樣.不過個味道就調得幾好.
乜乜火腿意粉,啲 basil 味好香,不過碟粉就比較膩,食完成口都係油!
食完哂主菜,就梗係要 order 個甜品先至叫做完滿嘅一餐啦!呢個 tiramisu 係 Arthur 點嘅,一送到埋嚟,個個就急不及待咁舉起匙羹 "畢" 嚟食,食到剩番咁多先至記得未影相.啲酒味好濃,可能因為呢個關係,所以唔係好食到芝士味.
你睇,Arthur 食得幾開心,連剩喺碟上面果少少都唔放過,好似我咁有衣食.
最後 Louisa 就幫我 order 咗杯咖啡,我揀咗杯 mocha.原來係連埋件小型 biscotti 一齊上 o架,不過我影相果陣就唔知道 ( 因為佢匿咗喺杯後面 ),所以無影到囉!杯咖啡好香濃,好滑,而 biscotti 就好香橙味,又鬆脆,好夾.
今次呢餐食得好開心呀,之所以開心唔係因為唔駛出錢,唔係因為食到意大利菜,唔係因為食到我想食嘅 risotto,而係成餐飯個感覺好好,好開心,好 warm,自從媽咪離開咗之後,我都再無呢種感覺好耐,喺今次呢餐飯就搵番少少感覺,可能因為果晚好多人一齊食飯,好熱鬧啦!加上 Louisa 都係煮得之人,所以同佢一齊食嘢可以一齊研究味道,煮法,廚師手勢等等,第二個就唔得喇!
其實平時喺 Louisa 屋企食飯都好好 feel,真係好似一家人咁,我當咗 Louisa 同 Frankie 係我父母, ( 雖然佢哋年紀做唔到我父母,但我一廂情願當係 o架啦,呵呵!) Arthur 同 Genevive 係我細佬妹咁,好有 "家" 嘅感覺,所以每次唔駛話要食到啲咩好餸都可以好有 feel,好開心,真係好羨慕佢哋有一個咁 warm 嘅 family,希望佢哋每個人都能夠好好珍惜對方,一直將呢個溫馨家庭維持落去.


text:
1月7日,有港媒報道稱,香港名媛羅力力于1月6號下晝4時喺某豪宅區抱住一名嬰兒跳樓自殺.有保安人員聽到一聲巨響,隨后發現一名女子攬住嬰兒由君頤峰3座高處墮下,連隨即刻報警,搵到二人墮下嘅位置.
醫護人員到場后證實當事人同嗰嬰兒已經失去生命特征,當堂身亡.畀發現時佢冇衫蔽體,全身赤裸,而且由于喺墮樓受到過性猛烈嘅沖擊,身體面目全非,多處血肉模糊.唔排除系因為產后抑郁癥等精神問題.
11月7日喺羅力力嘅社交平臺中,佢重曬出自己攬住仔嘅相,慶祝女已經五個月大,相中嘅佢當時睇落狀態好唔錯,完全唔見一啲情緒問題.
羅力力喺社交平臺中,雖然從來冇公開過細路老豆嘅身份,但佢紀錄咗自己成個孕期嘅點點滴滴,睇落母愛好泛濫.
羅力力隨母姓,父母喺佢細個嗰陣就早早離異,佢坦言父母離婚對佢影響唔多.羅力力好鐘意細路,自從佗人之后,就成日喺社交平臺分享近況,話個個女系天送畀佢禮物,畀佢人生充滿標的,都透露咗自己對女出世充滿期待.
作為香港大富翁羅琳嘅獨生女,羅力力雖然冇曝光過自己嘅真實身價,但頻繁陪同阿媽亮相商業活動,都可以感受到佢好受富豪阿媽嘅寵愛.
羅力力4歲由成都去香港,11歲去澳洲讀書,14歲去美國讀書.28歲佢開始自己創業,比起富二代佢更愿意稱自己為“創二代”.阿媽系白手起家,事業有成嘅女強人,爸爸六代中醫世家.喺有關軟件中可以查到,羅力力阿媽公司嘅市值已經過億.
不僅僅家族事業好犀利,羅力力喺香港社交圈中都系撈得風生水起,同富婆郭晶晶及屋企人嘅關系都非常唔錯.
除咗身家超強,34歲羅力力外形都非常唔錯,唔論身材定顏值都相當犀利,甚至同明星都冇乜有咩唔同,而家喺花季年齡過咗身,實在系令人覺得可惜.


text:
Body Weight exercise可唔可以練大隻?
Body Weight exercise可唔可以練大隻?
之前有朋友同我講平時無時間去做gym,只係屋企做一啲body weight嘅exercise咁可唔可以練到好大隻呢?
Body weight exercise係好方便可以做到,我地以push up為例,假如每次做20吓,係訓練嘅初期可能有好顯著嘅效果,姐係個胸比之前大咗啲啲,但係一段時間之後我地可能要加到每次做30吓先再有啲效果睇吓,咁你就會諗,想再谷大啲咪每次做40-50吓咪得囉……
咁又唔係喎,根據我之前買果本”鍛鍊肌肉大事典”裡面提到,當我地訓練做到30次以上嘅push up嘅時候,再谷大胸大肌嘅機會就好少,只會係耐力方面有所進步,假如我地恆常咁做30吓push up,之後想再將肌肉量增加的話,可以試吓”慢速訓練”,即係將成個動作嘅速度慢慢嚟做,之前我都有一個post講過呢類訓練可以再增加對肌肉嘅刺激,但係真係會難做啲同較容易有乳酸積聚,咁你又會問點樣先可以再將肌肉增大呢?
我地撇除吸收蛋白質方面先,另一個決定肌肉生長嘅要素就係增加對肌肉嘅負荷,即係加重量啦,所以我地做body weight training到一段時間之後想再令肌肉肥大就要開始借咗工具例如啞鈴去幫助喇,又以push up為例,如果你連做push up 10吓都未能勝任時,你就係body weight training令肌肉肥大方面仲有進步嘅空間嘅.
但係不論body weight,free weight 都各有各嘅好處嘅,無話一定邊樣好邊樣唔好,恆常運動咩嘅訓練模式都要不停轉換吓比啲新刺激肌肉先得嘅.
**想知更多體適能資訊可到我的Facebook Page “高級私人教練 Jerry Liu“,多謝支持!!


text:
Valentino
今次介紹Valentino 人氣鞋款又靚又好著,難怪好多人都有一對,而且由涼鞋款,平底鞋,到運動鞋都有,低至6折超吸引,快上mytheresa網站睇下,好多都開始斷碼! Valentino Garavani Rockstud Untitled leather sneakers ...
高貴優雅既高跟鞋上釘上一粒粒型格方型窩釘,令到成對鞋變成超iconic既窩釘鞋!當中又以Valentino窩釘鞋最為出名,依家上名牌網Mytheresa買滿$20000有得減$5000,有成最低香港價錢54折優惠,抵玩! Valentino Garavani Rockstud leather ...
Valentino袋款高貴兼有格調,而且仲係意大利既國寶級品牌,手袋好受女士歡迎!而家fwrd網站低至香港價錢63折~好多人氣手袋都有平!即刻去睇下啦~ Small VSling Shoulder Bag HK$13969 原價$12524(7折) ...
Valentino係球高級定制既皮革製品奢侈品品牌,自然會感受到呢個名字所具有既羅馬貴族氣息,袋款高貴兼有格調,而且仲係意大利既國寶級品牌,手袋好受女士歡迎!而家theoutnet低至4折就有一個! Free Rockstud Spike quilted leather shoulder bag ...
Valentino既手袋充滿活力兼有女人味~型格既設計吸引唔少明星都熱捧架!英國網站farfetch做緊特價~佢地既手袋6折就有交易啦~抵抵抵~ Rockstud shoulder bag HK$14100 原價HK$23500(6折) 呢款Rockstud ...
Valentino一向俾人奢華嘅感覺,羅馬貴族嘅氣息,呢個來牌子由60年代開始已經係義大利嘅國寶級品牌,佢哋高調同美豔得令人窒息嘅女裝總令女士們愛不釋手!除左佢哋嘅服裝,Valentino 嘅手袋非常有名!尤其係佢哋嘅窩釘系列,而家只要到 24S,唔洗 Promo Code,就可以用抵至香港價錢7折購買佢哋嘅手袋 ...
今次介紹Valentino 人氣鞋款又靚又好著,難怪好多人都有一對,而且由涼鞋款,平底鞋,到運動鞋都有,香港價錢63折超吸引,快上Ssense網站睇下,好多都開始斷碼! White & Pink Valentino Garavani Open Sneakers HK$3400 ...
義大利嘅國寶級品牌Valentino一向俾人奢華嘅感覺,羅馬貴族嘅氣息,自佢幾年前推出 Vsling 系列之後更令各名媛愛不釋手!無論係前皇妃 Meghan,定容祖兒,佘思曼等都係佢嘅fans!而家只要上Mythereasa 就可以用抵至香港價錢6折購買佢哋嘅手袋!即睇! ...
義大利嘅國寶級品牌Valentino一向俾人奢華嘅感覺,羅馬貴族嘅氣息,自佢幾年前推出 Vsling 系列之後更令各名媛愛不釋手!無論係前皇妃 Meghan,定容祖兒,佘思曼等都係佢嘅fans!而家只要上Mythereasa 就可以用抵至香港價錢73折購買佢哋嘅手袋!即睇! ...
Valentino無論鞋款袋款都出名高貴優雅,好多OL都鐘意,而且仲係明星熱捧手袋,依家mytheresa做緊優惠,低至香港價錢6折就有一個手袋啦~ Valentino Garavani VLOCK Small leather shoulder bag HK$10200 原價$17000(6折) ...


text:
我同M佬都好鍾意迪士尼,雖然我哋無話特別鍾意邊個迪士尼動畫人物,但我哋每次去到迪士尼總覺得好似有種魔法會讓我哋投入呢個童話世界.所以今年嘅生日,M佬就帶我嚟到迪士尼探索家度假酒店玩Staycation慶祝.酒店除咗有泳池,兒童遊戲室之外,仲會因應唔同嘅season,提供唔同嘅活動同興趣班,所以入住迪士尼探索家度假酒店真係完全唔會悶架!加上酒店設計充滿異國風情,超有度假Feel!
泊車收費
相信有唔少曾經住過迪士尼各間酒店嘅朋友都知道,以前呢度係免費泊車架!依家嘅住客泊車收費係$190,可以由check-in泊到第二日嘅23:59,收費期內可以隨意喺迪士尼酒店,迪士尼探索家度假酒店,迪士尼樂園停車場泊車,但要留意迪欣湖停車場係不包括在內嘅.如果係選擇公共交通工具嘅朋友就可以乘坐迪士尼樂園度假區嘅穿梭巴士往返酒店同港鐵迪士尼站.
酒店大堂
迪士尼探索家度假酒店喺2017年開幕,酒店仍然非常新淨,保養得非常好.我哋好鍾意迪士尼嘅原因就係因為佢每個景點,遊樂設施都會有一個好貫徹嘅故事,所以一踏入酒店大堂已經深深感受到「探索家」呢個主題.除咗職員嘅制服,酒店仲有唔少細緻位都令你充滿驚喜,例如電梯會模擬成熱氣球,Lobby有探險家行李箱,工藝品同珍藏,勁多打卡位㗎!但為咗唔想打破你哋入住時嘅驚喜,你哋到時可以慢慢發掘啦!當然作為迪士尼嘅酒店,就唔少得有迪士尼朋友出現同你影相打卡啦!
迪士尼探索家度假酒店總共提供750間客房,房間分佈喺4個區域,並以各大洲命名:亞洲,非洲,南美洲同大洋洲.我哋今次入住嘅房間係大洋洲,其實各大洲房間嘅分別唔大,主要係走廊,同門牌設計會有所不同.另外,迪士尼探索家度假酒店嘅check-in大堂位於3樓,整間酒店面積非常大,所以check-in嘅時候,職員都會好細心講解路線同各項活動嘅安排.
房間區域
我哋今次入住嘅房間位於大洋洲2樓,窗外景色以小海龜庭園為主,雖然樓層較矮,但都睇到海景,整體景色都算開揚.至於迪士尼各間酒店都以家庭客為主,所以空間感十足,而睡床則為兩張Queen Size大床,一張床嘅上面掛上米奇頭,另一張床嘅上面就掛上米妮頭,米奇同米尼都貫徹探險嘅感覺.至於床單柔軟,配上2個較軟同2個較挺嘅枕頭,但略嫌百葉簾嘅遮光度麻麻,第二朝就被陽光騷擾喇.
另外,房間嘅衣櫃採無門設計,分別放有大人同小朋友嘅浴袍同拖鞋.房間內亦有電熱水煲,2大支支裝水,免費嘅茶包同咖啡包,如果需要mini bar其他飲品,呢度亦有package,夠晒抵!另外,由於房間以家庭客為重心,所以水杯都有4隻,仲要超得意架!
房間嘅靠窗位置有一個小偏廳,啱晒大家影相打卡!但最令我哋滿意嘅係呢部電視呀!電視節目除咗一般香港或海外衛星頻道,仲有2個迪士尼頻道,全天候播放迪士尼動畫,最正係用廣東話配音架(當然亦可選擇英語或國語配音)!另外,房內嘅燈,窗簾,電話,記事簿都配合探險家主題設計.房間唔同位置都有插頭位置,床邊同書枱邊更設有USB插頭.而且每個電掣都由保護套蓋上,完全唔洗擔心小孩會唔小心觸電.
浴室區域
浴室採半開放式,令大家可以同時使用洗手間嘅唔同位置.淋浴區內放有洗頭水,沐浴露同護髮素,品牌採用品牌為H2O+.至於其他個人用品用一個實用嘅米奇鐵盒裝住,絕對係入住酒店嘅一大紀念品!鐵盒內有番梘,牙膏,牙刷,小朋友專用嘅米奇,米妮牙刷,浴帽,剃鬚刀等等.另外,淋浴區內雖然已放有洗頭水,沐浴露同護髮素,但呢度亦有提供可帶走,米奇頭嘅洗頭水,沐浴露同護髮素,真係好靚呀!
娛樂設施
迪士尼探索家度假酒店嘅住客可同時使用其他酒店嘅設施同活動(泳池除外).如果想做gym或者打網球,就可以拎埋房卡,坐接駁巴士去香港迪士尼樂園喇!至於迪士尼探索家度假酒店嘅泳池叫雨澄泳池,雖然就未有滑水梯等設施,但泳池深度1.2米,非常適合小朋友.
除咗泳池之外,因應4個唔同區域:亞洲,非洲,南美洲同大洋洲,亦分別設有四個地區為主題嘅庭園.
小哈頓庭園:位於亞洲區域,以《森林王子》中嘅大象「哈蒂上校」為主角,庭園以亞洲自然風光同種植四季唔同嘅花叢為主.
彩鳥古雲庭園:位於南美洲區域,以《沖天救兵》中嘅彩鳥「古雲」為主角,種植多種南美洲植物.
拉飛奇庭園:位於非洲區域,以《獅子王》中嘅狒狒「拉飛奇」為主角,營造置身於狩獵嘅營地同大草原當中.
小海龜庭園:位於大洋洲區域,以《海底奇兵》中嘅海龜「阿古」為主角,播放着海浪聲同放有唔同嘅水上活動佈景,加上草坪形做成波浪.


text:
「廣告」
而家係網上面落廣告真係五花八門,而且種類多到數唔晒!加上唔同平台同針對性嘅廣告,要有效咁係唔同地方投放廣告真係唔係一件易事.除此之外仲有啲公司產品透過收集用戶嘅行為,然後得知用戶喜好再派送一啲同用戶嘅嘢.其實睇返幾間大公司,主要嘅收入來源都係來自廣告,所以啲廣告真係只會有增無減.而對用家嚟講其實係一件好苦惱嘅事!
「討厭」
你有無曾經試過去完某啲網站之後,有啲廣告好似隻鬼咁,跟實你,死都唔放.你除咗覺得討厭之外,相信你會係度諗點解啲某啲品牌嘅廣告不斷出現.其實嚟種係一種投放廣告嘅技術,係根據你睇過嘅網站或者產品之後,你嘅瀏覽器記錄咗你啲資料,然後通過廣告平台將相關嘅廣告配送俾你.當然處理得唔好嘅就會令人反感,不過有時有啲就會吸引到你,最後因為嗰啲廣告而幫襯咗佢!
「策略」
雖然話有時啲廣告真係幾乞人憎,但係問題係在於落廣告嘅方法,同埋廣告嘅內容.當然聰明嘅網上營銷係唔會死推啲廣告,要係識合嘅時間做識合嘅嘢.嚟個年代真係要諗清楚落廣告嘅策略,如果唔係真係揼錢落鹹水海,喊都無謂.當然市場上面有做得好嘅公司,不過絕大部分都只係靠廣告公司去管理,到最後結果當然可以預計到.有時真係要落手落腳做先至會知道內裏乾坤!
Also published on Medium.


text:
香港人從來都是名牌奴隸獸,買衫買鞋買袋買錶通通都要名牌,就算買車買樓都一樣,就算貴一截都要買名牌先覺得好,覺得品牌效應就係品質保證,之但係,又係唔係所有名牌都係有品質呢?又或者咁講,就算同一個品牌,質素上嘅差別,其實都可以好大.
市面上好多大型商廈,都好喜歡用某幾間外資行做物業管理,特別係「S」字頭,「C」字頭同「D」字頭呢幾間,都係一啲甲級商廈會用的管理公司,早陣子有朋友去租樓住,睇樓嘅時候見到大堂貼住管理公司個牌,就係上面所講幾間名牌外資行其中一間做管理,代理姐姐見到朋友好好奇咁望住個牌,即刻力sell話「係啊,呢度係呢間公司做管理㗎」,咁阿朋友仔即時有晒信心,覺得管理應該都會幾好啦.
點知住咗無耐,阿朋友開始同佢啲鄰居混熟,仲開埋個whatsapp群組,得閒講吓邊家邊戶點點點,又或者講吓個看更壞話.一開始聽到個個鄰居都叫個早更看更做「蛇王X」,朋友都覺得好奇怪,不過因為佢收工比較夜好少見到早更看更,所以唔覺得有咩問題.
但係當聽得多鄰居咁樣叫,阿朋友仔就留意多啲,加上有一排放大假,接觸到蛇王X既機會多咗,佢就發覺,日頭的確經常無人睇門.另外,幢大廈樓下好多檔口仔,人來人往,但大廈好多單位都被人租來做倉,好多時唔知係咪檔口仔嘅人想方便自己,定係看更唔想成日開門,大門長期開住同俾嘢頂住,中門大開,所有外人都可以自出自入.
聽朋友講,由於大廈長期中門大開,成日都有好多傳單塞滿信箱,仲試過有收數佬上樓拍門,仲好似話被收數嘅嗰戶人,其實係看更嘅親戚.收數佬上門咁影響大廈嘅事,有責任心嘅看更又點能夠俾佢發生?
另外,幢大廈係由單一業主持有出租,即是每家每戶只要有咩問題,都係搵管理處聯絡裝修師傅搞掂,其中有一次佢壞水喉,開咗個水龍頭之後栓唔返,水長流,打俾看更問佢點搞,個看更竟然答佢,師傅前日嚟咗,唔會咁快嚟,你自己睇吓點啦,朋友於是自己搞咗,而裝修師傅5日後先出現,咁嘅服務,間管理公司係咪撞名咋.
資料來源:Yahoo財經
Facebook:上車攻略 hkbuyhome
更多上車情報:上車攻略 – 元朗區


text:
-
on9upmusic歌曲推介 - 側田《第一秒》📝 [Written by @on9upmusic ] 🎵 返咗大陸發展一段時間嘅側田,早排宣佈回港再戰樂壇,正式簽約環球,推出新歌《第一秒》.當年側田一出道就成為炙手可熱嘅新人,主要有兩大原因:一,長期戴帽.二,紮實且辨識度高嘅唱功,輕鬆唱紅每首大眾情歌.《第一秒》MV入面嘅側田仍然戴住充滿年代感嘅MK「NY cap帽」,唱腔仍然「17年不變」,驟耳聽《第一秒》其實同當年嘅《好人》,《Erica》,《命硬》係冇大分別,爭啲以為搭咗時光機穿越返咗去2010年.側田出道至今己17年光景,繼續沿用當年嘅「成功之道」係咪明智之舉?咁樣到底係「毫無進步,故步自封」定係「keep到水準,初心不變」呢?17年後嘅今日,樂壇人才輩出,人人風格,歌路鮮明,側田作為實力派前輩,以穩陣牌作為回歸之作,未免太過保守而且無誠意了.始終返咗大陸打拼兩年,吸收嘅音樂養份理應係滿載而歸,《第一秒》的確令人(我)失望,無論站喺歌迷角度上,定係marketing層面上,都唔係一首特別吸引嘅作品,at least唔係一首值得plug,甚至打頭炮嘅歌. 購買love songs from dreams(CD)-側田 Justin Lo:
-
#悅與歌2022新歌推介- 林家謙《邊一個發明了ENCORE》📝 [Written by @delightcantopop ] 🎵 #悅與歌2022新歌推介初初見到歌名《邊一個發明了ENCORE》以為家謙繼續佢種玩味,幻想同輕鬆歌系列,但第一次聽同睇MV(呢首歌MV比電台同串流平台率先上架)之後,就對首歌有180度轉變,可以話係家謙出道以來最感動,賺人熱淚嘅歌.繼《時光倒流一句話》同《難道喜歡處女座》之後,林家謙再次邀得黃偉文為佢嘅作品填詞,而Wyman再次交出一份好觸動人心嘅歌詞出來.家謙過往嘅情歌作品都會比人一種較為抽離嘅感覺,較多係用一種旁觀者嘅角度敘述,投放感情都較為含蓄.但今次《邊一個發明了ENCORE》就聽到佢有種由第一身出發,用自身角度感受呢份歌詞嘅重量,所以演繹上來都比過往直率.就算係佢最標誌性嘅轉音位,都聽到佢把聲比以往多咗一份情緒,相信都同佢個人用一個更切身嘅角度去感受呢份歌詞有關.能夠令一直都比較「高冷」嘅家謙轉用一個更加直接嘅方法去演繹呢首歌,可能係因為呢份歌詞真係好貼近現實,所描寫嘅內容好容易引起大眾共鳴.好似Wyman之前寫比馮允謙嘅《給缺席的人唱首歌》咁,呢首歌都算係向「缺席」的人致意.近年嘅社會事件,疫情同移民潮都令好多人與人之間嘅距離越拉越遠,好多我哋曾經以為唔會發生嘅事情發生咗,好多我哋以為仲有好多機會見面嘅人突然離開咗,甚至連講句再見機會都無.當呢個情況成為常態,我哋能夠做嘅就只有珍惜每段相遇,每個親友,希望延長每次相聚嘅時間,就好似演唱會不停ENCORE咁.但再多次「安歌」,天下都無不散之筵席,我哋終有道別,分開嘅一日.唯有真正將相處嘅回憶,建立嘅情誼放入心中,先能夠真正將一段關係,一段感情永遠長存.就算此時離了座,定有一個未來能伴著過. 購買林家謙MEMENTO (CD):
-
#悅與歌2022專輯推介 - 洪嘉豪《Learning Curve》📝 [Written by @delightcantopop ] 🎵 #悅與歌2022專輯推介剛踏入出道第五年嘅洪嘉豪正式推出個人第一張「雙碟大碟」《Learning Curve》(2018年曾推出數碼EP《Curiosity》),收錄共十五首作品.呢隻大碟分為「Experience」同「Experiment」兩部份.先講CD1「Experience」,收錄自2019年《十號儲物櫃》起共九首派台歌,以及一首未曾曝光嘅作品《24/7戀人》.呢部份嘅歌雖然大部份都聽過,但經過曲目排序後重聽一次,又感覺甚為新鮮.即使Kaho歌呢兩年歌庫較多屬流行K歌,但當中嘅三首Synth Pop作品喺呢個序列中甚為突出,尤其《曲線型戀情》喺《窮小子》後就顯得特別有趣.而將成隻大碟最早曝光嘅《十號儲物櫃》放喺CD1尾聲,象徵將呢三年嘅種種經歷放入「回憶儲物櫃」,亦別具心思.CD2就係Kaho之前一直提及嘅「音樂實驗」,五首作品都係佢親自包辦哂曲,詞,編,監同唱嘅部份,包括早前派台嘅《活人鏢靶》同最近派台作品《救》.Kaho作曲一向都唔錯,既能夠作到好似《窮小子》呢種一聽即入腦嘅流行曲式,亦可以創作出《我說不可以》,《曲線型戀情》呢種廣東歌較為少見,玩味感同跳脫嘅歌曲,所以作曲方面我從來對Kaho都放心.但講到填詞同編曲,Kaho之前甚少涉獵,今次見到佢一口氣處理哂五首歌嘅曲詞編監,就會見到佢嘅樽頸.呢五首歌並唔係唔好聽,當中《活人鏢靶》同《防火門》我都幾鍾意,但全隻碟嘅氣氛非常相近,特別編曲上嘅變化真係較少,所以有種「一首歌分咗五節播」嘅感覺,旋律嘅吸引度亦比呢種單調嘅編曲掩蓋咗,甚為可惜.不過,既然只係Experiment,我覺得呢個做法亦未嘗不可,但之後再做新Project,填詞同編曲嘅工作考慮part住更專業嘅人做再吸取經驗,可能係更好嘅事.點都好,喺我心目中,洪嘉豪係值得支持,亦值得大家更多嘅關注,所以呢隻碟一出我就已經預購咗.九月份佢再同MC張天賦開show,轉去一個比上年麥花臣更大嘅場館,希望有更多人有呢個福份睇到啦! 購買洪嘉豪Learning Curve (2CD):
-
Mike曾比特 - 參加《聲生不息》爆紅承勢推第一張同名專輯📝 [Written by @on9upmusic ] 🎵 上年新人輩出,其中喺年頭呼聲好高,但turn out成績平平嘅Mike曾比特,唔知係咪覺得自己喺香港太多對手,太少廣告,好難喺同輩之中突圍而出,早幾個月竟然北上發展,參加音樂真人騷《聲生不息》.呀,又真係估佢唔到,節目出咗街短短幾集,又真係畀佢殺出重圍,喺內地人氣急升,勢頭似乎幾好! 嗱就咁,藝人或歌手返大陸發展,其實我一直都覺得冇問題.始終香港太細,700萬個觀眾亦太少,想發圍,有野心,想大紅大紫嘅人,唔甘心淨係喺呢片彈丸之地撈,係相當合理.加上,唔通其他國家城市有人都鍾意你,想聽你唱歌,你真係會唔想去咩?BTS都紅到癲啦,咪一樣去晒全球開騷.姜濤都話要做亞洲第一啦,咁唔通你逼佢淨係喺香港咩?可能有人會覺得,好多歌手當香港係跳板,當香港觀眾係水魚,一紅就出走香港,冇晒影.但又試問,有邊個國際歌手唔係咁呢?Lady Gaga先喺美國爆紅,短短一兩年全球無人不曉,咁人哋咪向世界發展囉,咁唔通美國人又鬧Gaga當美國係跳板咩?咪玩啦.Mike其實係唱得之人,爆炸頭造型我亦十分欣賞.但喺香港仲未站穩陣腳,代表作都未有一首就向高空發展,呢座大樓似乎起得有啲急趕,驚遲早會塌.Any肥,祝福佢搵到音樂上嘅伯樂,發掘屬於自己嘅音樂路向(唔係老土Eric Kwok style)亦希望所有北上發展嘅歌手藝人,可以敢於喺節目稱自己「我來自香港.」咁就足夠. 購買MIKE (Deluxe Version)(CD)-Mike 曾比特:


text:
總有句話系咁講嘅,「唔好畀自己嘅細路輸喺係起跑線上」,撇除呢句說話嘅對同錯,市面上的確因為呢句話畀好多業者以各式手法推銷兒童英文學習教材,好多家長為咗令自己嘅細路比人有更早嘅學習吸收,早係細路學齡前就用錢買咗好多知名兒童教材.然而,真係畀好多錢就可以畀細路學到英文咩?或者你可以咁做,唔單只慳錢仲可以促進親子關係呢~
-
目錄
跟住電視節目一齊唱跳
帶住細路去補習班,請家庭老師或者係參加兒童親子活動,都要錢? ~~~~不如留係屋企打開電視睇兒童親子嘅英文唱跳節目(父母都要熱身運動下),一路讀英文一路跳舞,手腦並用嘅英文互動,肯定會令學習效果事倍功半!
-
尋找生活中嘅英語
其實生活中嘅英文隨處可見,舉例係街上嘅路牌或者係交通工具嘅英文廣播都可以練習聽力,當然對於細路黎講,可能有啲難度,仲要啲工具黎輔助.學英文,可以先從字母開始,你哋屋企嘅雪櫃或者係小白板係咪貼住大大小小嘅磁鐵?全部換成英文字母磁鐵,咪畀細路喺熟嘅環境中每日接觸,畀個細路喺生活中記住字母,等佢哋正式學英文果時都唔會太生暴.不過而家市面上都有好多創意禮物係專門畀小朋友練習嘅英文字母磁鐵,價錢都唔貴,用啲小錢畀生活中充滿英文都係值得拉~
-
英文好幫手從聽故仔開始(懶人法)
如果父母平日都要返工,實在無乜時間或者體力陪細路英文唱跳或者係教學(其實都唔係用你好耐時間姐~),都會用啲錢,買幾張英文兒童故仔CD,撳下個播放,細路就會乖乖坐係度聽,當然都唔係要強迫佢哋記起成段故仔,只要畀佢哋了解語言結構,例如上揚或者係下降嘅音調,咁係乜口氣呀?表達嘅係乜嘢意思?呢個故仔會畀到好多語法訊息.
簡單啲黎講,要畀細路預早學,就要學得有意義.或者你可以唔使用好多錢買好犀利嘅嘢,例如保證幾日就學識之類嘅兒童英文學習教材,想要細路學好英文,就要慢慢喺生活中滲入,一啲一啲咁吸走,咁先至叫有效嘅學習!當然係度都要講下,如果大家真係想慳錢學好英文,就好似上面提到嘅英文字母造型磁鐵創意禮物,或者係兒童故仔CD套裝,類似嘅創意禮物,都不訪介紹畀啲親戚朋友,等佢哋都感受到慳錢又可以學好英文嘅威力啦!


text:
上次食寧波菜,應該係寧波旅港同鄉會,都十年前,那次經驗不錯,大部分都係家庭式的菜式,吃得不錯又唔貴.
甬府定位當然不同,同我哋最出名嘅新榮記一樣,都係以走fine dining 為主嘅路線為主,甬幫菜.喺江淅派系嘅中國飲食文化當中可以話係重要一員,而作為內地高端餐飲代表之重要餐廳之一嘅甬府,落戶香港當然一定唔簡單.
未接觸過寧波菜,又未試過甬府如我的你,食Tasting Menu就最好,聽講呢個餐單係新推出的,鍾意唔諗嘢嘅人就最適合.
前菜四個,招牌十八斬,寧波煒菜,手撕鳗筒同泡制菜梗,可以話未登場,先興奮.
招牌十八斬當然係最出色嘅同埋最搶鏡嘅菜式之一,我每年一入冬,就用現代嘅冷凍技術係零下190度保存蟹狀態等大家可以全年食用到呢個生醃梭子蟹.一隻蟹斬開18件擺盤非常精緻,醬汁唔會話好似韓國醬油蟹一樣勁濃味,但係你會食到蟹膏嘅甘香同甜,呢一個又係不能錯過嘅菜式.
寧波煒菜,可以話係每家都會煮嘅家常菜,用嚟送飯應該幾好,不過佢哋話因為太多嘢食千祈唔好送飯.
手撕鳗筒,顧名思義,你見到都知道係乜,手撕鰻魚都知道係非常之講究手工,食嘅時候要小心都會有少少骨.
泡制菜梗睇個樣以為普通到唔普通,但係絲絲嘅辣香令人會念念不忘菜梗呢個菜式.
湯類嘅選擇係呢度另一名物,蔣公芋艿羹,朋友叫我地估,佢究竟係乜嘢,因為話食多得一定會爆膽固醇.放上枱其實已經估到,一股豬油香氣漂過,在火光中翻騰,入口的豬油同芋香,好令人難以忘懷,食過唔會唔記得,呢個絕對係要點要吃的菜式.
脆皮水潺,睇個名就唔知係乜,說穿了就係九肚魚,炸過之後肉質都非常之嫩滑,同你平時喺大排檔食嘅完全係兩個層次.
每天從寧波運貨過來的白鱗鯧,聽過係好珍貴的菜式,至少香港好少有得食到.雪菜筍絲燒白鱗鯧,以湯嘅形式上,愛魚人一定會好期待,影完相後幫你分,先飲一口湯,那清美之美絕對不能不提,好正,不過我覺得最好食嘅竟然係啲雪菜,鮮甜度比平時出名嗰啲雪菜肉絲嘅名店更好.如果佢好似頭先個羹咁用火烘住,件事會好好多.
海味麻辣豆腐,以好熱嘅一隻碟,麻婆豆腐放上去嘩啦嘩啦咁煎熱起來,呢度嘅麻婆豆腐用上好多唔同嘅蝦同海參等等,味道唔算太辣.忍唔住一定要送飯,我好唔客氣送足兩碗.
红燜拆骨豬手個人相對覺得普通左少少,不過豬手嘅骨膠原都絕對令你不得不欣賞,另外有海帶同小饅頭送個炆豬手汁,又係一絕.
尾聲一定要食個清炒時蔬,去除前段嘅所有油膩和飽肚感,而且個菜真係好甜,連送菜嘅湯都特別甜過人.
寧波湯圓同生果做結尾,最出色嘅一定係個湯圓,每日新鮮包俾你,只有用清水來送個湯圓,湯圓泌出嚟嘅芝麻,令人又愛又痕.今日去到你到已經好飽了.
$4,888,四個人嘅tasting dinner,如果以呢度嘅氣魄同質素,你自己逐樣叫一定唔止呢個價錢,仲要可以試到好多個唔同嘅菜式,以$1222一位的價錢就可以吃到最出名嘅首本名菜,唔駛諗.
當然未包茶位費和服務費,你唔好又攞呢篇文嚟講個價錢有分別,我嘅讀者應該有少少質素.另外一提,加多HKS618一位就可另配3杯品酒師搭配的葡萄酒,當晚飲咗幾隻都幾好嘅酒,唔特別詳談了,但都配得不錯,例如當晚嘅貓鬚配九肚一流,有興趣嘅記得預訂.
甬府
灣仔駱克道20-24號金星大廈地下2號舖及1樓


text:
關於DSE你可能不知道的事
1. 貼barcode都有技巧可言😂 雖然貼barcode唔會嘥你幾多時間,但其實你可以喺開考前搣定半邊貼紙,等開考之後可以好容易就貼到落去答題簿到! 2. 紅外線考場📻 如果你係喺一d使用紅外線接收系統廣播嘅試場到考聆聽,其實係唔需要自己帶收音機去架!你只係需要帶一d有兩個絕緣環嘅耳筒去架ok!為保險起見,個人會建議帶定兩個耳筒以備不時之需. 3. 開考前問監考員拎張紙攝枱腳 我去嗰d學校嘅設施都比較殘舊😂當我一喺張枱到寫野,佢就會搖黎搖去.咁樣唔單止會影響到自己考試嘅狀態,仲有可能製造咗d噪音影響到其他人.所以呢,都係建議大家喺開考前就舉手🙋🏻♂問監考員攞紙放喺枱腳下面啦. 4. 覆核多過4科所需嘅程序 一般黎講只可以覆核4科,但喺考生手冊入面佢都有講到如果想覆核多於4科應該點做嘅.如果你想覆核多過4科,你就要send email去考評局解釋點解自己有咁嘅需要.當時我學校就叫我地搵埋校長寫信嘅.但係大家就唔好抱太大期望啦,之前打過電話去考評局,佢話咁耐以黎都未試過有人成功.不過我覺得一試無妨啦,得就得,唔得就算~ 5. 買卷唔需要等覆核完先買 如果你係就咁買卷而冇一科需要覆核成績嘅話,你就會喺你申請嗰日嘅40日內拎到份真跡.但假如你要覆核任何一科嘅成績,你就會喺覆核成績結果公布後的40日內先攞到份卷.


text:
好多人都覺得,識踩單車係一世,一定唔會唔記得嘅.但其實只需晌部單車上改少少嘢,就可以令你由識踩變唔識踩!係咪咁神奇呀?
這位美國 Youtuber Destin 早前就接受了一位工程師的挑戰,嘗試去踩一部無可能第一下就踩得到的單車.這部單車其實同普通單車設計一樣,只係加咗一件小玩意,就係將前把的轉向調轉:即係話你將前把擰左的時候,單車會向右轉,反之亦然.大家都會覺得,咁簡單,應該唔會好難踩嘅!
就係呢部單車喇!睇落無特別架係咪呢!
但佢嘅 Headset 加左一組齒輪,令你轉左時車輪轉右,即係轉向變晒做相反.單單呢一個變化,就足夠令你由識踩單車變成唔識踩單車喇!
再仔細睇睇呢組 「玩嘢」 的齒輪
當時 Destin 都係一樣,覺得小事一件,對於一個 6 歲已經識踩單車嘅佢來講,根本就唔覺得呢個特別 Headset 係問題!但有趣的事情出現喇......Destin 無論如何,都唔識踩呢部轉向反轉咗嘅單車!
對於 6 歲已經識 「飛車」 嘅 Destin 嚟講,踩呢部反方向單車,佢諗係一件易事嚟!誰不知佢點踩都踩唔到......
好喇!為咗挑戰自己,佢每日抽 5 分鐘練習踩呢部 「反方向的單車」,練咗 8 個月,終於可以踩到一段路而無跌車.而 Destin 亦都去到世界各大專院校找尋挑戰者,去馴服呢部單車!更開出如果第一次踩呢部單車踩到 10 尺而不跌車,就即場攞走 USD $200!結果.....當然無人攞到啦!
經過 8 個月嘅訓練,Destin 終於可以將呢部單車踩得有板有眼!但佢究竟跌咗幾多次車先學得識?我諗你要問返佢......
Destin 亦四出走訪不同院校尋找隱世高人,可以第一下上車就踩得到呢部單車,但可惜佢最後都係搵唔到
好喇,當 Destin 以為識玩呢部反常單車之後,正常單車都可以控制自如啦!點知佢再接觸返普通單車時,竟然變咗唔識踩單車!Destin 最後要花上接近 20 分鐘,先突然掌握得返點樣去踩呢部普通單車!呢個世界原來真係可以由識踩單車變唔識踩單車架!好神奇呀!好得意呀!點解嘅?
練咗 8 個月 「反方向的單車」,Destin 想再踩返普通單車,但已經唔識踩!身邊仲有唔少人幫佢打氣,鼓勵佢快啲學識踩單車添!
最後,Destin 用咗 20 分鐘,先可以成功開竅,識得踩返普通單車!幫佢打氣嘅旁人呆晒,問 Destin 係咪做戲架,扮唔識踩單車博同情呀!當然,Destin 心知道,佢哋點解咁驚訝,係因為無人會估得到,原來踩單車係可以由識踩變到唔識踩,之後再突然識得踩架!
Destin 就以這個故事,去說明一些大家都可能忽略咗嘅道理:
1. 你擁有知識,但不等於你明白箇中道理:
你或者知道點樣去控制單車,但你卻不會明白為何你可以咁做.正如當挑戰者一路去想辦法,例如交叉手踩單車等等,去嘗試以知識控制單車,但始終因為身體未明白點樣去控制它,不聽使,所以都係踩唔到部單車.甚至係,你的大腦已經對踩單車呢樣行為有了 「偏見 ( Bias )」,你想去改但其實你好難改得到架.
Destin 都遇過有好多挑戰者佢知道應該點樣去控制部車,亦都用好多旁門左道辦法去嘗試踩郁佢,但係身體都係唔可以明白,做出相應動作,一樣踩唔到.所以,Destin 就知道,對一件事情你有知識,但不等於你明白事件中的意義
其實生活上,好多事情你都覺得識得,知道點樣去做,但做起上嚟就未必做到,原因係你根本未明白點樣去做好呢件事.亦因為咁,Destin 都勸勉一句,了解一件事情,必須小心處理,因為人每每望一件事情時,總會有自己的 「偏見」,覺得自己識但原來唔明白當中道理,就會令到事情做得唔好喇.
2. 踩單車係一套全身配合的動作,環環相扣
主角透過今次體驗,理解到原來踩單車係身體嘅一套動作,身體每個部份都有份去作適當調節,令你踩得到部單車.只要其中一個部份受到影響,好似將左右轉向調轉時,就會打亂晒整個動作,從而你就唔可以成功咁踩單車.
所以呢,單車適唔適合你踩其實好重要!點樣揀一部適合自己的單車?睇下 Bike Fitting 咪知囉!
3. 最好的學習年齡,係小朋友時期
Destin 亦有幫自己的小朋友做實驗:佢嘅小朋友 6 歲,亦已經有 3 年踩單車經驗.Destin 就嘗試叫佢嘅仔仔學踩 「反方向的單車」,最後,小朋友只係用咗 3 個星期,就學識咗大人要 8 個月先學得識嘅控制技巧,而且好容易就可以同普通單車互換嚟踩,而唔需要再諗過點樣踩先得!這個例子就足以証明,學一些技巧性嘅嘢,其實在細路哥時期學係最好架!所以家長們,想你的下一代學識點踩單車,最好就愈細個教就愈好,因為愈細個愈易教!
Destin 嘅仔仔 6 歲,唔使用 8 個月,只需要 3 個星期就可以舞得掂 「反方向的單車」!証明小朋友學技能方面,其實會快過大人.所以家長們,快啲教你個小朋友踩單車啦!
最後,當然要睇睇 Destin 的片啦:
你睇完之後都想試下呢部單車?小編奉勸一句:小心啦!因為小編淨係諗下點踩到,都諗到頭爆......
相關資料:Smarter Every Day
誠意邀請各位以文字,相片甚至影片,跟大家分享有關單車的事!
題材不限,隨便發揮,內容如路線靚相,經驗之談,遊記趣聞,買車改車等亦可.
內容版權歸作者所有,亦歡迎留下大名 / 筆名,以供萬民歌頌.XDD
投稿方法:請把以下檔案電郵至 submit@15km.hk:
- 內文 (Word / 純文字)
- 圖片 (JPG, 600px 或以上更好)
- 影片 (eg: Youtube link)
- 閣下姓名及聯絡方法
註:15km.hk 保留最終刊登,修改權利;投稿文章皆為作者本人立場.


text:
《品味遊戲:今年暑假,一窩蜂打機》
文:Dixon Cheung
今年香港嘅暑假真係非常熱鬧!
先係七月底嘅「香港動漫電玩節」,然後就有「香港電競音樂節」同埋「香港復古遊戲展覽」,暑假尾聲仲有個「Game On:香港遊戲試玩日」.
一時間電台電視台,報紙雜誌同一眾KOL都齊齊講「打機」,就好似多年嚟被冠以「冇出息」,「浪費時間」同「幼稚」嘅玩意終於可以抬起頭來.可能就係因為咁,呢期我經常聽到身邊有人講:「我侄仔買咗電競嘅Mouse同Keyboard準備組隊呀!」,「我個女想學Unity整Game呀!」,「我細佬今晚開台直播打機呀!」無論男女老幼都突然好熱衷打機.其實香港人一窩蜂嘅熱潮都唔係咩新聞啦,不過當好多人都響度大叫「機會嚟啦,飛雲!」嘅時候,當中有幾多人真係有心發展一個行業,有幾多只係純碎炒作乘機掠水抽水?今個禮拜嘅《品味遊戲》,我借剛剛完結嘅三個本地電玩活動,稍微分析一下「打機」係咪真係可以成為主流.
要講香港最老字號嘅電玩活動,「香港動漫電玩節」一定榜上有名.不過近呢幾年越來越多人覺得呢個活動一潭死水,新意欠奉.尤其係而家手遊市場越來越難做,「香港動漫電玩節」過萬蚊起跳嘅攤位租金實在令好多中小型甚至獨立遊戲團隊卻步.加上大會禁止售賣限量版遊戲周邊產品,前幾年《神魔之塔》果種空前盛況已經完全消失.儘管依然有個別遊戲參展商努力搞活動,但零星嘅電玩攤位令整體氣氛同活力大打折扣.唯一依然佔據場內極大空間嘅就只有Sony,Microsoft,Bandai呢啲大型遊戲展覽嘅常客.無奈佢哋每年響「香港動漫電玩節」都不外乎散貨,擺幾個遊戲出嚟俾人玩同埋播放YouTube都有得睇嘅Trailer,毫無號召力同魄力嘅表現同E3,東京電玩節甚至台北國際電玩展嘅表現相距甚遠.
講起脫節,仲記得兩年前Sony宣布推出Playstation VR,當時全世界嘅遊戲展都出現萬人空巷爭相排隊試玩嘅場面.不過去到今時今日,就算未買VR嘅朋友都應該試玩過.所以從Playstation VR排隊人數大不如前已經可以睇到,「香港動漫電玩節」缺乏電玩新血以及國際視野嘅問題已經浮現.尤其係遊戲界發展向來日新月異,對於追求新鮮感嘅香港人,飛一轉台灣日本去接觸更廣闊嘅世界易如反掌.「冇驚喜,有啲悶」嘅評語,正正就係活動老化以及主辦機構不求進步但求自保嘅證明.
至於「香港電競音樂節」,若果近日有睇新聞嘅都會留意到旅發局同鐘培生先生嘅爭拗.姑勿論究竟誰是誰非,出現蘋果日報所提出「林建岳益自己人」嘅指控已經足以令人擔心,政府以及投資者會唔會只係借電競成為亞運項目乘機掠水,根本毫無長遠發展嘅方針同計劃.事實上,對於一個處於起步狀態嘅行業嚟講,俾政府帶頭抽水真係仲慘過乜都唔做.三分鐘熱度炒作之後,既得利益者者一哄而散,可憐雄心壯志買電競Keyboard組團嘅年輕人俾人擺完上檯用完即棄.就咁講可能會覺得我響度危言聳聽,但事實上電競運動員生涯非常短,加上運動員集中鍛煉個別遊戲以達致專業水平,遇到遊戲改版,退役,不再流行甚至係遊戲公司倒閉等情況,運動員應該有咩發展,政府同業界會有乜嘢方案應對?「香港電競音樂節」用咗三千五百萬納稅人金錢嚟展示咗一個可能性,但是禍是福,實在言之尚早.
緊接住「香港電競音樂節」登場嘅係第三屆「香港復古遊戲展覽」.呢個活動過去幾年越搞越大,而且越嚟越精彩.會場內擺放咗將近百部遊戲裝置.無論係主機,熒幕還是手制都不乏極具價值嘅罕有型號.雖然主辦單位冇重金禮聘韓星同KOL表演,但今年就請咗香港以及海外嘅獨立遊戲團隊同場展示遊戲作品.對於中意打機嘅朋友嚟講,呢個活動唔單只有得睇,仲有得玩,非常適合一家大細參與.但無奈「復古」兩個字亦同時有一定嘅限制.對於手機遊戲世代嘅玩家嚟講,除非真係好熱衷研究遊戲或者對舊Game有一份特殊感情,否則好難令人願意年年都嚟玩任天堂紅白機上歷史課.
至於8月31號響銅鑼灣WeWork舉行嘅「Game On:香港遊戲試玩日」,今年雖然係第一次舉行,但主辦單位已經收集咗超過二十間香港以及海外嘅獨立遊戲開發團隊嘅作品.當中包括幾位《亞洲智能應用程式大賽》嘅得獎者以及《台北電玩節Indie Game Award》嘅得獎作品.有興趣試新遊戲同非主流遊戲嘅朋友真係不可錯過.
記得幾年前,有位導演曾經向香港電台電視部建議製作有關「香港遊戲界」為題材嘅節目.當時我亦被邀請協助提供資料,甚至邀請咗城中幾位遊戲界嘅前輩做訪問.無奈當建議書遞交俾港台之後,審批方面傳嚟要求集中報導「遊戲毒害年輕人」嘅指示.節目由談論遊戲業界對社會以及經濟嘅益處,難處,害處等,轉向集中訪問社工,隱蔽青年父母,自閉症患者,以「打機會變成毒男」呢個論調塑造「打機會危害社會」呢個以偏既全嘅結論.香港社會多年嚟對「打機」抱住負面態度,部份媒體甚至故意將「打機」妖魔化.雖然事隔數年,但多年作風同觀念冇可能突然一個暑假就突然改變曬.今年暑假業界令主流媒體願意用比較正面嘅角度談論遊戲毫無疑問係一個重大突破,值得慶賀.要抱住樂觀態度面對事態發展確實無妨,但切忌跟車太貼.究竟邊個有心,邊個掠水,要令電競同遊戲業響香港企得穩,依然仲有好遠嘅路.


text:
「數據」
真係唔經唔覺做咗數據分析嚟個行業十幾年,不過咁多年嚟遇到嘅問題都係大同小異.最關鍵嘅問題唔係用啲乜嘢工具去收集數據同分析數據,而係究竟點解要數據!好多公司都覺得數據係免費,就算你用 Google Analytics 嘅免費版本都好,背後其實有好多功夫要去做.正所謂一子錯滿盤皆落索,因為開始嘅時候根本無好好咁計劃點樣收集數據,所以當開始分析數據嘅時候先至發現好多問題,與此同時亦都解答唔到任何問題.
「分析」
好多人覺得做數據分析最緊要係分析嗰部份,但係我可以同你講咁就大錯特錯.其實最緊要嘅係點樣收集數據,所收集嘅數據背後嘅原因,以及該數據本身代表緊啲乜嘢.要有效咁做出最有效嘅分析係需要了解該公司嘅全盤計劃,與此同時要知道牽涉到乜嘢嘅平台同技術.因為最常見係啲數據根本打唔通,出現斷裂嘅情況.然後就會開始問一啲好似好正常但係解答唔到嘅問題.所以唔好睇少事前同事後嘅功夫!就好似做戲咁,台上一分鐘台下十年功!
「謬誤」
另外一個經常遇見嘅謬誤就係以為一個工具可以解決所有問題!對唔住,世界上無一個工具係可以收集所有用戶或者市場嘅數據!要有效做分析係需要唔同嘅工具,然後最緊要係點樣可以將唔同工具嘅數據串連起嚟.現時大部份時候都會將數據傳送到一個 Data Lake (數據湖/資料湖)再進一步整理數據.當數據整理好之後再利用 Data Visualisation (數據視覺化)嘅工具去將複雜嘅數據圖像同視像化.所以簡單一個報表背後所需要做嘅功夫其實係十分之多,唔係你諗得咁簡單!


text:
臺北推廣廣東話
3月29日 22:40
大家好~ 我哋係國立臺灣師範大學粵語文化社,唔知大家對推廣廣東話有冇興趣呢~ 我哋專門推廣廣東話同埋港澳有關文化,希望喺呢度可以同大家簡單咁介紹吓我哋社團主要會做啲咩! 我哋平時逢禮拜四係固定會有社課嘅,而上堂教嘅內容就包括: 1. 廣東話拼音(粵拼) 2. 廣東話字詞,語句 3. 對話練習 4. 港澳嘅大小事! 我哋社團聚集咗好多好鍾意學廣東話嘅非母語者, 同埋好多嘅港澳生, 如果你都想嚟學廣東話, 或者係而家學緊廣東話, 呢度絕對會為你打造一個絕佳嘅學習環境! 而我哋社團𥚃面都有好犀利嘅台灣神人, 由0可以學到母語者嘅Level, 等緊大家一齊嚟交流. 另外!如果你係港澳人,或者係廣東話嘅母語者,想推廣廣東話嘅話, 我哋都有提供“助教計畫”, 如果你成為咗我哋社團嘅助教, 就可以加入我哋喺堂上輔助其他學員一齊學廣東話, 或者都會有機會可以直接上台教吓廣東話添, 如果你唔識粵拼嘅話,都唔緊要, 因為都可以一齊上堂惡補吓XD,多啲瞭解我哋嘅母語. 大家可以交流吓學吓嘢,創造出良好嘅廣東話學習環境, 未來有意願嘅話都可以加入我哋,做我哋嘅幹部, 一齊推廣廣東話. 更加多嘅資訊可以上我哋嘅FB, IG上面睇睇 FB: 師大粵語文化社 IG: @ntnu_ccclub 對我哋嘅社課,助教計畫有咩問題嘅話,都可以直接dm我哋, thank you!


text:
-
大隱隱於市!尖沙嘴鬧市藏維多利亞時代百年歷史建築物 遊走法定古蹟探視紅磚遊廊金字瓦頂
(#舊時代建築)香港歷史建築物向來係值得拍拖兩個人深入探索,其實好多歷史古蹟都係隱藏於身邊,當中尖沙嘴鬧市就有一座歷史悠久嘅建築物,設計獨特,只係位處彌敦道一隅,即使走過彌敦道,好多人都可能未必會留意到呢座建於...
-
榮光街尚存?土瓜灣舊區T形街牌逾半消失 木廠街/鴻光街/美善同里僅餘字粒式金屬街牌
(#舊區街牌)土瓜灣早前被拆卸重建,現時再步入土瓜灣區內,會發現多條街道已經空空如也,土瓜灣本來有多個殖民時代舊式T字形街牌,但現時隨住舊有建築物拆去,連T形街牌都被消失得無影無蹤,你又估吓今時今日土瓜灣區內淨...
-
九龍塘公路邊舊筆架山火車通道 百年歷史煙墩山隧道有幾神秘?
(#回到過去)如果你係有返咁上下年紀,應該會記得港鐵東鐵線前身係九廣鐵路,到而家應該會改唔到口叫「火車」,當中九龍塘呢道火車隧道原來都係一段火車路線.事實上,現時靠近公路邊嘅火車隧道正正係舊時俾火車行嘅通道,雖...
-
九龍寨城舊區半日遊!市建局即將拆卸重建 窺探二戰後舊式建築物 賈炳達道休息站處處
(#舊區足跡)九龍城最出名嘅地方係九龍寨城,該地曾經係一個「三不管」地帶,唔少人到九龍城一日遊就只會前往九龍寨城公園認識歷史,但其實區內大部份街道都佈滿舊有歷史建築痕跡,包含一幢幢戰後建築物,實際畫面比一塊塊展...
-
長沙灣韓式炫黑貨櫃商場 貼地街坊Cafe食下午茶
(#韓式貨櫃)麗閣商場早於2019年尾活化成貨櫃商場,以工業風貨櫃屋為主題,將層層貨櫃堆疊,由外到內都以炫黑,塗鴉設計,帶有韓國文青貨櫃風格,甚具標誌性,適合打卡.
-
香火鼎盛背後藏亭台樓閣 黃大仙從心苑城中仿古園林
(#隱藏別苑)提到黃大仙祠,一般人都會諗起香火鼎盛嘅畫面,的確黃大仙祠係本地著名廟宇之一,但原來背後隱藏咗一個別苑,可謂祠中綠洲,適合作休憩地,拍拖兩個人可以漫步兼影吓相.
-
土瓜灣何文田快閃遊點止紅燈山!40分鐘帶你行完4條配水庫後花園小山徑
(#一條路線)一般配水庫係由於要提供足夠水壓,所以先會建於較高處地方,而何文田最出名嘅係紅燈山,但何文田有4個配水庫遊樂場,45分鐘可以行晒,但邊個配水庫先係紅燈山呢?
-
(野餐隨行)九龍城人氣泰國菜皮蛋炸蝦餅x潮州粉麵上等牛坑腩 賈炳達道公園野餐大玩Crossover
(#九龍城泰國菜)以往選擇堂食去餐廳食飯,一個餐廳通常只會提供一款菜式,但如果選擇將唔同餐廳嘅食物外賣,再另覓用餐地點,以野餐方式用餐,就可以同一時間品嚐兩種或多種截然不同嘅菜式,如果拍拖兩個人各有想法,倒不如...
-
(野餐隨行)牛頭角消失的後山?鱷魚山81米高隱蔽小公園眺海景 歎近50年老牌上海菜館米芝蓮正宗滬菜
(#野餐秘點)香港有唔少隱藏小山丘,牛頭角表面多為住宅區,但其實本身係一座名為鱷魚山嘅小山,山上有一個清靜小公園,適合拍拖兩個人前往,既可俯視牛頭角,觀塘一帶市景,亦可眺望海景,今次編輯帶同山下一間老牌上海菜館...
-
(土瓜灣半日遊)前馬頭圍大廈朝聖193 Cafe!香港花見小路/日系粉紅橋打卡 牛棚藝術公園探索牲口棚遺跡(野餐隨行)
(#免針紙路線)走到土瓜灣,唔少人都只會諗到拍拖兩個人去牛棚藝術村行一行,但事實上區內又豈止一個地方?於剛剛過去嘅4月,土瓜灣前馬頭圍大廈內一cafe單靠明星效應吸引唔少人流,小店更設有外賣區,方便需要外賣嘅客...


text:
「功課」
好多香港人嘅目標就係盡量賺錢買樓供樓,鬼唔知咩!講咗咁多年都係嗰三篤屁,雖然你話唔連任者,但係個施政報告真係可以用交功課嚟形容.將民生嘅設施改建成展覽場地,講真無其他地方可以起咩?點解係要係灣仔?又係度話自己過去四年施政無走數,你估你係奧巴馬咩?人哋就真係無走數嘞!講來講去都唔知有乜嘢真係幫到香港,不過算啦,反正你都就快卸.雖然唔知下個特首係邊個,但係今年嘅施政報告真係毫無可取嘅地方!
「嘥氣」
今日梁振英所發表嘅施政佈告真係嘥鬼氣,因為佢餘下嘅任期得半年左右,講咁多嘢有幾多會落實?更何況今次嘅施政報告真係無嘢好講,因為每次講到香港人最緊張嘅住屋問題,次次都講因為土地問題.講咁多次唔厭嘅咩?佢上任以嚟個樓市有升無跌,唔見得有幾多人真係上到樓!如果唔想「青年人選科和擇業都要向錢看」嘅話,咁係唔係應該有其他措施呢?真係廢到無倫嘅廢話!
「斗室」
創新斗室?咩野黎架?「斗室」其實係指細到好似斗一樣咁嘅屋,用嚟形容極細嘅房屋!咁即係好似劏房咁?老實講要發展科技唔係需要居住空間,而係需要其他嘅政策同配套!搞啲劏房出嚟就會吸引多啲人才?唔好玩啦!之前已經話係落馬洲河套地區興建「港深創新及科技園」已經再一次證明個政府真係好離地.邊個會山長水遠去到落馬洲返工呀?而家已經有數碼港,有科學園,其實創新科技係需要一套完整嘅政策,唔係搞一啲地產項目就得!
Also published on Medium.


text:
「相機」
其實好多年前我已經開始用無反機,原因好簡單,因為部機細而且可以做到大機嘅功能.當然以前嘅無反機仲未有全片幅,所以仲未好普及.當然相機嘅鏡頭亦都係另外一個考慮嘅因素.不過講真如果去旅行就真係好方便,因為唔想用嗰啲卡片機,而帶啲大機又好鬼重.所以買咗第一部大機之後就已經轉咗用細機.不過而家啲無反機真係越嚟越勁,基本上已經超越傳統大機!
「索尼」
我係一個索尼嘅粉絲,基本上所有嘅相機都係索尼嘅出品.由佢哋啱啱出無反機開始,基本上不斷升級.而幾年前佢哋出咗全片幅嘅旗艦機之後真係再無理由去買大機.至於鏡頭就當然係要買蔡司啦!因為影出嚟嘅相真係好靚,所以我基本上當有新嘅鏡頭一出我都會買.而上個星期佢哋又出咗新嘅旗艦無反機,而相信索尼自此之後應該再唔會出大機,因為部新機嘅級數真係太勁!
「競爭」
當然好多其他牌子都有嘗試搶佔無反機嘅市場,但係索尼真係發展得早而且可以話遠遠拋離佢嘅對手!而家基本上就連大機嘅市場都慢慢吞食埋,而原因當然係因為相機嘅體積,功能同拍攝力都已經超越好多品牌.所以無反機係趨勢,而好多職業攝影師都慢慢由大機轉去無反機.當然每個人嘅喜好都唔同,有啲人仍然鍾情於大機,只不過如果重量輕好多但係其他方面就算差少少嘅話,老實講真係無理由唔轉用無反機!
Also published on Medium.


text:
聖誕節濃厚嘅溫馨氣氛,等好多人期待嘅不外乎收聖誕禮物了!不分年紀,大人和小孩,都鐘意充滿surprice,歡樂嘅收禮物,而聖誕節party最常有嘅活動莫過於交換禮物.
交換禮物就有許多形式嘅,大多係統一預算,規定大家揀同預算差唔多嘅聖誕禮物,然後係活動當天,大家一齊抽禮物.仲會有「小天使」形式嘅交換禮物活動,參加者係一開始就知要送禮物俾邊個,然後根據規則,係約好嘅日子做「小天使」將準備好嘅禮物俾收禮人.
目錄
◎交換禮物送咩好?
活動前最令人困擾嘅莫過於送d咩聖誕禮物啦,據統計,係交換禮物嘅活動中,要成為「最識送禮」嘅人,禮物一定要揀得實際又夠surprise,如果唔係就令到精心準備嘅人覺得失落不符期待.
以下精選聖誕禮物推薦品項,大家不妨根據自己嘅預算參考:
‧ 高階交換禮物:電子產品
下圖中嘅一同二選項,手機好似永遠狂搶嘅蘋果;相機好似經典大牌Nikon,Canon;電腦儲存裝置配件都係個好選擇,就好似第二個符合聖誕節氣氛嘅訂造USB 手指,相較於前兩者,訂造USB 手指嘅價位比較冇咁大負擔.
‧ 實用生活禮物:包包,鞋子,皮夾
根據活動訂嘅金額,參加者可以揀符合自己預算同規定價位嘅實用禮物:手袋,鞋,銀包等,揀經典或係該牌嘅熱銷商品,自然唔洗擔心收禮人唔開心.(唔鐘意仲可以攞去轉賣呀)注意!由於尺寸問題,鞋只適合係知道收禮人係邊個先可以揀黎送俾人嫁!
‧ 暖心禮品
北半球嘅聖誕節正值寒冬,呢個時候送可以等身體溫暖笠笠嘅物品就再好不過啦,由第七項開始:保溫杯,毛毯,手套等冬天必須用品,甚至係同聖誕相關嘅造型點心!唔只等收禮人暖住咁過冬,仲暖到入心!
決定好送咩聖誕禮物未呢?快d揀獨特嘅聖誕禮物等收禮人覺得超值,自己又送得開心喇!


text:
文學
文學(粵拼:man4 hok6)係語言文字嘅藝術(文學係由語言文字組構而成嘅,開拓無言之境),往往係文化嘅重要表現形式,以不同嘅形式(稱作體裁)表現內心同埋再現一定時期,一定地域嘅社會生活.
由於出版同教育嘅進步以及社會嘅全面發展,已經失去其壟斷地位成為大眾文化嘅一支.產生咗所謂嘅嚴肅文學同通俗文學或大眾文學之分.
文學類別[編輯]
- 按載體分為:口頭文學,書面文學,網路文學三大類;
- 按時間分為:古代文學,近代文學,現代文學同當代文學.佢哋嘅範圍會隨住讀者而不斷遷移嘅;
- 按地域分為:外國文學,中國文學,台灣文學等;
- 按讀者分為:
文學理論[編輯]
文學研究[編輯]
文學體裁[編輯]
中國古代分為詩同埋文,文又分為韻文同散文,現代一般分為:詩歌,散文,小說,戲劇,並稱為四大文學體裁;中國嘅抒情詩同散文(稱為「古文」)最早而比較發達.西方就分為詩歌同散文兩個基本類型.敍事詩同戲劇成熟較早,此外小說比較發達.
傳統嘅詩係有韻律嘅文學作品.佢通過詩嘅想像同抒情來表達某種強烈嘅情感.詩係歷史最悠久嘅文學形式.中國係世界上詩歌最發達嘅國度之一,由中國最早嘅詩歌總集詩經,最早嘅長篇抒情詩離騷以來.漢代嘅樂府,唐宋格律詩,同埋唐末興起嘅詞,元曲以及五四以來嘅新詩.歷代嘅民間歌謠.構成咗中國詩歌無以倫比嘅巨大傳統.相比之下西方嘅敍事詩發達較遲,並結合戲劇,成就好大.例如荷馬史詩,但丁嘅神曲,莎士比亞劇本.
散文冇嚴格嘅韻律同埋篇幅限制嘅文學形式.同韻文相對.中國嘅散文從先秦諸子散文發展而來,代有散文名家名作.其中歷史散文同賦體以及奏議文告等應用文體,對後代產生咗深遠影響.中國自古就係世界上散文最發達嘅國度.
戲劇係另一種古老嘅文學形式.佢主要通過唔同角色之間嘅對話來表達作者嘅思想同感情.戲劇可以用於舞臺嘅表演,都可以閱讀.
小說係以虛擬世界為內容嘅綜合文學形式.傳統上以散文為主體.莊子:飾小說以幹縣令.中國現代意義上嘅小說,係從先秦散文中嘅寓言濫觴,經過漢末六朝嘅筆記,到唐傳奇宋話本擬話本而成熟,再傳至明清以中國四大小說名著為代表嘅長篇小說同埋以聊齋志異為代表嘅短篇小說.西方嘅小說稱為fiction,被稱為散文史詩.小說上接神話傳說,作為後起嘅文學形式.由於佢巨大嘅容量,深刻全面咁反映咗現實同埋啲人嘅思想,成為近代以後主流嘅文學形式之一.
其他體裁有:


text:
宗教
宗教(粵拼:zung¹ gaau³)係一種人類文化現象,世界上有好多唔同形式嘅宗教,每一個宗教喺佢哋嘅信仰,教義,習俗,禮儀,價值觀,道德觀同社會規範等等,各方面都有唔同嘅要求.由於每一個宗教都對宗教都有唔同定義,而幾乎每一個定義都受到質疑或者反駁,有啲宗教嘅定義甚至會否定其他宗教定義,所以宗教係乜呢個問題,實在無一個一致公認嘅答案.不過喺學術上對宗教定義,基本上都係以普遍性嚟概括,認為宗教係多層次,多方面同多樣性.
宗教詞源改
中文嘅「宗教」,「宗」即係尊崇,「教」即係解釋點做,而將個「宗」同個「教」呢兩個字合埋一齊變成「宗教」,最早就源自佛教禪宗開始,至於英文嘅religion,原本意思係指人同神之間,有限嘅存在物同無限嘅至上關係.所以原本「宗教」同英文嘅「religion」其實係兩樣嘢.不過後來由於研究呢樣嘢嘅學者喺全世發現越來越多唔同形式嘅宗教,已經唔可以再一概而論咁話乜嘢乜嘢先係宗教或者religion,於是「宗教」同英文嘅「religion」嘅定義就變得越來越廣泛,因為「宗教」同英文嘅「religion」就變成相應詞,而且同步發展,而家中文嘅「宗教」同英文嘅「religion」係一樣解[1][2].
各種宗教定義改
唔同人對宗教嘅理解,都會因應對宗教嘅認識同本質而有唔同定義,研究宗教嘅人,都會由唔同方向入手,好似文化,歷史,人類學,心理學,社會學等,唔同方向又會對宗教有唔同理解,而多數嚟計,宗教嘅本質都離唔開以下三種:
信仰對象改
傳統上對宗教嘅理解,都會歸結做對一啲神靈,上帝,神仙作為信仰嘅中心基礎,呢種以神道作為信仰中心,多數涉及祖先或者萬物有靈,不過亦有唔涉及神,例如佛教嘅法,道教嘅道,印度教嘅梵,呢啲叫「終極實在」,都屬於一種信仰對象.而呢個「終極實在」會作為一個崇拜對象,喺每個宗教都有唔同定義,但共通點都係會將呢個崇拜對象神聖化,而呢啲宗教都相信呢個世界之外會有一種神秘力量或者主宰,以追求認識呢種神秘領域為目的,根據佢哋對呢種神秘領域嘅見解,而構成各種生活約束.例如猶太教,基督教咁,佢哋認為人嘅生命,地位,禍福,尊嚴,都係神嘅恩賜,只有神先可以潔淨自己,解救苦難.虔誠嘅信徒會為咗實現宗教理想而不惜一切.
以信仰對象作為理解宗教嘅出發點,多數係宗教人類學同宗教歷史學為主,主要方向係著眼喺宗教起源同歷史.
信仰主體改
心理學將宗教視為一種精神需要,人除咗要滿足現實生活之外,精神上都需要寄託,尤其是一啲仲未有辦法用科學方法解釋嘅嘢,只有當做一種超驗,以直覺去感受同理解,但呢種體驗又唔可以証明.好多宗教都有呢種特質,就係強調要有信心,根據信仰者自己對宗教嘅理解,以個人主觀經驗同感受確定信仰.好多時大前提都係早已經肯定咗某一種宗教定義,而認為自己宗教或者宗教派系係最完備同聖潔.喺信徒心目中,呢啲個人神秘經驗係無可否認,真實,無得拗.呢種以心理作為基礎嘅信仰,由於係基於頑固意志,信仰對象都係神聖不可侵犯,所以通常會有好強排他性.
信仰社會改
社會學上認為宗教係一種社會意識,通過一種超越性嘅追求,達到追求某種人生目標,而呢種目標又會變成一種社會制度,例如對聖潔嘅追求,係反映出社會上對罪惡嘅反感,通過宗教而建立社會規範.其中以馬克思主義對宗教同社會之間關嘅論述最有代表性,佢認為宗教係有社會功能,係維持社會功能嘅一種手段.社會學家韋伯(Max Weber)認為西方近代文化同宗教有密切關係.用宗教嘅教法嚟做人類行為準則,好似伊斯蘭教,基督教入面諸多禁忌,喺維持社會秩序上有明顯作用.
宗教文化改
世界宗教分佈改
爭議改
對宗教嘅爭議,主要針對喺亞伯拉罕系嘅宗教,例如基督教,伊斯蘭教,猶太教,好多經典著作例如哲學家羅素(Bertrand Russell)嘅為何我不是基督徒,道金斯嘅上帝大騙局等等,都對宗教有好尖銳嘅批判.香港李天命亦對宗教有過批判,認為創立宗教嘅人要喺自己嘅經典加一句自己個神係最勁根本好容易,批評一啲宗教宣稱嘅絕對價值觀,同埋質疑全能神呢個觀念[3].
19世紀曾經有三個人對宗教批判有過好大影響力,佢哋分別係馬克思,尼采同弗洛伊德,佢哋對宗教嘅批判,影響咗之後嘅人對宗教嘅諗法.
馬克思改
馬克思認為,宗教係階級壓迫同剝削嘅工具,佢有一句名句:「宗教講嘅苦難既係現實苦難嘅表現,又係對呢種現實苦難嘅抗議.宗教係被壓迫生靈嘅嘆息,係無情世界嘅情感,正好似佢係喺無精神制度之下嘅制度一樣,宗教係人民嘅鴉片.」好多人拎咗最後一句「宗教是人民的鴉片」去代表晒,用鴉片去比喻統治者點樣用宗教去壓迫同剝削.
尼采改
尼采認為,任何一個人宣稱自己擁有真理,其實不過係一種「權力意志」,用嚟控制其他人,所以佢認為上帝根本就係由人作出嚟,根本唔存在,因為咁佢宣佈「上帝己死」.
弗洛伊德改
弗洛伊德認為,宗教只係有啲人因為覺得自己罪孽深重,需要自我潔淨而強制上帝祝福嘅一種遊戲.
參考改
- ↑ 《宗教與文化》同濟大學出版社 ISBN 7-5608-2343-2/G238
- ↑ 《宗教論》馮天策 著 山東人民出版社 ISBN 7-209-03628-8
- ↑ 《哲道行者》 李天命著 明報出版社 ISBN 962-8871-18-8M


text:
我係迪士尼俾一班邪惡既卡通人物襲擊: #3
隻米奇老鼠仍然掛住佢既笑容一步一步行緊我地.
佢推跌曬排係架上面既貨品,而貨品一件件咁跌曬落黎.
米奇老鼠既右手白色手套上面染了一點一點既鮮血,武士刀上面既鮮血仲係度滴緊,地上面既血形成左一條軌跡.
「喂!走啦喂!企係度做咩呀?」我對住yuki大喝一聲.
但我叫人走姐,但自己雙腳卻好似郁唔到咁.
佢越行越近,我先意識到,『再唔走,會死架.』
於是我拉住滿腔眼淚既yuki,係咁搖佢,「喂!醒呀,唔好發夢呀,走啦.」
隻米奇老鼠好似知道我地要走,加快左腳步.
Yuki終於有返d反應,從佢驚惶失措既眼神睇得佢,佢仲未接受到眼前帶俾佢既衝擊.
跟住佢只係對住我不停咁點頭,示意我走.
我唔敢多諗,即刻帶佢走出呢間鋪頭先再算.
走出去既時候我有留意細妹係邊,但四周圍都唔見佢,亦都唔見呀朗.
不過唔緊要啦,有呀朗保護佢應該無事既,走左出去先.
依家最緊要既,係yuki.
行出黎既時候,我仲見到間鋪入面仲有人係匿埋左.
佢地有無危險我就唔知,但係我正係知我依家就係泥菩薩探腔啦,自身都難保.
人就係自私架啦,你唔好怪我呀.
我一出黎,入面既慘叫聲無停過……
佢有無繼續斬人我就唔知啦…
但係我見到個畫面更加震撼.
我係街上見到好多米奇老鼠!係個美國小鎮大街上面遊走.
每隻米奇老鼠都手執一把武士刀,係度亂刀揮舞.
我地完全唔知發現咩事,第一時間就係要向出口果邊走.
邊個會仲往入面走呸傻的嗎呀?
我拖住yuki向門口果個方向走,我先發現,yuki佢,捉我隻手捉到好實好實.
係捉到好痛果一隻,幾乎係出盡所有既力氣.
但係我感覺唔到痛,呢d痛唔係d咩,正正係代表左佢個心有幾痛幾爭扎.
本來應該開開心心,帶俾人歡樂既迪士尼樂園,依家卻帶俾人無上既痛苦.
我拉佢去牆角度,應該班米奇老鼠見唔到我既……我估.
所以我以極快既速度去安撫yuki既心情.
「那,我依家都唔知發生左咩事,但有機會我都想搞清楚件事!」
佢聽到我講之後,個人開始放鬆返,鎮定緊落黎.
佢深呼吸之後,好似清醒返咁.
「依家呢,我地就要衝去門口果邊,睇下可唔可以出到去,雖然出到去既機會都渺茫,但係都要試下架啦.」一邊同佢講成件事既時候,我都試圖冷靜返,用高既專注力去諗返成件事.
用米奇老鼠公仔做掩飾既究竟係咩人?
點解要咁樣屠殺?
一個又一個我諗唔通既問題……
但依家既情況卻不由得我細想.


text:
如果你嘅性生活比較頻繁,咁定期進行HIV病毒檢測系確定你健康情況嘅唯一方法. 但系,去診所亦都唔系咁便利,又或者你可能會擔心喺HIV檢測過程中嘅隱私或安全問題.
喺某啲地方,你可以獲取HIV檢測試劑盒之後喺屋企自測. 自我檢測工具包不及你喺診所,醫院所接受嘅HIV檢測準確,但系自我檢測好多完全無檢測. 如果出於一啲原因,你唔可以或者唔選擇醫療服務方進行HIV檢測,咁呢個就系自檢嘅另一個優點.
大部分喺屋企檢測HIV需要23日到90日先會準確咁檢測出HIV嘅狀態. 喺呢段期間,實際上系HIV陽性,亦都有可能會檢測出HIV陰性. 喺視窗期期間同之後檢測以確定你嘅HIV狀態非常重要,你嘅檢測包中包含嘅說明材料都會話你知你可檢測出嘅HIV抗體嘅時間範圍. 如果你覺得自己喺過去咗嘅72小時之內接觸過HIV病毒,請即刻同醫療服務方討論暴露後預防 (PEP) 措施.
目前嚟講有兩種方法可以喺屋企檢測HIV. 第一個系檢測工具包,你可以使用棉簽或者拭子收集唾液樣本,並喺屋企即刻睇到檢測結果. 第二種方法就系喺屋企取血樣本跟住將其送到實驗室進行處理. 建立健康線上社區(Building Healthy Online Communities)有更多關於呢啲檢測嘅具體資訊,請點擊呢度瞭解詳情.
如果你嘅檢測結果系HIV陽性,請同醫療服務提供者同步消息,佢哋可以提供更準確嘅檢測嚟確認你嘅家庭自測結果. 有啲時候,HIV檢測可能會產生假陽性結果,所以最好等醫療服務方再次對你進行檢測. 如果佢哋確認你嘅陽性檢測結果,服務方亦可以即刻幫你開始治療並幫你對接到其他嘅支援性服務. 如果你得到陰性檢測結果,請務必繼續定期進行HIV檢測以瞭解你嘅狀況. 你可能仲想同醫療服務方討論點樣開始PrEP,呢個喺一種有助於防止感染HIV嘅日常用藥.
目前,歐洲同美國都可以輕鬆咁獲得家用檢測試劑盒. 如果想瞭解邊啲HIV家用檢測試劑盒可提供選擇請點擊呢度. 如果家用檢測包唔啱你,請點擊呢度揾到離你最近嘅HIV檢測站點.


text:
哩排有唔少寶媽諮詢自己嘅BB哩排生牙唔係好舒服,有咩方法可以緩解一下咧?深圳牙醫為你解答!
深圳專業牙醫表示,可以通過以下4種方法緩解BB嘅不適感:
1,牙咬膠
買一個質地緊實嘅牙咬膠俾BB放喺嘴入邊咬,可以緩解BB嘅不適感.仲可以先將牙咬膠放喺雪櫃冷藏室入邊,BB咬起身會更舒服.
2,按摩牙齦
爹地媽咪可以用乾淨嘅手指,沾濕嘅消毒紗布按摩BB嘅牙齦,對牙齦施加壓力以此嚟緩解寶寶嘅不適感.
3,保持清涼
凍毛巾或冰涼嘅牙咬膠會起到舒緩作用,但唔好將牙咬膠冰凍後俾BB,冰凍嘅牙咬膠太過凍,會對牙齦造成傷害.假如BB已經開始食輔食,仲可以用凍嘅匙羹喂一D蘋果醬或優酪乳之類嘅凍嘅食物俾BB.
之不過唔建議使用磨牙餅乾(食物磨牙棒)同液體填充嘅磨牙棒,磨牙餅乾硬度唔夠嘅話,被口水融化,咬斷之後好容易出現嗆咳,異物卡喉嘅風險.液體填充嘅磨牙棒,可能會被BB咬穿,引起誤食填充物嘅風險.
4,及時蘸幹口水
口水過多係生牙期間BB嘅必經之路,為防止口水刺激皮膚,可以隨時準備一條乾淨嘅毛巾輕柔咁吸幹或柔軟嘅棉布蘸幹BB嘴邊嘅口水.另外,喺BB瞓覺個陣,可以喺下趴下面放一條吸水性強嘅毛巾(口水巾).注意嘅系唔好摩擦同唔好用濕紙巾擦口水.
BB生牙係一個必經階段,而緩解BB生牙期間嘅不適感不僅可以令BB更加舒服,亦可以減輕父母嘅負擔,畢竟氹BB亦係一件比較辛苦嘅事~


text:
「影響」
自然環境慢慢咁樣改變,有時嚟啲改變唔係一夜之間就改變到!好多時都係由一啲微不足道嘅小變化開始.雖然係好多人嘅眼中,嚟啲改變好似唔係好重要,而亦都係因為咁嘅小變化,卻往往能夠擴大成全球嘅大災難!相信好多人都唔知道蜜蜂正在慢慢消失,早喺四五年前,美國蜜蜂嘅數量已經減少到一個警戒線.好多嘅蜂巢其實只係得返孤單嘅蜂后,少數嘅倖存者,無郁過嘅食物同好多仍然未出世嘅蜜蜂.
「蜜蜂」
好多人都未必知道蜜蜂對我哋人類嘅重要性,其實好多農作物係需要蜜蜂去傳播花粉,如果無咗佢哋嘅話好多農作物都會失收,而後果係可以好嚴重.所以蜜蜂係整個食物鏈嚟講係好緊要,真係唔好睇少佢哋!但係點解啲蜜蜂會無端端咁減少?其實係歷史入面已經唔係第一次發生,只不過如果再唔正視問題嘅話,當有一日蜜蜂真係地球消失,人類將會面臨災難性嘅糧食問題.
「衰竭」
蜂群衰竭失調有幾個可能性造成!首先係害蟲同疾病,蜂蟹蟎係一種粉紅色嘅小害蟲,佢哋唔單止會侵略領地,以蜂為食,同時會轉移病原體,阻礙蜜蜂生長,並縮短佢哋嘅壽命.第二種可能係遺傳學,因為商業用嘅蜂巢有數不清嘅蜂后,係咁嘅情況下會引發「缺乏遺傳多樣性」嘅問題.第三種就係因為化學製品,
在商業蜂巢同農作物中,用來阻擋寄生蟲嘅農藥,因為有機會流入蜜蜂攝取嘅食物同水中,影響蜜蜂生長.
Also published on Medium.


text:
假戰
假戰(英文:Phoney War),怪戰(法文:Drôle de guerre),又叫靜坐戰(德文:Sitzkrieg),係指1939年9月到1940年4月之間,英法雖然因為納粹德國入侵波蘭所以宣戰,但係實際上雙方得極輕微嘅軍事衝突.
呢段期間雙方有小規模嘅空中同海上嘅衝突,英國開始將遠征軍調去法國,法國就開始進行一啲動員嘅工作.1940年初法國有14個師防守馬奇諾防線,同時有80個師喺後方支援,英國陸續增援到9個師嘅部隊到咗1940年5月英法集結咗超過3,100架戰車同2,000多架戰鬥機.
當時德軍同波蘭交戰緊嘅得少量軍隊守喺同法國交接嘅齊格菲防線,喺另一邊嘅馬奇諾防線,英法聯軍同德軍相對,但只係爆發零星交戰.英國皇家空軍向德國投擲宣傳單,加拿大軍隊都踏上咗英國,但係西歐喺7個月之間並冇任何戰爭,直到兩個陣營終於喺北歐戰役中爆發衝突,結束咗呢一段冇戰爭嘅宣戰期.喺重整軍備期間,英法除咗靠本身嘅生產之外,都向美國買咗大量武器.美國作為非參戰國,向英法租借同畀折扣出售武器.但係喺1930年代,英美嘅私人公司曾經隱瞞政府,向德軍提供咗武器,德軍戰機嘅引擎喺英國整,原材料就喺美國買.德國為咗阻止呢場跨越大西洋嘅交易,觸發咗大西洋戰爭.
薩爾衝突[編輯]
1939年9月,喺純政治考量下,法軍向國際聯盟轄下嘅薩爾推進咗3英里.法軍動用咗98個師同2,500架坦克,而德軍動用43個師,冇坦克.
冬季戰爭[編輯]
喺西歐假戰期間,蘇聯喺1939年11月30號入侵芬蘭,東歐爆發咗冬季戰爭.普遍輿論都支持民主國家芬蘭,由於芬蘭嘅抵抗似乎比波蘭對抗德軍更加成功,英法國民甚至要求政府支援芬蘭對抗強大嘅蘇聯.於是,蘇聯俾人踢出國際聯盟,英法兩國曾經計劃遠征斯堪的納維亞.英國開始征召軍隊,但喺冬季戰爭完咗之前都未去到芬蘭,就改喺威悉演習行動中支援挪威.1940年3月,冬季戰爭完咗後,法國總理達拉第因為支援芬蘭失敗而引咎辭職.
德軍入侵丹麥,挪威[編輯]
同盟國公開討論遠征斯堪的納維亞北部,但係得唔到中立嘅北歐國家同意;2月嘅阿爾特馬克事件影響咗德國嘅鐵礦供應,德國就強烈要求守住挪威海岸.4月9號,德國發起「威悉演習行動」,開始入侵丹麥同挪威,丹麥好快就輸.4月12至15號其間,盟軍登陸挪威,但係德軍喺2個禮拜之內佔領咗整個挪威,將盟軍驅逐出境.
英國變天[編輯]
英國因為支援芬蘭失敗,而改成支援挪威,帶來嘅災難令英國首相張伯倫喺下議院受到攻擊.雖然下議院以281票同意對200票反對通過咗對張伯倫政府嘅信任動議,但係好多支持者都轉投咗反對票.張伯倫覺得冇嗮支持,好難繼續領導英國政府或另組聯合政府,就喺5月10號辭職.英國國王佐治六世委任反對綏靖嘅邱吉爾出任首相.邱吉爾重組聯合政府,包括保守黨,工黨,自由黨同一啲無政黨人士.
當日,即係英法對德宣戰之後8個月,德軍進攻比利時,荷蘭同盧森堡,假戰完咗.
影響[編輯]
假戰係二戰時期西方綏靖主義嘅延續.佢令法西斯嘅侵略野心進一步擴大,削弱咗同盟國嘅力量,間接導致法國淪陷.


text:
我地好開心,比其中一個合作伙伴 Be nice to life 活好點 tag咗玩呢個咁有意義嘅減塑遊戲!(被視為一份子覺得好開心好榮幸呀 <3 )好在仲係九月!無遲到!雖然塑膠嘅出現係應該令人生活得更好,但濫用太多即棄塑膠製品而又無重用同做好回收嘅意識,就會變成大災難!亦都好在女admin平時都有呢個自覺嘅生活習慣,係真材實料唔係得把口,所以唔講咁多廢話,即刻同大家分享下女admin上星期做咗啲咩減塑啦!
1) 月經杯:女admin係女仔,當然會有月事... 轉用月經杯嘅心路歷程係:天生流量比較多,用傳統嘅膠M巾夏天一定會敏感,後來朋友介紹試下用布M巾,但用咗一年發現其實洗係唔難,但由於土地問題,女admin需要係屋企室內晾衫,一遇上潮濕天氣就乾唔切,正諗住買多幾塊布M巾時就遇上月經杯!目前用咗差唔多大半年喇!左面紫色嘅係Lunette Cup,購自 小刺蝟 Happeriod,右面嘅桃紅色係Lily Cup Compact,購自 Sally's Toy ,呢兩個係我最常用嘅月經杯,Lily Cup Compact因為摺得,女admin會放係手袋以備不時之需(例如以防突發事件,跌咗落地之類就可能換喇!)心思思想試又有好多問題嘅話,可以聯絡佢地問下意見架 <3
2) Grab'N'Go:購自 Be nice to life 活好點 ,女admin一直有使用 Eco Wrap 環保麵包袋,但由於平時都係食腸粉呀,飯呀,麵呀呢啲多,而女admin又有啲手殘,之前用EcoWrap一直都唔係好識包,只能買啲無汁嘅食物例如三文治,大包之類.後來見到Grab'N'Go簡直係心花怒放,太好用喇!女Admin上個星期用過佢黎買腸粉,炒麵,飯都完全無問題,小食店姨姨都係咁問:「咦?呢個未見過喎,係咪新款黎架?呢個方便好多喎!」曾經有個姨姨問我怕唔怕污糟,另一位小食店姨姨就搶答:「你覺得掛係度果啲膠袋就唔污糟喇咩?」其實Grab'N'Go好易洗又好易乾,加上平時注重衛生又會勤力消毒,無問題啦!公司長期都有一套私家餐具,竹籤都慳番~
3) Que Bottle:話說女admin以前係用好大個背囊放好大支水出街,但後來因為膊頭受傷無辦法再成日揹咁重嘅袋,換咗細袋之後問題就黎喇,放唔到水樽點算好?後來比我遇上Que Bottle!佢可以伸長架!伸長後可以放200ml左右嘅液體,但唔伸長都可以就咁飲.圖中係女admin因為小感冒去咗睇中醫,等嘅時候好口渴,就用佢裝水飲喇,好方便!都係購自 Be nice to life 活好點 :)
4) 環保袋:這是常識吧!!!都唔使解釋咁多啦嘛!!
其實女admin平時都有用不銹鋼飲管,不過因為小感冒無飲過凍野,仲有用可重用嘅防水遮袋,但又無遇到出門落雨...其實好多日常小事,轉一轉念就可以做到用少啲即棄嘅塑膠同環保啲,拎少個膠袋,又或者一星期一日 Green Monday又得,帶隻私家杯去Starbucks又得!我地好幸運行係呢條路上面,身邊有好多好好嘅伙伴,比好多idea同意見我地呢個初哥,但有心唔怕遲呀!我地都係一路以來慢慢學習,慢慢做多啲啲再做多啲啲,希望感染到大家!雖然已經九月尾,但不如唔好比佢停啦!我地照tag幾位好伙伴,希望更多人睇到,感染到更多人,影響到更多人


text:
電力驚人嘅阿桃,早就將香港玩得七七八八,今次襯桃爸有假期,隨性去一個短途小旅行!澳門去過太多次,而且自己單拖都冇問題!
今次有男人同行,決定向北殺上去,去渡假天堂觀瀾湖過2日1夜!
相信唔少人同我一樣,對於帶小朋友北上番深圳都有一定顧慮,但今次旅程非常舒適.
由於皇崗口岸會有直通程到酒店,所以住九龍嘅桃家就出到太子搭直通車,成人$41,3歲以下嘅阿桃唔駛錢.
到埗先過完香港境再憑車飛上車去皇崗口岸過埋中國境,值得一提嘅係小朋友需要帶齊身份證,回鄉證同Passport!
由太子到皇崗只需要1小時(包埋過關),超級方便呀!之後就可以到關口嘅17號鋪等接駁車,但記得要預先係訂房時預約埋接駁車時間呀!
大概30~45分鐘車程就到達目的地~深圳觀瀾湖酒店啦!酒店大堂寬敞舒適,完全就係嚟度假嘅感覺!
係我搞緊check-in時,酒店職員見到阿桃仲即刻泵左兩個汽球俾佢玩,kids friendly都不得了!
原先對觀瀾湖嘅印象只係高爾夫聖地,但原來已經逐漸轉型做親子渡假聖地啦,最簡單睇間房就知啦!
呢間親子房最吸睛當然係張兒童床啦,阿桃全晚係度爬上又爬落
雖然冇滑梯,但都有準備到玩具俾小朋友玩
仲有個佈滿豆豆梳化嘅reading corner添,睡前故事都準備埋俾你!
親子房就當然照顧周到啦,小朋友需要嘅牙刷,沖涼液,浴袍,櫈仔都一應俱全,連花灑位都專登較矮d方便小朋友用架!
去酒店當然唔少得浸浴缸啦!
出面仲有個露台
個景仲幾靚添
酒店總共有4間兒童房,每間房都唔同特式,除左我地住嘅太空主題,仲有海洋,糖果,森林主題房,有興趣嘅記得預早book,因為超搶手呀!
酒店設施當然唔少得游池啦
呢度更加有2個室外泳池, 分成酒店同會所泳池,但住客係可以用哂2個泳池架!
仲少有地有提供水泡,咁大家帶小朋友嚟玩就咁帶泳衣就ok啦!(仲有浮條同小bb上膊頭嘅水泡添)
可惜我地去時仲未夠熱,只可以去浸下腳
玩到攰可以曬下太陽休息下
環境都好正,唔游水都可以過嚟影下相
健身房對正泳池,超好view
另一邊園景仲有個吊床,有哂蚊帳咁
一家人影張相休息下都唔錯架
酒店入面仲有個康樂中心,除左有小朋友勞作做之外
呢個室內兒童遊樂場都係免費架!
雖然唔算大,但都有唔少野玩架
彈床可以俾小朋友喪放電
場外仲有動力沙玩
仲有d機動小遊戲玩
下晝我地去左酒店餐廳(山景閣)食飯,環境相當優美,對正泳池景,自助早餐都會係呢度食架
午餐以點餐為主,價錢唔算貴,而且全部都有配湯
韓式薄牛肉飯配麵豉湯及泡菜 ¥68
馳名海南雞飯配雞油飯及雞雜湯 ¥82
雞肉好嫩但雞皮好爽口,而且仲去骨
雞雜湯,雞味濃郁,配雞油飯食更香
福建鮑魚海鮮燴飯配燉湯 ¥118
真係有大大隻鮑魚架!
交通同酒店方面介紹完畢,下篇我地就出發去距離酒店僅5分車程嘅(新城)繼續大玩特玩!
我地係官方渠道買package,俾出面賣得更抵架!
#寫出你遊歷 #說走就走 #親子遊


text:
呢幾個月前後帶我媽都睇過三個牙醫.只可以講,唔係每一個牙醫都了解老人家住老人院嘅情況.
院舍嘅老人家都唔刷牙?
老人院隔日沖一次涼,其實每日刷牙同沖涼喺一樣咁重要架!對於一啲行動不便嘅老人家,或者好似我媽咁有時「師傅到」而被要求穿著安全衣,即使可以揸住柺杖都唔可以隨便自己喺院舍走動去廁所,刷牙洗面.或者會話,叫人扶住去廁所咪得囉,每個院友床前都有一個「叫人鐘」.
無錯!正常嘅老人家可以咁做,但係對於一啲患上認知障礙嘅人嚟講,佢地時空混亂,呢一刻忘記自己下一刻跟住要做乜,佢又點識自己按鐘叫人扶住去廁所刷牙呢?我媽食完晚餐,飲完宵夜奶之後,去唔到刷牙,又唔識按鐘叫人帶佢去刷牙,所以佢啲牙成日會有啲食物碎「攝」住喺牙隙,久而久之,成副牙差唔多全部有蛀牙.
如果用0分到10分去形容我媽口腔健康情況,會係0分.
大家諗下,有認知障礙嘅老人,唔識去/叫人去刷牙,或者有人會話,人老左會甩牙,好正常,但係呢個可以透過適切安排,令牙齒保養得好啲.牙齒保養得好啲,減少牙痛之苦,甚至可以預防再次中風*.
點解維持口腔衛生咁重要?
口腔衛生做得好唔好,完全影響生活質素.將心比己,牙痛起嚟,有苦自己知.每次我探我媽,佢都係會指住自己啲牙,同我講好痛啊!牙痛慘過大病,啲牙日痛夜痛,瞓唔到覺,心情唔好,加上好多食物食唔到,人生無樂趣,唔開心.
樣樣加埋,我只想講,維持良好嘅口腔衛生好重要.而呢個咁重要既照顧服務,唔屬於院舍住宿必須提供嘅服務之一,其實一年一次牙科保健都不及日常口腔清潔重要.(我知,又是人手問題做不到嘛⋯⋯)
只係我諗唔到除左請多一個外藉傭工上去幫手,仲可以點做,而暫時能力所限又請唔起,唉.事情已經變到咁先覺悟到,好似亦有點遲⋯⋯當大家老左嘅時候,想唔想有尊嚴,有生活質素咁生活,唔知大家覺得咁樣痛法會點呢?
下一篇會詳細講下睇牙醫經歷.睇牙醫先知道,原來好多醫生都唔了解有認知障礙老人住老人院嘅局限,連牙痛醫牙,都未必做得到.
*附註:研究發現-「口腔細菌脂入血 可致心臟病」,口腔細菌會藉傷口進入血管,增加血管栓塞嘅風險.咁即係中風機會都會增加.患上血管性認知障礙,一定要好好預防中風.維持口腔衛生,亦係預防中風嘅方法.


text:
仲有不足10日就踏上毅行之路,竟然仲聽到有朋友上網問Facebook大神,雪地裸求毅行支援隊.我山雞一問之下,原來有人連支援隊有咩作用都唔係太清楚(其實,大家拎咗選手包之後,唔好淨係睇下有咩coupon,都要搵時間睇下本參加者手冊). 簡單講,支援隊嘅作用係:
1. 食物支援
樂施會每個檢查站都有充足嘅食物以及熱飲畀你應付身體所需.不過10個檢查你要食足10次麵包,就未必人人覺得係樂事.支援隊其中一項最重要嘅功能,就係送飯送粥,等毅行者可以喺食物方法得到滿足.
2. 物資支援
你唔一定要換衫換鞋,但有支援隊幫手拎物資,你就唔使拎住幾粒後備電池行足100公里,又唔使全程帶晒所有Power gel喺身.當然,到時到候有人拎牙刷畀你刷牙,拎毛巾畀你洗面,你會都相當過癮.
3. 精神支援
我好記得每次行毅行過咗畢架山之後,總會一口氣衝到城門水塘,有時連CP 6金山個檢查站都唔想入.原因係上畢架山通常係深夜,行到城門水塘啱啱朝早,就可以品嚐支援隊送嚟嘅熱粥熱飯,簡直令人精神為之一振.除咗物質令精神得到滿足,朋友之間一句加油,亦同樣窩心.
4. 擴散病毒
仲有就係,拉多啲人落水,就可以加速擴散毅行病毒,多啲人醉心毅行,山野間更多同好者,更多人支持樂施會.
當然,時候緊逼,不過而家都仲趕得切組織你嘅支援隊.喺上山操練之時,其實呢樣嘢都好緊要.
更多:
[毅行速報] 最後的備戰階段
[毅行備戰] 官方補給站有咩提供?
[毅行備戰] 支援點.逐個點
毅行者@Fitz.hk
Fitz Hiking 行山


text:
「小編,我想問有咩 DSE 收音機推介?」
適用於 DSE 考試嘅收音機有好多種,究竟考評局對 DSE 收音機有咩要求?DSE 收音機邊度買?小編有咩 DSE 收音機推薦?
準備考 2020,2021 DSE 嘅同學,無論係 DSE 中文卷三聆聽及綜合,定係英文 English Paper 3 Listening and Integrated Skills 嘅考試,同學同樣需要用一部好用的 DSE 收音機.
呢篇文章嘅內容包括:
小編註:小編嘅 DSE 收音機推介清單純屬個人意見,小編並無同商戶或仼何其他第三方合作做宣傳.
DSE 收音機推介
小編考 DSE 嘅時候,買咗兩部收音機帶入考試場地.
小編會喺文章以下嘅部分,推介幾款適用於 DSE 中文,英文聆聽考試嘅收音機俾 2022 DSE 嘅同學.
1. Sony SRF-S84
值得推介之處:
- 考試期間,小編覺得部收音機嘅音質還好
- 接收訊號都唔大問題
- 收音機容易操作
不過嚟到 2020 年,小編當年用嘅收音機型號已經停產,取而代之嘅係 Sony SRF-S84 嘅收音機,小編推介 2020 DSE,2021 DSE 嘅同學可以試吓用呢款 Sony 收音機嚟考試.
Sony SRF-S84 收音機價格
- HK$168 (實際價錢因應分銷商而可能略有不同)
2. CORUS DSE-555A
小編考 DSE 之前,買嘅另一部收音機係 Corus 收音機.
DSE 專用收音機?
Corus 收音機被稱為 DSE 專用收音機,或者係 DSE 考試收音機.
雖然 Corus 收音機係專為 DSE 考試而設,不過呢部並唔係唯一一部適用於 DSE 聆聽考試,符合考評局要求嘅收音機.
值得推介之處:
小編考 DSE 期間只係開著咗呢部收音機嚟做後備,所以唔太清楚 Corus 收音機嘅實際訊號,音質效果好唔好.
不過,小編考試之前都有測試,試用過 Corus 收音機,覺得呢部收音機操作都十分簡單.
- 收音機已經預設有所有 DSE 考試嘅頻率
- 收音機會自動搜尋訊號最好嘅考試頻道,唔使自己調較 DSE 考試頻道
- 同學考 DSE 聆聽卷期間,可以撳鎖鍵「鎖住」部收音機,唔怕開住部機唔小心轉咗啲設定
略有不足之處:
- Corus 收音機價錢較高
Corus 收音機價格
- HK$338 (實際價錢因應分銷商而可能略有不同)
3. Teledevice FM-8
小編未有用過呢部收音機,不過小編上網做資料搜集嘅時候,都見到唔少人推介呢款 DSE 考試收音機.相比起 Corus 收音機,Teledevice FM-8 都係一部價錢相對實惠嘅 DSE 考試收音機.
Teledevice 收音機價格
- HK$138 (實際價錢因應分銷商而可能略有不同)
4. Aitkenson DSE 5** Radio
呢部係DSE考試專用嘅收音機,符合考評局規格,而且只會接收考試電台RTHK2嘅頻道.
相信大家平日都比較少接觸收音機,未必識得點樣操作,加上考試期間可能緊張得滯,搞到手忙腳亂就麻煩啦!小編綜合咗 Aitkenson DSE 5** Radio 嘅幾個特色,同大家介紹一下:
- 預設頻道:Aitkenson DSE 5** Radio 預設只會收到考試電台嘅頻道,唔使擔心考試期間跳台或者聽錯台.
- 操作簡易:開機後即可使用,同學唔需要㩒任何制,收音機就會自動獲取所在位置適用嘅考試頻道.
- 價格實惠:呢部收音已配備合規格嘅耳機,買咗之後就唔使再周圍搵耳機啦!而作為DSE考試專用收音機,呢款收音機嘅價格都相對親民.
Aitkenson DSE 5** Radio價格:
- HKD $180 (2021年資料)
DSE 收音機邊度買?
睇完唔同用家嘅 DSE 收音機推介,決定咗買邊一款收音機之後,小編會略略講吓 DSE 收音機邊度買.
1. 豐澤 (Fortress)
豐澤各大門市都有售 Sony 收音機,同學可以到豐澤購買 DSE 考試適用嘅收音機.小編嘅 Sony 收音機都係豐澤買嘅.
至於其他嘅家電門店 (例如係百老滙),小編喺 2020 年嘅時候睇過佢哋嘅網站同門市,好似唔見有 DSE 考試收音機賣.
考 2020 DSE,2021 DSE 嘅同學可能要留意一下,應該到豐澤買到收音機嘅機會率較高.
如果同學喺其他地方見到有得賣 DSE 收音機,都可以留言補充話俾小編知~
2. 教協 (香港教育專業人員協會)
如果同學有屋企人,朋友係教師或者有教協證嘅公務員,可以請屋企人幫手買 DSE 收音機.
3. HKTV Mall
小編上網做資料搜集嘅時候,都見到 HKTV Mall 有唔同牌子,唔同款嘅 DSE 考試收音機賣.
根據小編喺 2021 年搵到嘅資料,小編喺上文推介嘅 Corus,Teledevice 收音機都可以喺 HKTV Mall 度搵到.
4. Carousell
唔少同學考完 DSE 之後,都會將收音機放到網上拍賣平台出售俾 2022 DSE 嘅同學.
小編喺 Carousell 都見到 Sony,Corus,Teledevice 嘅收音機.
雖然 Carousell 上售賣嘅收音機通常價錢較平,不過小編會建議同學小心呢啲收音機係唔係原裝行貨,係二手收音機定係三四手收音機,操作功能是否依然原好等等.
DSE 收音機要求
就同學喺香港中學文憑試,聆聽卷所使用嘅收音機,考評局 HKEAA 列出咗一系列對 DSE 收音機嘅要求.
小編喺呢篇文章推薦嘅 DSE 考試收音機都符合 HKEAA 對收音機嘅要求,不過同學揀用其他品牌,型號嘅收音機的話,就要留意一下考評局對 DSE 考試收音機嘅要求.
小編喺文章以下嘅部分,會詳細解釋 DSE 收音機要求:
1. 接收 FM94.8 – 96.9 MHz 頻譜
收音機可以接收嘅頻譜分為 FM,AM 兩種,而 DSE Listening 所用嘅係 FM 頻譜.
同學揀 DSE 考試收音機嘅時候,謹記要揀收到 FM 頻譜嘅收音機.
選擇好 FM 頻譜之後,同學喺唔同地區嘅考試場地,需要將收音機調較至唔同嘅頻率.
例如,沙田考場嘅同學要將收音機調較至 FM 96.3 兆赫,DSE 考試場位於屯門嘅同學要將收音機調較至 FM 96.4 兆赫等等,詳情可以睇考評局嘅語文科聆聽考試須知.
2. 符合考評局尺寸限制
考評局對 DSE 收音機有尺寸限制:46厘米 x 15 厘米 x 15 厘米 (18 吋 x 6 吋 x 6 吋).
同學揀 DSE 收音機嘅時候都要留意番收音機嘅尺寸,以免買嘅收音機體積太大而冇得用.
3. 盡量選擇没有天線的收音機
收音機嘅天線有機會阻住通道,或者阻到其他考生,而阻礙他人嘅收音機係考評局唔批准嘅款式嚟嘅.
再者,冇天線嘅收音機嘅接收都好好,所以小編都唔建議同學揀用有天線嘅收音機.
其他 DSE 讀書心得分享:
訂閱免費 DSE 資源
不想錯過 DSE 考生必讀資訊,想獲得免費 DSE 學習資源?
hkdsegayau 已為你準備好!只須填妥 DSE 資源訂閱表格,便會透過電郵定期收到免費 DSE 學習資源.
這是完全免費的!
關注我們的 Instagram 動態
hkdsegayau 在 Instagram 定期分享 DSE 讀書心得,實用英文生字.
超過 14,000 位考生已經追蹤 hkdsegayau 的 Instagram 專頁了,你也不要錯過喔!
DSE 溫習筆記
與其自己花數十小時鑽研厚厚的教科書,直接溫習 hkdsegayau 的重點筆記一定更具成本效益.
現在的你願意為你的 DSE 成績,你的將來而投資嗎?


text:
為咗提高生活嘅質素,人類不斷發明唔同嘅新科技.吸塵機就一個好例子,不過吸塵機都有分好多種,今次就探討下邊隻吸塵機好,同埋講下買吸塵機有啲咩要注意啦!
吸塵功效
講明係吸塵機,吸力固然係購買嘅一大要素啦!而用嚟數算吸塵機的吸力嘅單位係瓦特,一般嚟講瓦特嘅數值同吸力係成正比,而家用吸塵機其實大概850瓦特吸力已經好夠.市面上有唔少吸塵機都設有唔同強弱度,用家可以喺吸塵機控制鍵揀好邊隻強弱度適合相應嘅家居環境.
圖/Pixabay
體積
所有吸塵機都有一定嘅重量,冇乜邊隻吸塵機係會好輕,大部吸塵機都需要一定嘅氣力去推拉.所以近年就衍生咗吸塵機械人,唔少人貪佢夠方便,可以自己運作,當然都有人喜歡選擇一啲較輕型嘅傳統吸塵機自己落手落腳清潔.
圖/Pixabay
靈活度
每個屋企唔多唔少都有好多窿窿罅罅,床下底,櫃底等等,唔係邊隻吸塵機都可以好好清潔到,個吸頭大少少都入唔到去.所以要清潔好每一吋家居,吸塵機嘅靈活性係十分重要.
圖/Freepik
噪音
吸塵機雖然方便,但始終有一個大缺點,就係嘈!每次一開吸塵機都好似轟炸自己對耳咁,大部分吸塵機發出嘅噪音差唔多達78至90分貝,好少話有邊隻吸塵機會好安靜,所以揀吸塵機嗰陣記得聽下運作時會唔會太嘈.
圖/Freepik
外形
雖然話做人唔應該咁膚淺淨係睇樣,不過每一件家品嘅設計都應該同自己屋企配合,邊個款,邊隻色都應該好好選擇,吸塵機都唔例外.
圖/Pixabay
保養
電器嘅保養係好重要嘅一環,所以購買嘅時候應該注意一下保養期同保養項目,亦強烈建議大家喺正貨商店購入,當電器出現問題嗰陣就可以立即更換或者拎去保養廠維修.
圖/Freepik
考慮緊買邊隻吸塵機好嘅時候,應該要因應吸塵機嘅功能,平日嘅吸塵習慣,同家居嘅面積大小.JNC新推出呢個吸塵機械人就正正適合香港嘅家居環境,輕巧嘅體形容易收納,最緊要係佢夠薄,只有2.95cm薄,唔好因為呢個吸塵機咁細就睇小佢,就係因為佢夠細,所以每一個角落都可以清潔到,連雪櫃底都入到!佢仲唔會喺低矮空間停運.
另外吸塵機械人有陀螺儀傳感器,佢會知道自己旋轉咗幾多度,配備三種路線模式:弓字形,螺旋,沿邊,邊隻都冇難度!吸塵機仲有個好處,就係夠靜!佢只會發出少於60嘅分貝,即係相當於普通交談的聲量,夜晚吸塵都冇有怕啦!加上佢只需要叉2個鐘頭電,就可以用80分鐘!簡單易用,以後唔洗再自己掃地!
講到外形方面,JNC嘅吸塵機械人一啲都唔輸蝕,佢貫徹簡約主義,提供優雅嘅紫色同sharp醒嘅橙色,最啱型格家居!
JNC由意念,產品到包裝,每一個細節都充分展現我們致力秉承時尚,簡潔,實用並存的信念.


text:
食緊啲補氣嘅中藥, 其實食唔食得蘿蔔糕?
網上圖片
近來唔少病人都問我, 究竟食唔食得蘿蔔呢? 同埋就嚟新年究竟可唔可以食蘿蔔糕呢? 病人之所以咁樣問,主要係因為好多人有有聽過白蘿蔔係破氣嘅食物. 不少食緊中藥嘅病人特別當中有一些參類嘅, 都好擔心自己食嘅藥會唔會畀白蘿蔔中和了,破氣了. 咁究竟其實驚唔驚嘅呢?
冇錯白蘿蔔的確有下氣行氣嘅作用. 有一些菜式加入白蘿蔔,主要就係因為可以幫助難消化的東西,有一點點消滯嘅作用. 其中最常見嘅蘿蔔炆牛腩. 因為牛腩當中帶有一點點熱性同埋較為滞氣, 所以加入白蘿蔔可以作一定程度嘅 調節. 另外有一隻中藥叫做萊菔子, 其實就係白蘿蔔食物嘅種子. 喺傳統中藥嘅功效係可以下氣行氣除食積. 腸胃有積滞嘅病人最啱用.
所以有一啲病人如果係經常胃脹肚脹又或者大便不通, 加入呢隻中藥可以解決呢一些問題. 但是用呢種中藥要小心, 如果有一點腸胃氣虛的病人,需要加入另外一些中藥作為中和. 所以有些病人士腸胃氣虛再加埋氣滞, 一樣可以利用萊菔子 作為治療, 中藥最重要嘅其實係配搭,同埋唔同藥物嘅互相制衡.
咁講返正題究竟食緊有參嘅中藥係咪唔可以食蘿蔔呢?
答案係 影響不大.
理由係一般用嘅 一般用嚟醫病嘅人參黨參花旗參等等, 假如是質量好和有適當嘅重量, 其實補氣嘅功效很強. 佢佢吃了一點點白蘿蔔實在破不了什麼氣. 但當然假如是由朝到晚大量進食白蘿蔔的確有咁嘅風險. 不過事實上好少人會咁樣做! 所以即使食緊補氣嘅中藥,白蘿蔔進食也沒有人要.
反而新年進食蘿蔔糕其實有另外一個問題. 因為當中有臘肉再加上用油煎之後, 其實非常之 油膩. 反而擔心會有食滯! 另外也要留意很多酒家或者係連鎖舖頭所買嘅蘿蔔糕, 其實當中 有很多味精或者調味料或防腐劑. 所以如果要 食足料真正嘅蘿蔔糕其實最好都係自家製的!
此外 近來有讀者問我邊度嘅蘿蔔糕係冇味精而且係高質嘅呢. 我真係搵到. 但係講出嚟都冇用, 因為已經賣曬. 所以大家唔使問我了. 下年請早啦!


text:
(值得買二手居屋嗎?)二手居屋按揭伏位你要知
邊間銀行會做居屋按揭? 現時只有4,5間大銀行會積極願意做居屋按揭.當中渣打銀行對居屋按揭審批比較保守,按揭年期會用25年減樓齡.所以基本上二手居屋好難借盡25年.建議各位採用其他幾間銀行. 二手居屋借唔借到30年? 根據政府規定,未補地價二手居屋綠表白表可以最長借25年.
(綠表/白表/白居二按揭懶人包2020)一手/二手居屋按揭申請,流 …
上幾期Roots上會同大家分析完關於綠表,白表和白居二的概要. 相信大家睇完之後會覺得程序唔復雜,不過你又知唔知件事係未完結?如果你真係有幸被抽中揀居屋,就算你真係揀埋樓,你都仲差一步先可以成為真正的業主.這一步就係『上會』.除非你有足夠資金full pay如果唔係你需要向 …
同一段 database connection 既 code,唔同 server 有唔同效果
想請問發生咗咩事令到 001 同 003 run 唔到 server A 係 XP professional, server B 就真係一部 server 但係用咩OS 唔知 用緊 asp.net VB + MS Access
XsDen-IO
摘要: 粵語最過癮之處就係好多嘢唔直接講出嚟,轉個彎嚟表達,到對方諗出答案時,必定會心微笑.曾經甚爲流行嘅縮腳語,最能顯現廣東人之鬼馬. 睇粵語長片,有句對白相當得意:「嗰條友仔又嚟搵你,慌唔係『茅根竹』」咩!」「茅根竹」係句縮腳語.
點解河馬冇毛
我睇唔到你!請原諒我啦!」兔仔唔肯聽河馬解釋,好嬲噉鬧河馬:「你肯定係有心踩親我㗎! 總有一日你會受到懲罰!」 河馬急住同兔仔道歉:「真係唔好意思,老友!我睇唔到你!請原諒我啦!」兔仔唔肯聽河馬解釋,好嬲噉鬧河馬:「你肯定係
“程式員求生指南:關於寫程式的二三事” 感想
行外人可能唔明,Product有冇Quality,Client好易睇得出,冇Quality嘅野好易俾市場圖汰,跟本生存唔到,何來道德?事實上,Software嘅Quality,唔識寫Code嘅人真係會睇唔出. 行外人眼中,淨係睇到你整個UI好唔好睇,D功能用唔用到.
沙基馬嘅歌聲
沙基馬三歲嗰陣病得好嚴重,自此,沙基馬就睇唔到嘢嘞.沙基馬係一個非常之有天賦嘅細蚊仔. 薩可滿三歲的時候,生了一場大病,從此,薩可滿就看不見了,其實薩可滿是一個非常有天賦的孩子. When Sakima was three years old, he fell sick and lost his
[懷舊] 港女夏雪蓮
https://gofile.io/d/RMKrhe 1 條回覆 最後回覆 回覆 引用 1 A admln 已停權 最後由 編輯 此回覆已被刪除 一啲你係pornhub睇唔到 既野 成人臺 • • 馬德露丁 1 0 評價 1 貼文 15 瀏覽 尚無回覆 L [懷舊]以前馬欖廣告 (唔好笑咁大聲
[寫故]私語施凌
@薯皮 睇咗兩段,粵文味好似淡啲,試下自己改寫拋磚,希望樓主唔好介意 :lidog-smile: 原文: 漆黑嘅房間裡面,房間嘅門縫透住外邊客廳嘅燈光.客廳傳嚟電視同家人對話嘅聲音,好熱鬧.佢哋並冇注意到,正喺房間熟睡嘅家人有咩異常,只係當佢太眼瞓.
Pick up new project
揾到自已想睇嘅code同skip D 唔重要嘅野 睇class 同 function declaration Interface 係這個abstraction object 之間溝通嘅方法 睇完structure,估到個大約結構可以睇下 interface 驗證自己嘅想法 如果有用到3rd party libraries,可以check下佢地嘅function 先睇Data


text:
(治玄奇說)M到一定要唔舒服?-納百川
每逢月事,女性好多時候都會好困擾,撇除活動唔方便之外,好多時都會伴隨各種唔舒服,當然最辛苦嘅應該就係經痛.但係其實健康嘅月經係可以完全冇唔舒服嘅感覺.今日同大家講吓常見嘅一啲月經伴隨嘅不適,等大家了解一下,原來呢堆唔舒服全部都可以避免嘅.
月經不調/月經病可以概括月經前,月經期間,月經後嘅唔舒服,但凡月事嚟嘅時候,有同樣規律嘅情況出現,都可以歸類於月經病.
經行前(谷M)期間,常見嘅唔舒服包括:乳脹,腰痛,腹脹,食慾變化(有人會變得好好胃口,亦有啲會冇晒胃口),頭痛,肚屙,情緒煩躁等.月經期間,常見嘅有痛經(甚至痛到嘔或者頭暈),水腫,易患感冒,易攰等.月經清晒後,亦可見易患感冒,易攰,腰痛.
當然呢啲只係其中一部份,每個月經週期,女性身體都會經歷一個有規率嘅變化,而呢個變化暢唔暢順,可唔可以舒服咁渡過該次月事,關乎到臟腑,經絡嘅運作.如果好簡單地分類,可以用實證/虛證去理解身體當下嘅情況,實證往往係同經絡氣血運行不暢有關,而虛證就係經絡氣血不足.而不論實證定係虛證,都有機會引起月經不調.至於自己係屬於邊一類,就要交返俾中醫師去為你做個仔細嘅診斷,從而著手去解決你嘅問題喇.
圖:互聯網


text:
「生日」
每個小朋友都會搞過生日會,而我哋上年無幫郭大少搞,只係叫咗屋企人同佢哋一齊慶祝.今年我就想幫佢搞返個生日會,等佢開心下.因為郭大少好鍾意巧虎,整個生日會嘅主題都係用巧虎為主.而老婆真係好厲害,因為佢訂咗好多巧虎嘅佈置同生日蛋糕俾郭大少!如果你問我真係唔知係邊度可以搵到咁多巧虎嘢返嚟.有時不得不佩服淘寶嘅強大之處!
「颱風」
真係比個颱風洛克玩死,因為今日係郭大少嘅兩歲生日會,而我哋一直擔心如果八號風球會點.點知一起身天文台就無啦啦話掛八號風球,但係又唔知會掛幾耐,只係話掛一段時間.所以我哋都唔知點算好,原本諗住改期但係之後無啦啦又話晏晝會改掛三號風球!真係搞亂晒我哋嘅計劃.不過好彩到最後都順利搞完個生日會,真係好多謝所有嚟出席嘅朋友!
「玩死」
當然最勞苦功高嘅就係老婆啦,因為之前除咗安排我哋嘅北海道同大阪之旅,佢仲要安排晒所有生日會嘅物資同細節我哋先出發去旅行,因為返嚟之後幾日就係個生日會.不過真係俾個天文台玩死,我哋朝早又唔知個風會點,係度諗改唔改期,同時有好多嘢都訂好咗唔知點算.最後搞到好遲先至去佈置個場地,就連唔見咗支蠟燭都唔知,就連要帶把刀嚟切蛋糕都唔記得帶,真係從來無試過咁蝦碌.
Also published on Medium.


text:
睇完呢條片,令阿 Gap 回想起一件事.
有朋友曾經問過阿 Gap 一條好尖酸刻薄嘅問題:
「其實你整個 Telegram bot 出黎為咩呢?又無錢搵」
阿 Gap 答:
「為興趣」
朋友:
「無錢架喎!興趣可唔可以當飯食呀?」
阿 Gap :
「如果用以前 Freelance Workload 計,其實都只係值三,四萬,呢啲時間我花得起!」
為興趣放棄某啲$$$
當你話要「為興趣放棄某啲$$$」嘅時候,相信差唔多九成人都會問你同一條問題「興趣可唔可以當飯食?」;答案因人而異,但做一件自己有興趣嘅事會事半功倍,相信大家都應該有同樣經歷.好可惜,幾年前阿 Gap 仲讀緊書嘅時候,將自己所有時間投資咗落去「補習搵錢」,無將啲時間投資落去自己嘅興趣上面,嗰三年,係生平最黑暗嘅三年.
阿 Gap 相信人生有 Butterfly Effects;即係話每當一啲事嘅影響力達到某個水平,就會改寫你下一秒嘅人生.換句話說,嗰三年真係影響得阿 Gap 好深,亦都反省得好甘.或者因為嗰三年,而家阿 Gap 行嘅每一步都係按興趣行先,理由其實只係「阿 Gap 深信呢一條係最 Efficient 嘅路」
今日睇到王晶咁樣去用錢衡量成功,的確十分反感,有啲似前幾年阿 Gap 嘅思想.今日阿 Gap 會覺得如果咁後生就已經向錢看咁短視,用錢去衡量成功,今天你可能會覺得比同輩賺多四五千好高興,幾年後或者你會同阿 Gap 一樣好後悔自己曾經的短視.
興趣其實係一種為生命填上色彩嘅活動,點解啲人要用錢去衡量?
因為佢地嘅興趣就係搵錢,洗錢
結語
儘管阿 Gap 極度後悔嗰三年「補習搵錢」;人總要看前看,點都唔會似陳百祥咁樣 FF 話會做到乜乜乜.
送一句格言比大家:
Word hard in silence, let your success make the noise.


text:
上一次自己裝 PC 已經係 11 年前.嗰時啱入大學,淘汰咗中學部機,然後裝過部新嘅.後嚟 HP 嚟學校做促銷,買咗部 laptop,之後就一直冇重返過 desktop.到畢業嘅時候,買咗人生第一部 Mac,從此同 PC 講拜拜.
用 Mac 嘅早大問題當然係打機唔方便.Steam 𠵱𠺢有好多 indie game,好多都支持 Mac 甚至 Linux,但係喺 indie game 爆發之前,Mac 上邊根本冇咩玩得,一定要用 Boot Camp 裝個 Windows 先至有機打.不過 MacBook 嘅顯卡實在係太差啦,新啲嘅大作都玩唔到,所以後嚟換咗部 MacBook Pro,有獨立顯卡嘅.
呢部 MacBook Pro 陪伴我到打完 Bioshock Infinite 為止,之後就退役啦.手上淨返一部公司嘅 MacBook Pro 同自己嘅 MacBook Air,又挨咗段時間.公司嘅 MacBook Pro 係第一代有 Retina Display 嘅版本,當然有獨立顯卡啦,最初仲可以將分辨率開最高打 StarCraft 2 或者 Diablo 3 𠻹.𠵱𠺢慢慢就唔得啦,要分辨率就要放棄畫質.最大嘅問題係,公司機唔可以用 Boot Camp 裝 Windows,所以最新嘅游戲冇 Mac 版就冇得玩.
我有試過用 console 嚟解決打機嘅問題㗎,舊年 Thanksgiving 就買咗打折嘅 PS4 GTA5 bundle.坐喺沙發道打機,比較適合放鬆咁打,唔適合玩啲太過競技性嘅游戲.而且我都仲係習慣用鍵盤鼠標多過用手製,要求高嘅動作我用手製做唔到.
今年 Fallout 4 要出啦,我喺 Steam 上買嘅 Fallout: New Vegas 都未玩過.而且我仲揾 Blizzard 嘅 friend 要咗個 Overwatch beta invite,冇 PC 就冇得玩.諗嚟諗去,最終都係想買部 PC.話說自己從嚟未擁有過一張靚顯卡,不如就趁今次滿足一下啦!
之後我開始睇 PC Gamer 之類嘅網站做 research,最終確定落嚟嘅配置係咁樣嘅.顯卡作為重點,佔咗 1/3 嘅價錢.希望投資係值得嘅,可以用多幾年唔換機.我連升級方案都諗埋㗎啦,顯卡可以 SLI,內存直接 double,SSD 可以買多個 M.2 接口嘅速度更快,CPU 就超頻啦(買 6600k 就係為咗將嚟可以超頻).升完級就應該變成咁.當然一切嘅前提係等到我要升級時所有要 double 嘅配件都仲有得賣,唔係嘅話就冇得升,最終相當於買新嘅.
雖然我可以按照 PCPartPicker 提供嘅最低價從唔同嘅網站買齊所有配件,但我最終都係喺 Amazon 買曬所有嘢,只有機箱係喺 Best Buy 買嘅因為 Amazon 冇貨.我對比過價錢,如果一件嘢 Amazon 唔係最抵,亦唔會比最抵貴多過 $10.因為 Amazon 一定可以 Prime,咁我就懶得同唔同網站打交道啦.
我從星期一開始落單,到星期五全部送到.我計劃星期五晚裝好,然後週末有機打.裝之前我仲諗過拍 time lapse.要輸出 1 分鐘嘅 time lapse,按 60 FPS 計要影 3600 張.我覺得我一個鐘就裝得完,所以 GoPro 設好 1 分鐘 1 張,裝喺三腳架上俯視視角拍攝.結果我裝咗 4 粒鐘⋯⋯
裝嘅過程中發咗幾次傻,浪費咗唔少時間.例如話,主板裝咗入機箱後先發覺 CPU 散熱要裝主板背面,只好卸返落嚟再裝過.比較得意嘅係接電源線.第一次買 fully modular 嘅電源,發現同以前電源出嚟一堆 Molex 線唔同,電源同線係分離嘅,要用到嘅線先接上去,咁就唔會有多餘嘅線留喺機箱入邊.主板接咗電之後 CPU 仲要一條獨立電纜備電,而顯卡就更離譜啦,要接兩條 GPU 電纜.難怪𠵱𠺢啲機器咁吃電啦!
裝完之後已經 12 點,第一次啟動竟然成功,不過因為無線鍵盤輸入呵到冇辦法裝 Windows,第二日揾人借咗個有線鍵盤之後先搞掂.然後將 Steam,Battle.net 等等一大堆嘢裝曬上去,跟住繼續打我 Mac 上未完成嘅 Legacy of The Void.
我冇買顯示器,暫時用 HDMI 接電視打機,連音箱都悭返!(我嘅電視有接 sound bar 所以音響效果仲唔錯.)今次裝完機,至少証明自己仲係識裝機嘅,以後有咩要搞仲可以自己喐手.


text:
西貢
西貢,又叫西貢市,西貢墟,係香港東邊一個市鎮.因為佢係周邊鄉村嘅中心,所以附近一帶都叫西貢.西貢靠近西貢海,係水上人聚集嘅地方.
西貢出名食海鮮,但係座落喺西貢嘅大多數都係舊樓.
西貢獨特嘅地理環境,令佢成為今日嘅「香港後花園」,但呢個花園喺唔同時期,都發揮住不同嘅貢獻.
史[編輯]
喺抗日戰爭期間,西貢地區高低起伏嘅山巒同埋眾多嘅海灣,掩護住港九獨立大隊嘅游擊戰士,襲擊日軍,拯救香港人.呢個游擊隊喺多次突襲同搶救行動中立下功績.西貢斬竹灣有座「抗日英烈紀念碑」,標誌住西貢居民同抗日歷史之間嘅密切關係,而「港九獨立大隊老游擊戰士聯誼會」嘅成立,亦都確定咗西貢抗日老戰士嘅貢獻.正因為咁,西貢成為研究香港日治時期歷史嘅一個重要地點.
西貢係個都市同郊區共存嘅社區,但都市化對西貢傳統居民就產生咗好大嘅衝擊.隨著1960年代香港漁,農業日漸衰落,好多年青嘅村民搬咗出市區,甚至國外生活,好多村落都只淨低一啲老人家,同一啲由市區搬入嚟嘅租客.不過移民外國嘅同喺市區搵食嘅村民都同留返喺村入面住嘅親人,保持住緊密嘅聯繫,每逢喜慶,節日同神誕活動都會返嚟參與慶祝活動.因為咁,喺西貢地區傳統嘅地方文化仍然發揮住重要嘅凝聚力量,並且具有連繫城鄉嘅作用.


text:
自從前一篇《廁所比你想像中乾淨!飛機上最污糟嘅地方係邊呀?》揭露咗飛機上嘅含菌量指數排名調查嘅結果之後,跟住落嚟,喺呢篇文章會同大家分享點樣喺飛機上面避開啲病菌埋身嘅小秘訣!
目錄
Tip 1. 著長褲,長裙
避免著短褲短裙搭飛機,主要喺為咗預防啲座位未清潔好,造成接觸性傳染皮膚病嘅可能性.
Tip 2. 手唔掂眼耳鼻口
病毒唔單止從口入,而且眼耳鼻都喺高風險地區!
搭飛機時要留意雙手衛生,因為餐盤枱,座位扶手,安全帶上面嘅細菌最容易借著對手,直接入去嘴,鼻甚至眼睛,耳仔.
Tip 3. 消毒紙巾跟身帶
跟身嘅收納袋放個消毒紙巾,唔單止可以抹抹手,仲可以清吓自己會用到嘅折疊餐盤枱.因為數量多,打掃用好多時間,餐盤枱容易成為清潔死角.安全起見,自己再清多一次,用落會安心好多.
Tip 4. 貼身用品,食物唔好放喺前座置物袋
就同《廁所比你想像中乾淨!飛機上最污糟嘅地方係邊呀?》文章入面提及,當值空姐空少指出座位前面嘅置物袋都喺個細菌培殖槽!!細細個嘅置物袋唔單止放逃生指南,救生衣使用教學,機上免稅商品消費型錄,仲有乘客將臭襪仔,用完嘅紙巾,開過嘅零食,飲完嘅野飲杯,個人垃圾,甚至仲有尿布放喺置物袋入面.經過咁樣嘅解釋,你應該明白點解唔好將旅行用品,貼身用品,食物放喺前座置物袋啦?!
Tip 5. 勿徒手觸碰食物
飛機餐點中常出現嘅麵包餐包,令我哋唔覺唔覺咁想用手攞,搽牛油或者果醬.注意!喺享用飛機餐點嘅時候,雙手摸咗餐盤枱後,記得唔好係咁用手掂任何食物,亦盡量唔好畀食物接觸枱面.除此之外,飯前飯後都應該要洗乾淨對手或者用至少含60%酒精嘅搓手液清潔雙手呀.
落實個人衛生,注意雙手清潔,強烈建議搭飛機前,將搓手液或者除菌濕紙巾列入旅行用品清單並且放喺隨身攜帶嘅收納袋入面以備不時之需.有咗強健嘅體魄,先可以盡情享受跟著落嚟嘅旅程,喺咪?


text:
#ParentLicenses1918
今日返尖沙咀診所,晏晝食完lunch,見重有9個字時間咪去DONKI行下,行完打算去嗰間好出名嘅世一蘋果批店買個批食下
全程慢慢行,連急步都無,前面有對父母帶住兩個著校服大概K2, K3嘅兩兄弟突然急衝過來,個細佬重要一個屈尾十咁撞落我大脾,撞到應一應然後跌落地
雖然我冇跌低,但我都被人一嘢急衝撞埋來都有撞痛
我望一望個小朋友,期待你俾聲sorry我都好合情合理吖,况且又唔係我急衝撞人
小朋友身邊嘅男士(唔肯定係咪爸爸)見狀就走去抱返起個小朋友,然後我望一望個小朋友,發現個小朋友係睥緊我😐😐
我即刻黑人問號上身🤔🤔🤔,你撞我,你重要睥我?
嗱!咁我以為個小朋友可能事發突然唔識反應先咁啫,咪多口問句:「你無事嗎?」
講完都係發現呢家人無反應,唔似有抱歉嘅意思
個呀媽重要唔知係咪聽到我講嗰句「你無事嗎?」就以為我先係甩尾撞人嗰個.因為我留意到佢個眼神同個仔一模一樣,都係睥住我!仲要狠狠哋停留咗5, 6秒先肯走
我真係一諗起個老母嘅眼神就好不忿!你拖住個仔喺人來人往嘅地方飄移甩尾撞到人,一啲唔好意思抱歉都無,重要一副我係加害者嘅樣子睥住我?今日就好彩撞人啫,下次唔好彩撞其他嘢就唔好喊喇!
最後,如果有幸你喺呢度,我想對你最後嗰5, 6秒嘅睥鳩我表示:係你個仔撞鳩我吖!唔係我錯吖!你重有欠我句對唔住吖!
讀者投稿@一個西迷的打工人


text:
塑料機械網> 全部分類> 塑料輔助機械> 除濕干燥設備> 塑料干燥機更新時間:2022-09-02                            返回產品中心
張家港格蘭機械有限公司
廣州泰龍塑料機械有限公司
昆山恒誠榮機械有限公司
昆山森馳機械設備有限公司
張家港市歐倍特塑料機械有限
江蘇貝爾機械有限公司
張家港市日新機電有限公司
蘇州意德特機械有限公司
長沙市雨花區中誠制藥機械廠
鶴壁市鑫誠信儀器儀表有限公
鶴壁市鑫誠信儀器儀表有限公
鶴壁市鑫誠信儀器儀表有限公
鶴壁市鑫誠信儀器儀表有限公
鶴壁市鑫誠信儀器儀表有限公
鶴壁市鑫誠信儀器儀表有限公
鶴壁市鑫誠信儀器儀表有限公
蘇州日塑精密機械有限公司
蘇州日塑精密機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司
廣州泰龍塑料機械有限公司


text:
2019年5月11日星期六
失望一天
呢間教堂都幾多元文化.有印度人,有黑人.讀經又有波蘭文.
呢間係原本想去嗰間.外表同Padova嘅大教堂好唔同囉.
應該有過百年嘅小解處.
係旱廁嚟的.
以前嘅電車軌仲保留咗.
之後去咗好耐冇去過嘅遊樂場搵食.
呢日咁好多天其實好大風.想喺一間好耐冇幫襯嘅餐廳食lunch.但係室內係吸煙區. 戶外又大風.又只收現金(我出街唔帶錢的). 唯一嘅ATM攞錢又要收手續費喎 (奧地利只有呢個ATM網絡要收費).所以決定去第度食.
離開去咗另一間.
等等等....
呢個係乜標誌呢??
唔知係咪廚房唔夠人. 45分鐘有多先嚟我嘅餐.
呢間啲嘢係好食㗎.但係呢日等太耐囉.
28 則留言:
提款要收手續費,佢真係仲未瞓醒回覆刪除
旱廁唔係要放木碎去蓋住D排泄物咩?回覆刪除
成碟有花綠色植物係乜回覆刪除
你食果碟係咪飯?回覆刪除
印度人信天主教?少有!回覆刪除
突然咁神心去做彌撒?回覆刪除
過百年嘅旱廁仲用有無人用㗎?右上好似有個白色盒仔嘅?
餐廳門口有無寫明只收現金㗎?如果有人食完先知,又無帶現金咁點算
等45分鐘,唔餓C都悶C ��
面盆標誌係咪廁所方向??回覆刪除
開放式男廁喺歐洲市區都好少見㗎喇回覆刪除
可能教佢真係仲有保留
香港都冇乜邊間商舖唔收電子支付喇
我喺香港都可以唔使帶cash喺身
支付寶都好方便
而且仲有好多優惠
王子出巡,唔帶錢,應該!回覆刪除
好似我呢D平民,一定要有現金傍身,先有安全感!
碟飯好有"菜"色 :P回覆刪除
係室內係吸煙區?未禁煙?回覆刪除
恕森伯大鄉里,個標誌好似掛住個兒童啖罐咁XXD回覆刪除


text:
甲醛奪命!「醛」方位清除避免成無辜亡魂
除甲醛-『一個屋企,只要有你,有我,就足夠啦』,哇~ 好Sweet啊!但今時今日有樓,有你都未萬事足架,要住得健康咁先可以真正留住你身邊愛你,你愛嘅人.我地屋企入面嘅隱形殺手——甲醛,絕對係會謀財害命,不可不防!裝修後無清除甲醛?已經令好多人無啦啦連條命仔都無埋.好似內地就有個2歲半嘅小朋友住左係甲醛超標嘅屋入面,只係4個月咋,就患白血病,最終仲救唔翻添.你又有無唸過依個隱形殺手其實好恐怖?
除甲醛?究竟有幾毒先?
有幾毒?一定毒過毒男同巫婆個毒蘋果囉!16年前世衛就已經將甲醛列爲一級致癌物,同香煙,砒霜一個級別,講到明係導致癌症同其他致命疾病.
除甲醛?係聞到先需要咋?
咁~新冠肺炎陣味我地就從來都無聞到過,但大家就日日帶住個口罩?原來甲醛都一樣,大家聞唔到只不過係濃度低左,但一直都仲係你左右.但放心,睇唔到,聞唔到,但只要拿住部監測儀係你屋企行個圈,身邊有幾多要清除嘅甲醛就一清二楚啦!
愛一個人,大家好多時會用盡甜言蜜語,聽落都真係會令人小鹿亂撞,個心噗噗咁跳.不過講到健康,就行動最實際,用新科技做偵測,清除甲醛,有個安全嘅家,咁就真係可以愛到天才地久啦!
除甲醛-本公司爲客戶提供全方位甲醛清除計劃,詳情如下:除甲醛
相關報道連結:頭條日報
除甲醛 -甲醛 奪命!幼童 慘成 無辜 冤魂
『一個 屋企,只要 有你,有我,就 足夠 啦』哇~ 好 Sweet啊!但 今時 今日 有樓 都未 萬事足 噶,要住得 健康 咁先 可以 真正 留住 你 身邊愛 你,你愛既人.我地 屋企 入面 既隱形殺手 甲醛 絕對 係會 謀財害命,不可不防!內地 就 有個2歲半 既 小朋友 住 左係 甲醛 超標 既 屋只係4個月 咋,就誘發左 白血病,最後,仲 救 唔翻 添.你又有 無唸過 依個 隱形 殺手 其實 好恐怖 ?
無 清除甲醛 可以 有幾毒?
有 幾毒?一定 毒過 毒男 同巫婆個毒 蘋果 咯!16年前 甲醛 世衛 就 已經 一級致 癌物,香煙,砒霜 同 一個級別.講到明係 導致 白血病,癌症 同 其他 致命 疾病.
聞 唔到 陣味 就等於無需 除甲醛?
er~ ~ 新冠 肺 炎到 今日 仲存在,近日 第三波 好似 撲到埋身添,但 我地 有邊 一日 係聞到佢 陣味呢?甲醛 都一樣,大家 聞唔到 只不過 係 濃度 低左,但 一直 都 仲係你 左右, 都要 清除.但 放心,睇唔到, 聞唔到,但只要 拿住部 監測儀 係你 屋企 行個圈,身邊 有 幾多要 清除 既 甲醛 就 一清二楚 啦!
愛 一 個人 好多時 會 用盡 甜言蜜月,聽落 都 真係 會令人 小鹿 亂撞,個 心噗噗 咁跳.不過 講到 健康,就 真係 行動最 實際,用 新科技 做偵策,清除甲醛,有個 安全 既家,咁就 真係 可以 愛 到 天才地久 啦!
除甲醛 全方位 計劃-本公司 爲 客戶 提供 相關服務, 詳情 如下:除甲醛
相關 資訊 連結:甲醛奪命


text:
網球場
網球場係用嚟打網球嘅場地,長方形,可以喺室內或戶外,中間有高一米嘅網分隔雙方陣地.單打同雙打比賽都用相同樣嘅場地,但係單打用嘅區域會窄一啲.
場地規格改
- 網球場長度無論單打定雙打都係長23.77米.濶度單打係8.23米,雙打係10.97米,雙打比單打濶2.74米.
- 無論單打定雙打,網嘅高度:中央係91.4厘米,兩邊係1.07米.
- 線嘅濶度,中央標誌同中央發球線係5厘米,其他線為可以係2.5至5厘米.
球場種類改
草地場改
草地球場係歷史最悠久,最具傳統意味嘅一種場地.草地場嘅特點係個波落地嗰陣同地面嘅摩擦細,波嘅反彈速度快,對球員嘅反應能力,靈敏度,奔跑嘅速度同技巧等要求非常高.因此,草地往往都係「攻勢網球」嘅天下,發球上網,隨球上網等各種上網強攻戰術幾乎被視為喺草地網球場上制勝嘅法寶,底線型選手就喺草地網球場上難有成就.但係,由於草地球場對草嘅特質,規格要求極高,加上氣候嘅限制同埋保養同維護費用昂貴,好難推廣到世界各地.
紅土場改
紅土場屬於軟性球場,常見嘅各種沙地,泥地等都可以叫做軟性場地.呢種場地特點係個波落地嗰陣同地面有較大嘅摩擦,球速較慢,球員喺跑動路程特別係喺急停急回嘅時候會有好大距離,所以球員必須具備比喺其他場地上有更出色嘅體能,奔跑同移動能力同埋更頑強嘅意志品質.喺呢種場地比賽對球員嘅底線相持功夫係一個極大嘅考驗,球員一般要付出幾倍嘅汗水同耐心喺底線同對手周旋,獲勝嘅往往唔係打法兇悍嘅發球上網型選手,而係喺底線艱苦奮鬥嘅一方.
硬地場改
現代大部分嘅比賽都係喺硬地網球場進行,亦係最普通,最常見嘅一種場地.硬地網球場一般由水泥同瀝青鋪墊而成,上面有一層紅,綠色塑膠面層,硬地場表面平整,硬度高,波嘅彈跳非常有規律,但係波嘅反彈速度好快.好多優秀嘅網球選手認為,硬地網球更具「爆發力」,而且網球比賽中硬地球場佔主導地位.但係硬地冇其他質地嘅場地彈性好,地表嘅反作用強而僵硬,所以容易對球員造成傷害,而且呢種損害已經令到好多優秀嘅網球選手付出咗好大代價.
地毯場改
地毯場嘅表面係一層可以移除嘅尼龍編織面或塑膠類物質,好似地毯一樣鋪設喺地下就可以成為一網球場,唔用嗰陣亦可以收起,通常用喺室內場館.地毯場波嘅彈跳速度最快,波嘅彈跳高度亦第二低,球員擊球準備嘅時間好少,好少時間去追嗰波.因此喺地毯球場,較易打出令到對手無法反擊嘅球.因此一般嚟講,侵略型底線型球員同發球上網型球員嘅打法喺呢種場地比較佔有優勢.


text: 香港飲啤酒,通常都係出街同朋友食飯先飲,或者去卡拉 ok,酒吧飲多,間唔中一罐半罐就會喺屋企飲. 其實點解會飲啤酒,真係好飲? 苦,細個時會覺得咁苦,搞乜你哋鍾意飲.大個就會覺得有另一番味道. 成日聽人講外國飲酒好平,當然唔係講啤酒啦,佢哋係講飲威士忌,白蘭地呢啲. 以前睇電視,電影,都會見到好多鬼佬喜歡蒲吧飲啤酒. 香港蘭桂芳都係畀鬼佬飲啤酒,好多人都鍾意放工三五成群去嗰度飲返一兩杯. 以前大家都係叫喜力,生力,嘉士伯,但係好幾年前已經開始有手工精釀啤酒.如果你係劈酒,當然唔會揀呢啲手工啤,價錢太貴,真係劈到你荷包乾硬化呀! 要劈酒大家都會搵返啲平價啤酒,好似 Budweiser,Asahi,藍妹呢類. 本身喺香港以前都會買麒麟 KIRIN,札幌 Sapporo,後尾就買德國 ERDINGER 黑啤. 人真係會隨住年紀大而鍾意飲黑啤,Erdinger 黑啤就係我最喜歡嗰隻. 香港以前飲都係上面所講,同朋友去食飯,去卡拉OK 先會飲. 再唔係就係因為自己做到身水身汗,坐低飲杯啤酒解解熱,或者係沖好晒涼,坐低嘆冷氣飲啤酒嘆下. 如果唔係都無乜理由會無啦啦走去開罐啤酒. 汽水係咪都可以? 係㗎,不過啤酒好似爽好多. 嚟到英國,啤酒會唔會平過香港呢?開頭屋企都無放啤酒,因為都未知邊啲牌子好飲. 就算買,都係買返啲熟悉嘅牌子,穩陣吖嘛!…


text:
提早放暑假
因應香港肺炎疫情轉差,政府宣布中小學及幼稚園提早放暑假,所有學校都不得遲過3月17號開始放假.
提早放暑假相信好多學生都好開心,同時有好多家長都擔心提早放暑假對學生嘅學習進度會有影響.今日我哋就同大家探討一下呢個問題.
提早放暑假嘅憂慮?
提早放暑假,好多家長都好擔心暫停上課會令到學生嘅學習同心理發展受到影響.
因為疫情,喺過去兩年相信學生好多時都係接受網課,可以返到學校面授嘅日子已少之又少,長期屈喺屋企網課對小朋友嘅心理發展會有一定嘅負面影響.
而且突如其來嘅假期固然可以俾自己放鬆一下,但如果唔能夠好好咁運用,白白浪費時間,咁復課嘅時候喺學習上就會好有機會出現跟唔上進度同埋難以調整返個學習心態等嘅問題,喺呢兩點上面家長都要好好關注一下.
呢個假期又有啲咩可以做?
1. 多閱讀
閱讀係其中一個可以幫助到學生保持學習興趣嘅活動.喺呢個科技發達嘅年代,好多人都愛好用手提電話,而遺忘咗閱讀嘅好處.你上一次拎起書本閱讀又係幾時呢?係呢個暑假家長不妨鼓勵學生放低手機,每日抽一點時間出嚟閱讀,對學生嘅生心發展都有莫大好處!
2. 多運動
正如先前講到,即使未停課前學生好多時都係喺屋企網課上堂,變咗好多時候都係屈喺屋企,對學生生心成長都唔太健康.試諗下每日上堂落堂温書,都喺留屋企入面,每日對住四面牆,真係人都癲.所以趁暑假家長都不妨同學生一齊出去做運動,唔單止對健康有益,而且仲可以俾學生放鬆下,可以避免心情太過壓抑.
3. 揾私人補習老師追返進度
想追返進度嘅話家長仲有可考慮尋找私人補習老師,幫你嘅小朋友喺停課期間追返進度.
點先可以幫你揾到適合你嘅小朋友嘅私人補習老師?快啲上GETUTOR香港導師總會尋找合適老師啦!GETUTOR香港導師總會有數千名活躍導師,喺疫情期間為家長提供中小學幼稚園各科嘅上門,面授或線上補習服務,而且家長同學生仲係零中介費!心動不如行動,即刻按此開始尋找老師或者WhatsApp至+852 6308 0831同我哋嘅客戶服務專員聯絡啦!
總結
提早放暑假對學生嚟講固然開心,但係喺放鬆嘅同時,都要記住唔可以俾自己太放縱而放低學習,令到自己白白浪費咗個假期.


text:
戀愛Staycation| 第2季傲人身形22歲彭泳熙HeiHei成焦點:想知自己係咪咁差
彭泳熙身形嬌小 但擁傲人身形
ViuTV真人騷《戀愛Staycation》第2季參賽者彭泳熙(HeiHei)網名叫「月巴女子」,身形嬌小,只有156cm,平時除了直播打機片段,偶然還會cosplay大晒32E驕人身形.問到家人對她參加《戀愛Staycation》有何睇法?她笑言:「我冇同屋企人講我參加戀愛staycation,我只係講去拍ViuTV節目,冇講實際內容呀!節目出咗街我都冇同屋企人講,因為我覺得好尷尬,我同我老竇唔係成日傾偈,冇乜交流,我好驚佢睇咗會有乜嘢評價.」
彭泳熙喜歡cosplay
談到入行經過,彭泳熙表示:「我而家冇經理人公司,自由身,我唔係娛樂圈人,純粹係電競圈嘅人,細細個已經好鍾意打機,中學畢業後入咗女子職業隊,入咗大約4,5年後解散,跟住我喺電競圈搵嘢做,例如做遊戲比賽主持,電競主播,性質好似比賽旁述咁.」在其IG可見到彭泳熙喜歡cosplay奈德麗,造型性感可愛.
戀愛經驗不少 撇開專制男友
樣子甜美的彭泳熙年僅22歲,戀愛經驗不少:「計埋細細個中學puppy love拍過5次拖,印像最深刻係有兩段,對上一個男朋友,好多嘢都唔畀我做,連染頭髮都唔畀,唔好講話電視騷,想做artist,一定唔做批准,因為佢管得好嚴,好專制,所以我同佢分手半年有好大嘅轉變,可以做返我想做嘅事,參與返多啲活動例如開直播,報名參加《全民造星》,但入唔到99強,哈哈!」
彭泳熙參加因想知自己係咪咁差
彭泳熙得知ViuTV招募《戀愛Staycation》參賽者立即報名:「好似幾好玩,我嘅戀愛經驗都唔係太過開心,好多都不愉快收場,所以對自己同埋對感情冇乜信心,嚟參加呢個節目想印證吓自己係咪咁差囉,我係咪真係好有問題,所以每段感情都咁不快樂收場?呢個係我想知道嘅原因.同埋我係電競圈嘅人,唔會識唔到男仔,但識親啲男仔都好細個,同埋唔成熟,社會經驗少啲,待人處事會比較差,我唔鍾意呢啲type.」
揀卒:鍾意照顧到人嘅男仔
彭泳熙談到擇偶條件:「我鍾意啲可照顧到人嘅男仔,所以想跳出圈子,識多啲其他人,但係冇辦法,我做嘢嚟嚟去去都對住電腦,識唔到新朋友.拍呢個節目賺咗好多嘢,拍唔拍到拖就唔講啦,睇節目就知,我冇預期可以拖住手出camp,我最想識到唔同界別嘅人,我覺得自己嘅圈子實在太單一.識到呢7個參賽者都好開心,完全唔識嘅人一齊12日朝夕相對,坦識相對,所以出camp後呢7個人喺我心中都佔一個重要位置.」
即睇彭泳熙靚相:
彭泳熙有樣有身形,不難出pool喎!


text:
《大班教學真係教到英文?》
等我講個故仔先.
我平時每日都會胃痛,聽朋友講有間大型診所好出名嘅,於是我去咗嗰度睇醫生.呢間診所我未去過嘅,入面好大,企咗幾十個人.姑娘叫所有人入去一間大房,成間演奏廳咁.然後醫生就喺最前面,一個講台上面,講解常見問題,教大家洗手,講解感冒同傷風嘅分別,講咗好耐.我見場內好多人都流緊鼻水,有啲係咁咳,有啲睇落就病到瘟瘟燉燉,佢哋都係喺度碌電話,最多間中望一望個醫生.醫生講完晒,佢就話,「而家派 notes,入面有今日內容.如果係傷風咳嘅,飲飲入面啲湯水,再每隔四個鐘食一食第30版嘅藥丸就喇.」跟住醫生就消失咗喇.於是我咪問個姑娘囉:「我胃痛喎,你都冇講點做.」佢就答我,「胃痛呢啲咁複雜嘅問題呢,我哋兩個月後就會探討㗎喇.你專心學好洗手同醫好感冒啦!」我嘈佢,「喂,你叫得自己做診所,至少睇吓個病人做咩事先啦.你講嗰啲衛生常識,我上網都睇到啦.」姑娘就答喇:「我啲洗手秘技好精闢㗎,下次有咩災難都唔使驚呀!我哋幫你取得最佳健康㗎.」
如果你覺得成件事好黐線,冇可能存在.我可以話你聽,診所就未必有,但係類似嘅補習社都唔少.
入到大型補習社,如果係搵補習天王補英文,情況差唔多.每個同學都有唔同問題,有啲唔識文法,有啲發音唔好,有啲唔識串字,有啲冇心機學英文,乜人都有.大型補習社因為設計上嘅盲點,上堂好多時都係睇片,一切學一模一樣嘅嘢.老師,就好似上面個醫生咁,連每個學生有咩問題都唔知,只不過係透過兩樣嘢: notes 同 video,去將佢啲貼士,佢啲理解,話俾學生知.好多人就唔理自己有咩問題,總之就定時定候坐入個課室,睇住片入面或者隔咗十幾行嘅補習天王講解.但係如果我係學生,我覺得自己有啲嘢跟唔上,我諗你都想有人話你知有咩問題,而唔係連關心都冇句啩?
當然上堂可以學到好多嘢.並唔係話佢哋講嘢冇用.之不過,呢啲嘢點解唔喺屋企做呢?聽現場有咩好處先?可以搵助教?經驗最豐富嘅老師,可以短時間內知道學生問題,再因材施教.呢啲先至叫教學.如果每堂播錄音帶,咁我要個老師做乜呢?
學生需要嘅係可以引導佢哋,定期評核佢哋進度嘅老師,而唔係單純提供單向教材嘅機構.所以我哋堅持一件事:淨係做小班教學.小班教學我哋先會清楚每個學生邊一方面要改善.好多時要改善嘅問題係有理可循嘅.根據返我哋講嘅 80/20 原則,透過老師評估同專業判斷,向學生指出最關鍵 20% 嘅弱點,就可以解決到 80% 溝通上嘅問題.肯定有用過叫學生畀錢睇電視.


text:
吳業坤姿整護秀髮
今年先至廿八歲嘅吳業坤(坤哥),後生遙遙已經有中年男性嘅脫髮煩惱,真係陰公豬.佢前額嘅頭髮急速向後移,除咗請教歐陽震華救髮秘方之外,仲如願做埋生髮用品代言人,可以有贊助幫手護理番啲頭髮.
早前,東姑就喺大欖發現坤哥嘅蹤影.當日,佢同埋鄭則士,黎諾懿,許家傑,正為無綫新劇《反轉貴利王》拍攝外景.現場所見,四個人似係拍攝一場接人出獄嘅戲,之但係大熱天時,大家都着晒冬天衫,拍到身水身汗就認真濕滯咗啲.
東姑仲發現,頭髮特別稀薄,索汗後前額啲頭髮好易下塌嘅坤哥,就寧舍細心打理佢前額嗰「執」頭髮仔,經常不經意撥弄頭髮之餘,又緊張搵梳頭嘅工作人員,要求密密幫佢梳番靚前額「執」陰,認真姿姿整整喇!
埋位前仲着住背心,短褲嘅坤哥,頭耷耷向前輩鄭則士虛心請教,不過就被發現佢前額啲頭髮好稀薄.
廿八歲仔已經有脫髮煩惱嘅坤哥,經常不自覺咁,頻頻撥弄自己前額嘅頭髮.
大汗叠細汗嘅坤哥,前額頭髮混和汗水之後,更加似禿頭,惟有請工作人員密啲幫佢整理.
烈日之下,着埋冷衫跑步嘅坤哥,認真唔好受,而佢前額仲成為重災區,睇落髮線後移得幾嚴重.
天氣炎熱,許家傑半除半着件西裝褸,而Ken哥都唔係幾頂得住,坐喺車入面都要吹吓風扇仔.
真正拍攝之前,坤哥都頂唔順酷熱天氣,仲脫去一半外套散熱唞涼.
喺前輩面前,坤哥好識做扮晒「矮仔」,好似交通督導員咁指手畫腳,幫大家認住拍攝走位.


text:
樂視播英超 3件球迷想佢做到嘅事
text – ming
1. 「要搵返啲好似何輝咁Pro嘅講波佬先好喎!」
「講波佬」係好影響到球迷對場波嘅觀感.有線以前有「紅魔堅」同「利榮基」呢啲幫自己愛隊幫到出晒面嘅評述員;nowTV唔使講最難頂梗係連球員名都未講得清楚嘅大哥瑜…所以就算樂視有4K睇波乜乜乜,點都要搵返個有料嘅評述員先work!
2. 「英超一年有380場波,邊可能睇得晒?」
1年380場波,就算坐定定睇,同一時間只係睇到1場,1個月俾幾舊水可能只係睇到4-5場波.其實喺其他地方已經有出現類似球迷package嘅收費方法,例如你鍾意阿仙奴,你就可以全季淨係俾錢睇阿仙奴啲賽事,甚至可以逐場俾錢睇.前幾日樂視講就話佢哋嘅收費方式會好有「彈性」…
3. 「除咗球迷,希望連香港年青球員都可以受惠.」
樂視連發布會都可以搵到舒米高嚟同班後生仔玩下波,我估佢哋可以同英超嗰邊夾好多嘢啩!例如同球會合作,每年送香港年青球員去嗰邊受訓;或者邀請佢哋啲U18/U21嚟香港踢friendly;再唔係送啲教練去英國學人地教波個套方法,總之唔好淨係買波返嚟播,然後搵啲廣東話評述員就當正自己已經好本土!
講咗咁耐,其實樂視播英超要等到下年8月,連月費幾多都未知,所以好多嘢都只不過係FF.不過聽講話依家join樂視個$0狂睇plan會免16-17英超首月月費!計落好似無蝕底,可以諗諗.
內容延讀﹕
>你敢唔敢挑機?5張係人睇完都想講粗口嘅圖
>下半年10對唔買會自責嘅AIR JORDAN 30週年勁鞋


text:
新人同另一半共偕連理嘅果日喺大喜之日,結婚唔單止喺揀個好日吃一餐喜酒,前前後後嘅準備同埋其中嘅小細節,除咗新郎新娘要遵守之外,呢啲自古以嚟傳承嘅習俗亦都唔能夠忽視,今日小編就同大家整理好關於婚禮嘅禁忌.
目錄
去飲人情禮金點包
有別於台灣香港嘅禮金文化,外國嘅婚禮通常以送禮居多,無論喺電器,香檳,usb 訂製或者各種婚禮禮物,只要可以代表到自己嘅心意,通常新人收到都會好開心,而喺香港淨喺去飲要包幾多就已經喺門學問,數字要避免有四(死)嘅諧音,而且以雙數為主,象徵可以成雙成對,因此以交情區分大部分嘅人都喺包港幣600,800,1200,1600呢啲組合.其中最多人包嘅金錢喺1000.
呢啲身分嘅人唔好參加婚禮
你以為收到喜帖就可以去參加婚禮?其實有咁嘅說法,新人喺結婚嘅前一個月到結婚後四個月,都唔可以參加人哋嘅婚宴,以免雙喜犯沖,另外如果你本身喺大肚,除咗唔好去飲之外,亦都禁止入新婚未夠四個月嘅新娘房,因為雙喜相沖有可能會帶嚟唔好嘅後果.
傳統習俗一定要遵守
由於婚禮文化嘅眉頭眼角實喺太多,以下幾點喺最基本嘅守則
(一)訂婚之日就算喺夏天嘅戶外,所有參加訂婚嘅人都唔可以撥扇.
(二)訂婚喜宴結束之後,雙方都唔可以講再見,代表住會有再婚嘅意思.
(三)結婚當日新娘出門,姑嫂都要回避唔可以送,因為姑(孤),嫂(掃)同音,老一輩嘅人會覺得唔吉利.
(四)新娘喺結婚當日避免著舊鞋,無論喺婚紗鞋,晚宴穿嘅都應該要喺全新.
(五)婚嫁時生肖屬虎嘅人避免觀禮,因為相傳虎會傷人,有可能導致夫婦嗌交或者不孕.
(六)參加喜酒要避免兩手空空,冇禮金也要準備婚禮禮物例如usb 訂製等等其他物品嚟表達祝福
(七)農曆六七月唔可以結婚
(八)新居落成放床時要放正位,避免同枱櫃或者其他物件嘅尖角相對.
其實關於傳統婚禮嘅禁忌仲有好多我哋唔知,無論中式定西式嘅婚禮方式,我們都應該抱著寧可信其有,不可信其無嘅心態面對,畢竟呢啲喺自古以嚟傳承嘅文化,下次去飲唔好唔記得做個守禮嘅賓客!


text:
標題 我叫周顯成,今年中四,我係雞蟲屌你班連登青頭
是咁的,我叫周顯成,大家可以叫我做雞蟲成或者笠水成
今年係香海正覺蓮社佛教馬錦燦紀念英文中學讀緊4A班
呢個我ig,歡迎女女follow我,我有做運動今年中四實屌撚到你地有性病
話說我之前係成人台開左個post
歐美正妹
- 分享自 LIHKG 討論區
https://lih.kg/1873713
身為雞蟲,有好野緊係想同連登巴絲打一齊些牙啦
但係有班撚樣話我Cap圖cap埋自己icon好柒
呢張我icon明明就影得幾好
我一心諗住上黎分享,居然走上黎踩我場,話我柒話我讀中四點點點……屌你老母嬲撚到我紅到面晒,望住moon手都震埋,呀呀呀呀呀啊啊啊啊
當然,我要扮到完全唔在乎,因為我讀中四又有做運動,分分鐘一拳打撚死呢班青頭死毒撚,同我玩?你班友真係未夠班,仲要貼我上黎?So what
明明在座各位仲柒過我,幾時輪到我
我都知連登多毒撚,點知佢地係都要沖出嚟柒
跟住有一個叫做一齊攬炒既青頭死毒撚Jer9住我,一直話9我弱智
我真係有少少弱智,但唔係比你咁樣周街唱囉
呀!!!!!好撚嬲
你估屌人唔駛付出代價?
唔敢出聲叫on9仔
凈係回擊你已經算好
我認我係咸濕
有咩問題 你都一樣姐
我入唔入嚟又關你咩事啊
攬炒契弟
唔好以為自己大過我就好撚巴閉
你都係頭入嚟個批人
我無話想得罪邊個
不過你條仆街進嚟撩尻我 都幾好嘢
幾大啊你 2字頭3字頭定話4字頭?
都唔細啦 咁唔成熟
唔好以為上嚟發洩我就唔敢還擊
你老母上嚟callin都唔夠膽啦
我中唔中四又關你撚事?
中四唔撚俾咸濕?
駛唔駛戒埋淫慾啊
你自己呢個年紀同我咪差唔多
雙重標準
話我入嚟成人台係弱智
咁你咪仲撚弱智
你自己都睇緊啦
講撚咗幾多次
你有你道理你拎出嚟講
無事撩尻我 咁樣叫柒
我做咩柒事 柒得過你咁撚幼稚咩
我而家屌撚醒你班連登仔
咪撚咁幼稚 你IG又擺咩icon啊
有幾成熟?
係成熟你都唔會理我啦 你老母
我未撚出社會個邏輯都正路過你啦
攬炒契弟
我讀中四,好撚過你班連登青頭毒撚多多聲
呢條友講嘢都無內容 讀多d書啦你老母 我仲要有做運動一拳打撚死你條青頭毒撚呀
你咁有道理咪拎你d point出嚟講囉
又無又要死挺 同你講都無用啦
講多都晒口水
依家佢地連我steam都起埋出黎
連我屋企人我同學都知我有Call g,成身性病又有愛滋仲有我細佬唔能掂
求求大家高抬貴手 唔好再Jer我了
同埋求求Admin幫我del post thx
del post
- 分享自 LIHKG 討論區
https://lih.kg/faALJS


text:
呢排開始轉天氣入秋,出街都已經feel到涼涼秋意,好舒服~但秋天係乾燥嘅季節,面部皮膚特別需要補水,因為皮膚一乾燥,暗啞,細紋等問題就統統都出晒嚟!今次就準備咗一支抗衰老精華液推薦畀大家,近日出開去買咗Chantecaille嘅升級版鑽石級精華液+ (Bio Lifting Serum+),用後效果都幾surprising!
呢排個個都話要抗衰老,喺推薦精華液之前就等小編講下點解有啲人四,五十歲都keep得好好,好似食咗防腐劑咁,相反有啲人二十幾歲皮膚就已經開始老化.其實皮膚老化除咗因為年齡增長外,仲有其他原因㗎:
當皮膚長期乾燥缺水,皮膚就會開始鬆弛冇彈性,慢慢就會出現細紋.另外,免疫力低都會加快皮膚老化,因為體內會產生大量自由基,會破壞細胞DNA,令膠原蛋白流失,失去彈性,皮膚鬆弛,皺紋就會加深.而小編今次推薦嘅抗衰老精華液就正正可以解決到以上嘅問題!
之前成日都叫朋友推薦精華液畀小編抗衰老,今次終於的起心肝買嚟試下~升級版鑽石級精華液+係一支集嶄新科技同強效植物幹細胞萃取於一身嘅護膚品,主要功效係減褪縱橫相向的皺紋,可以持續改善肌膚問題,用後仲可以即時睇到潤澤效果添~
小編推薦嘅呢支抗衰老精華液係嶄新嘅科研成果,入面嘅塑顏六胜肽可以令肌膚回復飽滿潤澤,抗皺六胜肽就專係針對減褪縱橫相向嘅皺紋,脂肽就有助減淡皺眉紋.小編大概用咗1個月,蘋果肌皮膚明顯緊緻咗好多,皺眉紋都淡咗,咁當然都唔建議大家皺太多眉頭啦!
呢支鑽石級抗衰老精華推薦得畀大家,就係因為佢夠天然,唔洗驚搽咗啲化學嘢上面,佢嘅長葉車前草幹細胞萃取可以提升肌膚緊緻度同減淡衰老引致嘅色斑,嫩膚生物幹細胞萃取就有效減淡細紋,而白茅萃取就可以提升肌膚嘅水分.小編一般係早晚洗完面用,每次用完都覺得肌膚飲飽水,脹卜卜咁,細紋都慢慢減淡咗~
另外,精華液聞落有淡香,後來知道原來佢嘅基底水係純淨玫瑰花水,除咗有微香之外,玫瑰花水仲有提振精神嘅功效㗎,非常推薦呢支抗衰老精華液俾鍾意花香嘅朋友!
由細到大小編都有敏感肌,好容易出粒粒,呢排戴得多口罩情況仲嚴重咗!>< 之所以咁推薦呢支抗衰老精華液,就係因為佢連敏感肌都啱用!佢蘊含86.2%天然成分,當中嘅海藻緊緻複合物可以即時緊緻同柔滑肌膚,而無咖啡因咖啡幹細胞萃取就有效深層滋養飽潤肌膚,最後紅莓幹細胞萃取就有效舒緩肌膚泛紅狀況,啱晒小編呢啲成日敏感嘅皮膚!
14 Dec
14 Dec
09 Feb
15 Dec
15 Dec
11 Dec
14 Dec
14 Dec


text:
左崇明作为骨灰级玩家,工作室头子,代练之神,罪恶剥削者…….稀里糊涂的穿越到游戏世界中,甚至还回到公测之前,变成一名npc.妖魔祸乱,恶鬼噬人,武者纵横…...
相关推荐: 玩家走狗满天下有女主吗 玩家走狗满天下txt精校下载 玩家走狗满天下 最新章节 无弹窗 笔趣阁 玩家走狗满天下最新章节 玩家走狗满天下 氪金改命 玩家走狗满天下 最新章节 无弹窗 玩家走狗满天下类似 玩家走狗满天下全本下载 玩家走狗满天下爱尚小说网 玩家走狗满天下最新章节目录 玩家走狗满天下作者:氪金改命 玩家走狗满天下txt下载百度云 类似玩家走狗满天下 玩家走狗满天下八零txt下载 玩家走狗满天下有女主 玩家走狗满天下百科 玩家走狗满天下 氪金改命下载 玩家走狗满天下txt下载八零 玩家走狗满天下 小说 玩家走狗满天下起点中文网 玩家走狗满天下百度 玩家走狗满天下氪金改命 玩家走狗满天下123读 玩家走狗满天下小说 玩家走狗满天下txt下载 玩家走狗满天下笔趣阁 玩家走狗满天下txt 玩家走狗满天下免费阅读 玩家走狗满天下起点 玩家走狗满天下下载 玩家走狗满天下txt百度云 玩家走狗满天下123 玩家走狗满天下无弹窗


text:
2020 Notebook Ownership Scheme 又嚟喇!每年嘅8月都會有唔同公司為每間大學提供一啲買notebook 嘅優惠,令每間大學嘅 fm 同埋其他一路奮鬥緊過三爆四嘅同學有多一個途徑買一部新嘅電腦.每間學校都有唔同電腦品牌同經銷商,所以有機會最抵買嘅機種唔係喺你讀嗰間學校,呢個時候就要睇你嘅人脈喇!解決到買唔買到嘅問題就緊係要解決買邊部嘅問題啦!放心,港究專員就係會幫你解決問題嘅人,以下落嚟就會為你推介唔同需要,唔同預算嘅選擇,等你可以輕鬆揀到最啱你嘅手提電腦.
2020 Notebook Ownership Programme 有啲咩值得睇?有咩需要知?
2020 Notebook Ownership Programme 有邊個牌子揀?
今年2020年嘅Notebook Ownership Programme 會同樣由3間公司推出,分別係 Senco, HKT Education 同埋 HKNotebook X Moss,而每個代理商同埋每間學校都有唔同電腦廠牌嘅優惠.
- 港大:Apple / ASUS / Dell / HP / Lenovo
- 中大:Apple / ASUS / Dell
- 科大:Apple / ASUS / Dell / Lenovo
- 理大:Apple / Asus / Dell / HP / Lenovo
- 城大:Apple / Acer / Dell / Lenovo / Samsung
- 浸大:Apple / Microsoft
- 嶺大:Apple
- 教大:Apple / ASUS / HP / Lenovo
- VTC:Apple / Asus / Lenovo / Microsoft
- 恆大:Apple / Asus / Acer / HP / Microsoft
- 樹仁:Acer / Apple
如果喺 2020 Notebook Ownership Programme 睇唔啱嘅話,Microsoft 網店,豐澤eShop學生賬戶等等嘅網站都有唔同提供畀大專生嘅電子用品優惠.呢排因為武漢病毒,唔同機構嘅電腦節都轉咗網上進行,可以不妨留意吓,喺上面執到更抵嘅電子用品都唔出奇!
揀手提電腦有啲咩要點呢?當然最重要就係清楚自己嘅要求同預算.大致上可以分為純文書,輕度遊戲,重度遊戲同埋設計呢幾個用途.港究專員跟住落嚟都會以呢個分類嚟推介喺 Notebook Ownership Programme 入面一啲抵用嘅電腦.
至於純文書,輕度遊戲,重度遊戲同埋設計依幾個種類嘅電腦究竟需要啲咩硬件嘅配置呢?以下落嚟會做少少比較等大家有一個基本嘅思路,可以依照呢個推介一步一步咁搵一部啱自己用嘅手提電腦!
基本嘅思路就係知道自己嘅用途之後選擇自己啱用嘅CPU,RAM,獨立顯示卡 (如果適用),然後就可以篩選出5-10部唔同重量唔同牌子唔同儲存設備等等嘅手提電腦,港究專員以下都講多啲關於搵手提電腦嘅幾個要點.
- 諗清楚自己係咪真係需要一部手提電腦
如果你係鐘意手拎住支筆而唔係用keyboard打字嘅話,你可以考慮iPad,Galaxy Tab 或者一種類似Surface嘅 2-in-1 手提電腦.
- 認清楚你嘅預算係幾多
Budget係幾多真係好重要,手提電腦喺同一個價位會比桌上電腦效能會低大概20至40%,如果你嘅預算係掹掹緊,除非你係住hall 都留喺房打機 (呢個可能十分低),或者經常要拎出街剪片同畫圖,不如買一部枱機 + 一部Tablet個價值同用途會仲好.
- 重量,效能,價格呢3個要素係有固定嘅比例
當重量輕,效能高,自然價格一定高,因為要用更多貴嘅物料嚟製造一部電腦
當重量高,效能低,自然價格一定較低
- 諗清楚自己有無需要拎出街
如果有需要拎出街嘅話,記得一定要睇吓部電腦嘅重量.一般嚟講,連埋差電嘅話,1.6kg已經係極限,再重嘅話已經會開始覺得有啲吃力.除非你係想買重度遊戲嘅手提電腦就當然另計.
- 產品嘅定位
如果一部電腦係定位為旗艦,商務,呢類電腦嘅價格一定會比同一樣配置同牌子嘅普通系列電腦更高.就以Dell 呢個品牌為例,Latitude係商務定位,XPS 係旗艦定位,而Inspiron為家用定位.今年 2020 Notebook Ownership Programme嘅 XPS 13 9300 同樣使用 CPU i7-1065G7,8GB RAM DDR4,512 GB TLC SSD ,而 Inspiron 5401 嘅mon 同獨立顯示卡都比 XPS 13 9300 強,但係 Inspiron 比 XPS 貴接近 40%.不過所謂「一分錢一分貨」,整體嚟講,旗艦同埋商務等級嘅電腦會比普通家用等級電腦耐用.但係喺依家嘅電子用品都有唔多唔少一定有瑕疵或者唔同程度嘅工藝誤差.就算你買XPS等等嘅頂級旗艦系列都唔代表一定保養期內唔會壞或者一過保養就壞.
港究專員私心推薦
以預算推介以價錢嚟劃分,大概會分為HKD5,000,HKD8,000,HKD10,000 如果你有其他要求想港究專員幫吓手睇吓,歡迎你加入我哋嘅 Telegram 群組或者喺下面留言問下港究專員㗎! 咁HKD5,000,HKD8,000,HKD10,000呢3個價位大概會係咩手提電腦呢?
HKD5,000 預算
你大概會買到以下其中一個嘅選擇
- 一部普通用料,Intel i5 CPU,15″ 螢幕同埋有MX 系列嘅獨立顯示卡嘅電腦
- 一部家用輕薄,有i3 / i5 CPU,有13″-14″螢幕嘅電腦
咁樣講可能會有少少抽象,所以港究專員會為你推薦喺 2020 Notebook Ownership Programme 用 HKD5,000 會買到嘅電腦,畀大家睇下個基本,之後可以自己再睇吓自己實際需求再轉下儲存嘅 SSD 或者RAM.
HKD8,000 預算
你大概會買到以下其中一個嘅選擇
- 一部使用Intel i5 / i7 CPU,15″ 螢幕同埋有GTX 系列嘅獨立顯示卡嘅電腦,可以順暢咁玩中至高畫質嘅遊戲
- 一部商用,輕薄系列,有i5 / i7 CPU,機身用料良好
HKD10,000 預算
你大概會買到以下其中一個嘅選擇
- 一部使用Intel i5 / i7 CPU,15″ 螢幕同埋獨立顯示卡嘅電腦,可以順暢玩高畫質嘅遊戲
- 一部頂級商用,輕薄系列
頂級商用,輕薄系列
- Dell XPS 13 9300 (i5 / i7, Platinum Silver & Black)
- Lenovo ThinkPad X1 Carbon Gen8 (i5 , 14″, Black)
以功能推介 – 著重 CPU 功能同場加映多一部港究專員覺得十分啱一啲會出街剪片或者一啲會主要食CPU性能嘅電腦畀各位 Lenovo S540 佢嘅CPU 係採用 AMD Ryzen 4800U,呢粒 CPU 喺多工方面好出色,又同時可以符合到輕薄notebook 嘅要求.重量淨係得 1.25kg,又可以支援 Type C Power Delivery 快速充電,根本拎一個細嘅火牛同埋部電腦就可以拎出街剪片輸出又唔洗驚仲要周圍搵一個空間放大嘅火牛.雖然佢六千幾蚊唔係平,但係你喺呢個scheme 度搵唔到一部又可以剪片又輕身攞得出街,抵用同夠用得過呢部.
信用卡優惠
憑已登記的恒生信用卡,於大專手提電腦優惠計劃2020網頁 或 校園展銷攤位 單一簽賬達指定金額或以上,可激賺額外高達6% Cash Dollars獎賞,最多可享$1,200 Cash Dollars!
有關簽賬金額及額外Cash Dollars獎賞請參閱下表:
所有優惠以恒生銀行公佈為準.有關enJoy卡積分獎賞計劃之詳情,請瀏覽www.hangseng.com/enjoycard.
提示:借定唔借?還得到先好借!
如果你仲未有恒生enJoy card 嘅話,又想知點樣可以攞到更多cash dollar 或者新嘅 Yuu 積分,可以去睇下(恒生enJoy Card)賺盡Yuu積分!(Updated on 30/7)
鐘意呢篇分享嘅話希望大家畀Like支持下我哋,未來港究專員會繼續發掘唔同種類嘅優質同性價比高嘅產品同軟件做推介,記得Subscribe或者Bookmark我哋,就可以即時收到更多優惠資訊 / 介紹,有咩問題歡迎留Comments!
如果想分享 / 更快收到各種優惠著數,歡迎加入我哋 港究Telegram討論區.仲有唔好漏咗Follow Kong’s Cult嘅 Facebook 專頁 同埋 Instagram 專頁 ,你哋嘅支持同意見絕對係我哋港究專員繼續發掘著數嘅動力,下次見!


text:
「心態」
做人做事其實都係好睇自己嘅心態,無論你係打工又好,自己創業又好,心態係主宰你嘅成功與否.當然人生有好多起起跌跌,而大家一定會遇到唔同嘅難關.如果你用正確嘅心態去處理逆境,其實好多都會變得簡單容易去處理,就算天跌落嚟真係可以當被冚.好多時啲人淨係係度怨天尤人,但係其實係唔係本身心態嘅問題?逆來順受,其實真係唔係個個可以做到!
「失敗」
當然做任何生意都要有好嘅心態,如果只係向錢看,無好好咁做長遠投資,其實真係會好快俾人淘汰.因為生意好嘅時候當然無問題,但係當生意遇到困難嘅時候就覺得係社會問題!當然如果你自己創業嘅話,最大鑊嘅就係覺得所有嘢都無問題,太過樂觀.但當問題出現嘅時候其實有無諗過其實係因為太過樂觀導致失敗?所以唔同嘅情況下要用唔同嘅心態去處理!
「成功」
要成功其實除咗要有良好嘅心態,不論係對人對事,因為我覺得好多嘢都係長線投資.羅馬唔係一日建成!所以如果太過短線,太過急功近利,所有嘢都可能一瞬即逝.當然好多人話唔把握時機就未必再有機會,但係如果要違背自己做人嘅價值觀同方針,咁嘅心態其實真係唔要得.因為你只會為求目的而不擇手段.所以要成功,真係需要有一個正確嘅心態,否則你再成功,再搵幾多錢都無用.
Also published on Medium.


text:
賀歲片《大盜演》呢排舉行咗好友首映,秦沛首次與仔女一家三口合作,表示合作得好開心.呢部戲主要講述嘅系一班對電影充滿熱誠嘅從業者,想盡方法去拯救一部已經爛尾嘅電影,系一套比較輕松攪笑嘅賀歲喜劇片.
秦沛嘅仔姜文杰首次擔任執行監制及演員,身兼數職嘅佢坦言到自己留有私心,留有一位置俾爸爸出演,對于邀請老豆出演,姜文杰表示好緊張,同老豆一齊拍戲系夢想,加上老豆喺演員界入面系老戲骨.
對于姜文杰首次「揀大梁」,秦沛給予其滿滿愛嘅鼓勵與強有力嘅支持.秦沛表示好希望可以幫到仔,因為佢做監制嘅同時,都要做后期.秦沛稱就算唔系仔,作為一個老一輩嘅香港電影工作者,都應該支持香港電影事業嘅發展.
被問到系咪滿意仔嘅表現時,秦沛笑稱今次自己收費平啲,因希望可以有下一套!對于下一部系咪會加片酬,秦沛幽默表示到唔好叫自己掏錢出嚟就好喇!今次妹妹姜麗文都貢獻咗自己嘅力量,為片幫手製作音樂.
喺呢次賀歲片《大盜演》中,面對與后輩們嘅合作,秦沛謙虛表示可以喺其身上學到演繹上唔同嘅嘢,正所謂活到老學到老,學習系永無止境嘅!
今年75歲嘅老戲骨秦沛(別名:姜昌年)仍然意氣風發,氣勢不減當年.后生嗰陣相當型仔,出身演藝世家自幼就拍戲,當年得三歲就出演電影《蕩婦心》飾演一名兒童.
后尾其老豆嚴化(本名:姜克琪)因患肝癌過身,而阿媽紅薇就改嫁制片人爾光.
而姜大衛,爾冬升同秦沛就系同母異父嘅兄弟.三人阿媽均系紅薇,爾冬升系紅薇改嫁后與爾光所生.
談起秦沛嘅感情生活,佢有過兩段婚禮.佢同第一任老婆梁盛子育有一子一女,離婚之后,兩個仔跟秦沛一齊生活,第二段婚姻就系而家嘅老婆,兩人結婚之后一直恩愛有加,經常被拍到兩人恩愛手腕手一齊行街.
秦沛稱窮仔嘅佢當時連結婚錢都冇,就連婚戒都系問太太借錢買.


text:
政Whats噏:冼漢廸批莫乃光忙社運多過代表業界
20190712
東網電視更多新聞短片
冼漢廸認為香港要追上創科發展,最重要係要政府做好諮詢.(溫國佳攝)
科技發展可謂世界潮流,全球各地都爭相喺呢方面搶人才;不過,香港就被人話發展慢話咗好多年,搞到業界對立法會資訊科技界議員莫乃光都有啲意見.互聯網專業協會(iProA)會長冼漢廸今日(12日)就話,近年莫似係參與社會運動嘅議員,多過似係業界代表,希望莫嚟緊可以多番啲為業界發聲,事關資訊科技界都有好多嘢,例如電競,等緊法例拆牆鬆綁先可以做得好!
政府方面,冼就話如果香港要追番上其他地方,都有方法可以追到,不過最重要係要政府做好諮詢,例如近年落實嘅智慧燈柱,可能加個鏡頭都足以令唔少市民擔心私隱問題,政府一定要了解吓市民可接受嘅程度去到邊,喺市民私隱同收集資料,監控路面等之間做好平衡至得.
此外,冼又建議業界年輕人多啲闖出香港,事關香港市場太細,若果有年輕人對內地反感,都可以選擇美國或者其他地方,咁就有多啲機會.冼仲大爆自己當年完全唔識普通話都返咗內地發展,初初啲人好難先聽得明佢講乜,不過後尾冼發現,其實四川人,福建人等講普通話都好重鄉音,聽佢哋講其實都聽得好辛苦,結果佢諗通咗之後就放膽佢嘅粵式普通話,時至今日雖然都仲係唔標準,但基本溝通已經冇咩問題嘞.


text:
密碼雜湊函數
密碼雜湊函數(粵拼:mat6 maa3 zaap6 cau3 haam4 sou3,英文:Cryptographic hash function)喺密碼學入面係種有保密性質嘅雜湊函數,可以用來驗證身份或者檢查重要信息有無俾人篡改.佢嘅輸入係一條無定長短嘅字串(通常叫做消息),輸出係一個固定位數嘅數(叫做雜湊值).密碼雜湊函數嘅輸出經常用十六進制寫成有固定長度嘅字串,呢種字串會叫做信息摘要(message digest)或者數碼指模(digital fingerprint).
密碼雜湊函數有下面性質,
- 由消息好容易計出雜湊值;
- 由雜湊值倒推返消息嘅一般算法需要大量計算資源以至於實際上無可能做到;
- 想將個消息改少少,又想雜湊值唔變,現實上無可能;
- 想搵到兩個唔同嘅消息對應同一個雜湊值,現實上無可能.
爾一系列性質(單向性,one-way)保證密碼雜湊函數對基本嘅密碼學攻擊有好嘅抗性,可以用來做好基本嘅資訊保安工夫,喺現代信息社會有非常廣泛嘅應用.密碼雜湊函數亦係密碼學入面單向函數嘅經典例子.
同一般嘅雜湊函數一樣,密碼雜湊函數亦可以用來做信息索引.
應用[編輯]
驗證信息或者文件無俾人篡改[編輯]
例如,有個網站提供個文件俾人下載,有人通過唔安全嘅網絡環境下載咗個文件,想保證個文件傳輸過程中無俾人喐過,噉佢就可以自己計一下個文件嘅數碼指模,然之後同個網站上面寫出來個數碼指模比較一下,如果一樣,就可以放心噉用下載咗嘅文件喇.為咗保證網站道睇到嘅數碼指模本身係信得過,需要有一個加密嘅網絡連接,例如HTTPS.依個過程係密碼學入面信任鏈(chain of trust)嘅一個例子.由於數碼指模係一個好短嘅字串(無論個文件本身幾大,數碼指模都係一行寫得嗮),兼且計起身好快,所以同比較文件內容本身相比,比較數碼指模會有效率好多.
就算唔涉及信息安全,比如話喺部電腦道複製一個好大嘅文件,想知道複製過程中有無出錯,都可以直接比較一下兩個文件嘅數碼指模.
儲低同驗證密碼[編輯]
今時今日用電子產品幾乎道道都離唔開密碼.操作系統同各種網站就需要儲低密碼.將密碼用明文形式儲落個文件道係好唔安全,因為衹要有人攞到個文件啲密碼就通嗮天.但係如果將密碼計出來個數碼指模存低就唔同,就算俾人攞到個文件,都唔會知道原本嘅密碼係乜.另一方面,需要驗證密碼嘅時候,只要計一次輸入嘅密碼嘅數碼指模,再將計出來嘅數碼指模同先前儲低嘅數碼指模比較,就可以知道個密碼啱唔啱.
當然,噉樣做重係唔夠安全,因為黑客手上通常會有一份常用密碼表,如果衹係將密碼本身嘅數碼指模儲低,黑客就可以好容易將手上嗰份常用密碼表嘅數碼指模全部計出來,然之後同攞到個文件裏面嘅數碼指模比較一下,就可以破解大部分密碼.由於而今安全性得到認可嘅密碼雜湊函數總共先得幾種,所以計嗮常用密碼表入面各個密碼嘅各種數碼指模亦唔係難,之後黑客就可以攞住呢份表行遍天下.類似嘅方法重有彩虹表攻擊.
鑑於上面講到嘅呢個問題,好多密碼管理系統都唔係直接將密碼嘅數碼指模儲低,而係會將密碼本身修改之後(最簡單嘅方法係喺密碼前面或者後面加一個隨機生成嘅字串,嗰個字串叫做salt),再將修改密碼嘅算法同埋修改之後嘅密碼嘅數碼指模一齊儲低落文件道.由於修改密碼嘅方法本身可以係千變萬化,所以黑客係無可能事先儲低嗮常用密碼表入面啲密碼經過唔同嘅修改之後嘅數據指模會係怎然之後揸住份表去一個一個對,所以就算俾黑客攞到個文件,佢都需要相當長時間先可以破解出入面儲低嘅常用密碼表入面嘅密碼,至於其它密碼,現實上無可能破到.
零信息證明(Zero-knowledge proof)[編輯]
有個密碼學入面嘅經典例子.阿甲出咗條難題,話佢自己知道答案,想考下阿乙.阿乙有興趣,但係佢覺得條題目太難,阿甲無可能知道答案.阿甲要向阿乙證明佢當時的確知道答案,但又唔想直接將個答案講出來,於是佢將答案嘅數碼指模講畀阿乙聽.阿乙記低咗,返去做咗一輪,計到個答案,之後佢自己計一次個數碼指模,同之前阿甲畀佢嗰個對比一下,就知道阿甲當時有無講大話.呢個過程就係零信息證明.因為阿甲既證明到自己講真話,又無洩漏到問題個答案或者任何有助於推出個答案嘅具體知識.
工作驗證系統 (Proof of work)[編輯]
工作驗證系統係種用來證明某個人的確用咗一定嘅時間去解決某一個一定難度問題嘅系統.佢可以用來防止分散式阻斷服務攻擊.
分散式阻斷服務攻擊係種短時間內向服務器發送大量請求導致服務器癱瘓嘅攻擊.工作驗證系統要求客戶端發送請求之前要先解決由服務器所出嘅一條問題,一般嘅電腦可以喺好短時間內解決呢條問題,即係話用戶唔會留意到解題造成嘅延遲,但係同時個問題大幅提高咗客戶端發請求嘅時間成本,令到客戶端無可能喺短時間內發出大量有效請求.
工作驗證系統亦可以用來對付垃圾郵件.例如,無工作驗證系統,一個惡意用戶可以喺瞬間發出一百萬份垃圾郵件.而工作驗證系統要求每個人發郵件之前先用部電腦來解決一個用時係 0.001 秒嘅問題.噉做嘅話一般用戶發郵件唔會有乜影響,但係個惡意用戶如果想再發出一百萬份垃圾郵件就需要一千秒嘅時間.
密碼雜湊函數喺工作驗證系統裡面可以用來出題.以Bitcoin所用嘅工作驗證系統為例,佢會要求用戶搵到一個消息嘅數碼指模頭幾位全部都係零,兼且人哋經已搵過嘅消息唔可以再用.目前來講,要解決呢個問題衹能夠一個個消息去撞,直到撞到為止,噉就需要一定時間.上面呢個過程就係Bitcoin裡面所謂嘅「挖礦」.挖礦所需要嘅平均時間係可以預計嘅,於是Bitcoin產生嘅速度亦都可以預計,噉樣Bitcoin就唔會因為瞬間產生出太多而大幅貶值.
信息索引[編輯]
同一般雜湊函數一樣,密碼雜湊函數可以用來做信息索引.
例如,版本管理系統經常會用到密碼雜湊函數來做信息索引.系統入面嘅每一個用戶,每一個文件,每一次修改,文件喺唔同時間嘅每一個版本,都會有自己嘅數碼指模.任何人只要攞一個數碼指模畀個系統,唔需要任何其它信息,個系統衹要查表,就可以馬上知道佢係講緊一個用戶,一個文件定係其它.將密碼雜湊函數用來做索引重可以用來保證系統入面嘅內容無辦法偽造.比如想偽造某一個文件嘅修改日期係做唔到,因為產生文件數碼指模嗰陣,密碼雜湊函數嘅輸入經已有齊嗮文作者,修改日期等等信息.
密碼雜湊函數甚至重可以保證文件嘅歷史無俾人篡改.比如一個文件有一百個歷史版本,每一次修改都有唔同作者.有人睇某個作者唔順眼,想喺歷史記錄道整走嗮佢做過嘅修改.如果個版本管理系統無設計成防止歷史被篡改,佢衹要喺個數據庫道刪走嗰幾個版本嘅數碼指模就搞掂.但係如果個版本管理系統喺產生每一個版本嘅數據指模嗰陣,都將上一個版本嘅數據指模放落密碼雜湊函數嘅輸入道,噉就無可能淨係刪走幾個版本而唔改變爾啲版本之後嘅所有版本嘅數據指模喇.
種類[編輯]
參考[編輯]
- 爾篇文部分內容由英文維基百科文章Cryptographic hash function(版本662781013)攞料,並以創意共享之下,署名兼共享版權嘅3.0版本協議授權使用.原文作者請睇嗰版歷史.
- 爾篇文部分內容由英文維基百科文章Comparison of cryptographic hash functions(版本639564314)攞料,並以創意共享之下,署名兼共享版權嘅3.0版本協議授權使用.原文作者請睇嗰版歷史.


text:
(拍拖好去處)香港城市中的一點寧靜|無敵海景郵輪碼頭🚤
前言: 一日情旅嘅宗旨係希望各位豬仔豬女,每星期都可以參考下我哋幫你準備嘅節目,咁就唔使嘥時間左諗右諗啦! (每星期努力更新)
有時大家放假係咪要諗唔到去邊呢?
今日就帶大家黎到啟德嘅郵輪碼頭,呢個咁靚 咁舒服嘅地方就夠我hea足一日啦!
佔地十萬呎郵輪碼頭,綜合娛樂休閒商業嘅地點,免費無敵海景!
PickMe岀發指南:
時間:13:00
地點:九龍灣/觀塘
搵到個咁正嘅地點,但點去啊?呢到附近最近嘅港鐵站就係牛頭角站,但行過黎都要差唔多45分鐘.所以我都比一個方便快捷嘅方法大家,大家可以係九龍灣站經過徳福商埸再轉小巴過黎,咁會快好多ga!
晏晝可以係附近嘅德福商場新開嘅Food Court,有齊中美,日韓嘅美食買啲野過黎.如果大家覺得大多選擇,揀唔到,可以考慮下呢間 Chicken 852,佢嘅炸雞真係好正啊!
買完就可能搭車過黎.
黎到一邊食,一邊享受住咁靚嘅景觀,冇得頂啊!
食完野,可以係到hea一陣,抖下,如果鍾意睇書嘅你都不妨帶本書黎睇下,靜靜地都唔錯ga.又或者同另一半傾下計都幾好啊!
附近有個啟德跑道公園,如果有養開寵物,不妨帶埋你隻貓仔狗仔過黎盡情咁玩啦!
Hea 到差唔多,係時候要郁一郁啦!到差唔多太陽落山,冇咁曬,就可以跑下步,做下運動.呢到都有緩跑徑比大家跑下步.再享受咁靚嘅日落,真係滿足啊!當然要同另一半黎張自拍啦!
同埋,呢個公園開放時間都係去到夜晚七點,想睇夜景可能就要轉場去附近嘅觀塘海濱公園啦!如果大家想去觀塘海濱公園睇埋夜景都唔錯ga,夜晚禁堂食,限聚令期間同另一半買外賣過去食都好浪漫啊!
Pick Me 評分: 7分
餐廳資料
店名: Foodeli
地址:九龍灣偉業街 33 號德福廣場二期 5 樓
郵輪碼頭
地址:九龍城啟德承豐道33號
觀塘海濱公園
地址:觀塘海濱道80號
其他資料
1. 啟徳跑道公園假日通常都會較多人,記得早啲去霸位啊
2. 除左以上嘅方法去郵輪碼頭,大家岀發前都可以睇睇有冇城巴22/22M,都可以直達郵輪碼頭啊!
3. 如果想影日落,記得早啲搵定位啊,因為要影到靚嘅日落嘅位都唔多.
*部分圖片及資料取材自網上


text:
因為唔想咁晏返屋企,所以去睇早場,本來想睇《Spiderman 3》,但訂飛果陣已經全港戲院都full哂咁滯, 而有早場又唔駛坐得前0既戲亦無乜得揀,於是就揀0左奧海城0既《搞乜鬼大製作》,諗住笑笑輕鬆0下嘛!齣戲內容無謂提啦,都係抄返其他戲,不過都ok好笑0既,係唔鍾意佢係又rap唔係又rap,又勁多性感女士囉!
齣戲勁短,睇完仲好早,諗住行0下搵0下食乜好,經過冒險樂園,我同老公就咁就俾佢吸引0左,見到d公仔好靚呀,又有Kitty同Pooh Pooh,當然要老公出手夾返黎俾我啦!最後好成功咁夾0左兩隻公仔呢!開心到我呀!我地第一次係冒險樂園夾到咋!果度d夾真係超無力架,擺位又搵笨喎,好多間都好難夾呢!夾到公仔就玩0下d無聊game,打0下鱷魚呀,射0下牙咁,其實都好好玩架!
跟住就去0左Sanrio,買0左d Kitty 0野呀又,呵呵呵!都係d濕碎0野,唔太貴啦!去埋隔離間玩具舖,見到之前想買個Kitty玩具減價平好多呀,當然忍唔住買0左啦,哈哈!
玩完買完一輪我地終於去0左別府食0野,不過果度d service好唔掂,搞到老公有d 不滿,下次都係去返荃灣果間!
食完又去0左間之前未開0既零食店買零食,仲買0左Kitty珍寶珠呢!
玩飽就返去喇,我就去補習,老公就返屋企覺覺豬喇!老公超抵錫的呢!
補完習,就幫老公買埋佢平時會買0既雜誌,買0左齋,跟住就返屋企煮飯飯喇!本來老公係叫我叫醒佢出去食0既,但我想佢覺耐d嘛,又可以慳錢,所以決定煮囉!我煎0左菜甫蛋呀,好味道,整返熱其他0野就可以開飯喇!間唔時0向屋企食其實都幾好呢!
老公食飽飽唔願返工呢,其實都明白佢依家份工真係無0野值得佢留戀,但你同我都未搵到理想工作前,都唯有辛苦你啦,老公!
老公走0左之後,我就洗埋衫晾埋衫tim喇!d衫好似永遠都洗唔切咁,勁多衫仲未洗,我諗我係時候要諗諗點樣可以晾多d衫喇!洗完無位晾真係唔知點搞啦!
今日真係過得非常充實呢!聽日又要返工喇!
呢隻Kitty 超可愛呀,不過都幾難夾,冒險樂園d 夾都無力0既,最後都係逗佢pat pat 等佢跌入去咋!
睇0下仲有幾多Kitty,如果全部都係我就好喇!
呢隻Pooh Pooh 個PatPat 勁大,好難逗呀!不過最後老公都好快就夾到俾我喇!
後面又係勁多Pooh Pooh ,隻隻都好想要呀!
4 月21日號果晚同Debby,旦旦食完飯都差唔多十點,我仲可以極速掃咁多0野囉!好誇張呀!Btw,果兩本書真係超好睇呀!!
然後22號我同老公行街街,又再出動,買呀買呀,超開心!Godiva 呢幾款新0既朱古力,好好味呢!Origins 果個面膜,係之前果晚聽Debby介紹完特登去買架,真係幾好用呢!書我就未得閒睇喇!


text:
資料來源:壹週刊 | 2015-06-04
街坊撐我開Cafe
陳海源(Amen),二十六歲,屯門Café Heato(海圖)咖啡店老闆,成功開鋪全因面皮厚,周街同人講自己唔想打死一世工,有個café夢,打動送石油氣伯伯和做清潔嬸嬸入股,還有一眾網民支持.
我間café叫海圖,即係海中地圖,喺大海追夢.英文名Heato係攞個諧音,點知啲客拎嚟講笑,話倒轉就係「To hea」.開張後的確有唔少人嚟hea,枱枱客都起碼坐幾粒鐘,有啲仲坐成日,但我唔介意,因為夢想,係喺咖啡之中慢慢嗒出嚟.
我哋新世代,個個都講緊追夢,咪以為我係富家子弟呀.我喺大陸出世,阿爸喺澳門打工,長時間見唔到佢,自己有讀寫障礙,細個好自卑成日發阿媽脾氣.我喺屯門屋邨中學中五畢業之後,試過打散工搵幾千蚊一個月.望住阿媽幾十歲人仲打三份洗碗工養起頭家,我覺得再頹落去唔係辦法,捱咗幾年終於疊埋心水,將儲儲埋埋嗰幾萬蚊俾阿媽,自己帶住八百蚊港幣,膽粗粗飛去澳洲工作假期,想喺一個陌生環境,諗吓將來條路點行.
初初去到布里斯本,喺表哥間清潔公司做嘢,第一個月厚住面皮問佢借糧租屋,剩低啲錢就只夠買一條麵包,一樽果醬,我食足一個月.有日阿媽打電話嚟,我嫌煩cut佢線,後來先知原來佢想同我講生日快樂,我之後係咁喊,下定決心唔再令阿媽失望,開鋪嘅夢想,就係咁嚟.
點解想開café?喺澳洲打工三年,朝朝四點幾起身洗廁所,要提神就梗係飲咖啡,當時一句英文都唔識講,見到鬼佬叫cappuccino就跟住買,慢慢就鍾意咗.返嚟香港,我入連鎖店學沖咖啡.我同自己講,要兌現細細個嘅承諾養起頭家,就唔可以打死一世工,一定要做老闆,終於死慳死抵儲咗十萬蚊,但都唔夠錢開鋪,無計,惟有出最後一招:面懵懵,靠把口.
咖啡餘香
我朝朝落屋企樓下公園,見到街坊唔理識唔識,都走埋去同佢哋講點解咁想開café,間鋪想點設計,點沖咖啡,當然有人覺得我黐線,又以為我呃錢,但好快中學同學David就話有興趣夾五萬蚊,仲話我沖咖啡佢負責煮嘢食.最估唔到係,有一個送石油氣嘅伯伯,一個做清潔嘅嬸嬸,佢哋喺大牌檔聽到我想開台式悠閒咖啡店,但頂級咖啡機要六,七萬蚊一部,仲要買非洲和牙買加最靚咖啡豆.佢哋聽完我全盤諗法,唔聲唔聲總共夾咗四十萬俾我,仲同我講:「我好耐冇見過有後生仔,咁有計劃去做好件事,筆錢當我哋入股,唔使急住還!」夢想成真,真係唔可以唔多謝兩位貴人.好多人話我好彩,但其實一二年六月開鋪第一日得二百蚊生意咋.於是我堅持每日寫一篇blog,影低啲咖啡相,再擺上網分享創業故事,慢慢開始有網友識得摸上門,依家我每日平均賺到千幾蚊,算係咁啦.嚟敲門嘅,仲有我七個員工 ,佢哋初初係我嘅客人,覺得打工好迷失,我就話:「不如入廚房試吓沖咖啡?」就係咁佢哋唔收人工留低,到今日上晒手,有個女仔仲租咗隔籬間鋪開café,我怕唔怕教識徒弟無師傅?傻啦,佢做老闆我高興都嚟唔切.


text:
熱血時報已經狂SELL佢哋啲台慶飛成個月.個個主持都走出嚟拍片SELL,又將個台慶帖置頂,不過反應就仍然冷淡. 其實老千達都唔洗驚啦,熱青城大把富婆撐;叫佢哋包底返部分嘅台慶飛,咪唔洗蝕囉. 唔好講到好似冇可能咁呀,好似人哋毓民果邊;就有人包底十幾張飛,講明話請啲經濟有困難嘅人去. 呀水晶姥姥啱啱賣完樓實有錢,呀鍾雪兒又揸七個物業咁疊水;佢哋閒閒哋幫手掃返一百幾十張飛,好濕碎喳嘛. 既然講得支持熱時,就唔好一味得把口喇.學吓人哋影埋相,俾人睇吓你有幾支持熱血公民. 熱青城富貴三寶,一於威返次俾益友睇!唔好再講錢即閃喇!
水晶姥姥李婉文個老公,水晶姥公武匡祺,原來都係熱青城!
熱青城充斥分身假戶,李婉文水晶姥姥分身帳號曝光!
共產黨友好組織熱血公民,一向反港獨愛中國.今日一眾熱青城支持者,就走去老屈明報撐港獨! 熱青城班垃圾,以為單靠網上幾句留言,而得果十零廿個LIKE,就可以迫使一間公司就範.其實早已有跡可尋,之前佢哋瘋狂攻擊藝人盤菜螢子;以為留吓言就可以令人冇得撈,點知人哋就越做越旺! 熱青城班垃圾不嬲都網上限定.如果真係要令明報受壓力,要起碼好似早幾年果班藍絲咁;圍堵蘋果日報,堵塞佢出入口,唔俾佢報紙派街.熱青城有咁嘅膽量去圍明報,吹雞吹到有幾百人去嘅,先好再講.
熱青城聲稱一個節目,都可以籌到九萬銀!但係原來現實中一講到錢,成班友就失晒蹤! 好似呀水晶姥姥,前排聽陳雲講,真係賣左層樓,佢呢一刻係唔會冇現金喺手.熱青城應該即刻搵佢,既然佢咁支持熱青城,閒閒地幫襯返一萬幾千都好應該! 仲有城邦大地主鍾雪兒,聲稱手揸七個物業,又周身名牌.既然咁有貨,手指罅漏少少出嚟俾熱青城,都一萬幾千!


text:
「長短」
相信大家出嚟社會做嘢都見過唔少工,通常都會被問到你嘅強項同弱項.咁究竟你又會點答呢?要了解一個人嘅長短,強弱唔係一時三刻嘅事,有時要係現實嘅環境去嘗試.一個團隊係要互相配合,互補長短,所以無需刻意強調自己嘅強項同輕輕帶過自己嘅弱項.用人唯才,無人係完美,而聰明嘅管理係用人嘅強項多於弱項.咁先至可以建立一個完美無瑕嘅團隊.
「面試」
如果面試嘅時候有人問你嚟個問題你會點答?面試你嗰個人係街度撞到你朋友,你會覺得你嚟位朋友會點形容你?而如果嚟位朋友其實同你不和,甚至絕交嘅話,你又覺得佢會點樣形容你?我相信你都會諗一諗,究竟人哋會點睇自己?當然人哋點睇你唔係最重要嘅問題,而係你自己覺你自己係個乜嘢嘅人.唔知有無人面試嘅時候俾人問過類似嘅問題呢?
「了解」
要係短短一個鐘頭去了解一個從未見過嘅人,其實難度非常之高!好多時都真係憑經驗,憑感覺.當然係面試嘅時候都希望透過唔同嘅問題令大家了解更多,而有時啲問題都離唔開個人同工作有關嘅問題.不過有時要再深入理解嘅話,一般嘅問題係好難達到目的.以前係大公司上堂嘅時候做以冰山作比喻,因為通常面試嘅時候只會接觸一啲表面嘅嘢.所以有時啲問題唔係要刁難你,只係想再深入咁了解多啲啫.
Also published on Medium.


text:
近排好多公司喺製作訂製禮物時會揀做袋,無論係衣物收納袋定係出街方便用嘅環保收納袋都受到公司追捧,從輕物嘅尼龍質料到顏色多嘅不織布都有,而布料比較硬身嘅帆布袋最近詢問度提高,你知唔知文青帆布袋究竟點解會咁受歡迎嗎?
帆布袋可以話係每個人都會有嘅袋,特別近排來掀起一股文青風,簡約嘅衣著加上單調嘅帆布袋亦都可以令你睇落好有型,帆布本身自然嘅米色加上比較硬身嘅觸感,就算裝重野亦唔洗擔心袋會容易爛,你可以發現喺網路平台或者賣文青野嘅店家都會有帆布製嘅訂製收納袋呢個產品,成本唔高之餘,實用性高亦都係大家願意買單嘅原因.
品牌LOGO印製款
好似日本雜誌嘅贈品,印有品牌LOGO嘅帆布袋就係好常見嘅訂製禮物,好多消費者都係因為贈品內容而買單.淨色嘅帆布袋配上顏色對比嘅LOGO,方便拎而且又靚!
卡通crossover印刷款
百貨公司嘅滿額贈品經常出現嘅就係卡通crossover帆布袋,由於插畫人物同卡通人物嘅人氣高,選啱滿額贈品先可以增加買氣,只要有卡通人物助陣通常都可以喺短時間之內銷售一空,不過卡通crossover最重要就係授權問題,自己同廠商聯絡印製係違反著作權嘅行為,所以喺呢方面要特別注意.
結合種種原因,造就咗訂製帆布袋嘅高人氣,下次喺考慮製作訂製禮物時,可以試下揀帆布袋,畢竟送禮要送到入心,同時記得觀察下生活中受到關注嘅野啦.


text:
「夏天」
係未有郭大少之前我同老婆一到夏天都會好鍾意去海灘曬太陽同游水,基本上只要天氣好啲我哋都會去.不過上年咁啱有咗郭大少,所以都無乜點去個海灘游水.當然我老婆陀住郭大少嘅時候我哋都有去過海灘幾次,所以郭大少未出世就已經去過海灘,只不過係隔住個肚皮.不過佢出世之後真係好似唔怕水,因為一般小朋友都唔鍾意沖涼,但係郭大少就好唔同!
「游水」
今日第一次真正帶郭大少去游水,對上果次只係同佢去嗰啲專俾小朋友玩嘅大浴缸游咗一次,之後就因為冬天一直無去游過水.最多都係沖涼嘅時候玩水咁大把.其實我都驚佢咁無真正去啲游水嘅地方佢會驚,因為始終唔同係屋企玩,點知佢果然同我哋兩個一樣都係咁鐘意玩水.雖然今日只係去屋苑會所去試下玩水,之後希望天氣好啲再去沙灘玩!
「旅行」
下個月就會帶郭大少去旅行,今次嘅目的地就當然係去啲渡假嘅地方.而最近香港而且可以揸車自遊行嘅地方就當然係得沖繩啦!因為之前睇過好多人話帶小朋友去旅行,亦要準備嘅嘢都唔少,所以先搵個好似比較渡假嘅地方試下先.去得沖繩就當然會去海灘游水啦,所以希望去之前等郭大少可以熟習下先,希望去沖繩嘅時候佢唔會驚啦!
Also published on Medium.


text:
「大學」
最近一篇《十七歲少女:我要做個程式設計師》引嚟唔同嘅迴響,如果你問我嘅話,讀唔讀大學係自己嘅選擇.而作為一個過來人嘅身份,只可以講路係自己揀,視乎環境同實際情況而決定.最緊要嘅係要知道點解要讀大學,點解要有一張畢業證書.雖然當年決定輟學,但係過咗十幾年之後,自己決定再次返回校園,只不過再返校園嘅目的更加明確,更加清晰!所以無話啱定錯!
「讀書」
當年自己無讀完大學最主要嘅原因係自己入唔到心儀嘅科目,亂咁揀咗一科自己毫無興趣嘅課程,最終決定唔好浪費自己嘅時間.慶幸嘅係自己一直都好幸運,靠自己嘅努力係工作上面都可以話係一帆風順.只不過無讀完大學始終係一個遺憾,而實戰始終係實戰,有時係需要理論去支持自己嘅觀點與角度先至會事半功倍.雖然好多嘢都已經係工作上面學咗,但係大學將自己係職場所學嘅理論化,感覺更加實在!
「人生」
好多人都會詫異一個連大學都未畢業嘅人點解可以二十一歲就係大公司工作,二十四歲晉升為管理層,二十七歲管理一個三百人嘅團隊.我只可以話我真係好幸運,遇到唔同嘅機會,而比我叻嘅人有好多,只係我好好彩而已!當然如果我繼續堅持讀大學嘅話,我嘅人生會好唔同,際遇都會好唔同.讀唔讀大學其實無乜大不了,因為每個人嘅路都唔同.只要知道自己嘅目標,知道條路點樣行,堅持自己嘅夢想,讀唔讀書,幾時讀,係邊度讀其實唔係重點!
Also published on Medium.


text:
關於依道菜嘅迷思
《Stickypedia系列 – 前戲:前戲必學五件事 (5)》
去到關於前戲嘅最後一個post喇,今次就解答下社會上面一啲對於前戲嘅誤解或者問題啦🤫.
1 – 前戲越長越好? 所謂嘅「好」係應該係按照你同性伴侶嘅反應去斷定嘅,所以無話好絕對嘅「長就係好」或者「短就係唔好」.咁但係都可以有啲數字俾大家參考一下⏱.男性就平均覺得係18.1分鐘,而女性就係18.93分鐘.可見,女性對於理想前戲嘅時間長度比男性長.當中嘅因素可能係因為女性身體上比男性更加難達到性興奮,所以希望透過更加長嘅前戲令自己可以更加投入.另一個可能嘅原因係因為女性比較容易透過陰蒂刺激達到性高潮💦,而通常呢個都係前戲嘅一部分.反之男性更加容易透過插入式性行為而得到高潮,所以男性有機會想更快進行插入式性行為,令自己盡快得到性高潮 [1].
2 – 前戲對男性黎講無吸引力?🤥 前戲對於男性來講其實係有吸引力嘅!首先,透過前戲,男性可以從愛撫,親吻之中增加對伴侶嘅親密感,亦可以從前戲嘅唔同活動得到更多性興奮,令整個過程更加歡愉😋.因此,前戲對於男性來講一樣係重要嘅.另外,以異性之間嘅性行為來講,女性係前戲會比較容易感到性興奮,好多人會因而認為前戲係俾女性嘅享受,而男性係對前戲無興趣.但其實呢個情況好想都係因為社會上嘅性別定型而造成:假定咗「男性對前戲無興趣,女性就一定希望有好長嘅前戲」👀.而喺1984年,Barbach將呢啲性別定型影響人對前戲同插入式性行為嘅長度嘅認知命名為 Cultural Role Script [1].一個人嘅Cultural Role Script會影響佢對伴侶性愛喜好嘅推測.就係呢個例子裏面,大眾會覺得男性對於前戲嘅興趣比較低,所以會嘗試為男伴減少前戲時間.雖然前面所講嘅理想嘅戲時間長度,女性係比男性長.但去到實際嘅前戲時間(Performance Script),女性係11.25分鐘,而男性進行前戲嘅時間就係13.35分鐘,係比女性長多過2分鐘.由此可見,「前戲係女性嘅專屬部分」係唔正確嘅.不論任何性別,都可以喜歡同享受前戲架😙!
3 – 同性性行為無前戲? 社會大眾對同性性行為仲有好多誤解,其實任何性別之間,任何形式嘅性行為都係需要有前戲.一般都係會有親吻,愛撫,接觸私處等行為.就陰道同陰道交(Vulva-to-Vulva)而言,伴侶之間都可以用手或舌頭刺激陰蒂,刺激陰道內嘅G-spot,善用性玩具及用手磨擦肛門附近嘅皮膚等等,令到大家得到性興奮⚡.另外,就陰莖同陰莖交(Penis-to-Penis)而言,伴侶一樣會輕撫或者舔陰莖,會陰,運用性玩具及舔肛等.所以,前戲嘅方法係適用於所有人,集中係身體刺激同情感交流上,並無性傾向之分架🌈!
4 – 一齊耐咗嘅伴侶嘅前戲會長啲? 一般而言,一齊比較耐嘅伴侶嘅前戲同埋性行為都會比較短[1].相對於一齊無耐嘅伴侶來講,相處得耐啲嘅情侶發生過比較多次嘅前戲同性行為.所以佢哋對於對方嘅喜好,點樣做前戲同埋性行為都會比較熟悉,容易啲一擊即中.但係,一齊得耐嘅伴侶仍然可以一齊探究更多關於前戲同埋性行為嘅方法💡,例如:轉換唔同嘅場景,環境氣氛,運用嘅性玩具(或者有無運用性玩具),衣着及姿勢等等.透過不斷嘅探索,不單止可以有更多樣化嘅性刺激同享受,不斷同伴侶溝通嘅過程中,亦會令到雙方嘅親密感增加💓.


text: 嚟咗呢度無耐,本地朋友都唔識得多個.好彩我哋都仲有啲香港朋友過咗嚟呢度.今日就有一個家庭趁住小朋友放 Term Break,即刻話落嚟南部探我哋,順便約我哋一家人去倫敦玩. 做乜會話朋友落南部?你朋友唔係住附近嘅咩? 係,我哋呢邊本身有兩個朋友住附近,但呢個家庭朋友本身係住 ( 蘇 格 蘭 )( 好遠呀! ),佢哋嚟咗蘇格蘭差唔多有一年,終於搵到藉口落嚟倫敦玩,今次齊齊去闖蕩一下. 由蘇格蘭落嚟,差唔多用咗成七八個鐘,諗起都覺得攰爆.朋友一家大細拎住行李,我都有諗過佢哋應該搭火車定自己揸車,最後都係自己揸車方便啲.因為計過數,搭火車嘅話,嚟到南部出去玩都係要用車,我架車都車唔到咁多人,如果call uber又貴,呢度租車又貴,坐火車嚟倫敦又係要用七個鐘,仲要唔係點到點到門口,咁鬼煩,不如揸車嚟好過啦. 朋友到埗都已經六點,當然要同佢哋醫肚先啦.第一晚就同佢哋食港式炒粉麵做晚餐.原來蘇格蘭嘅茶餐廳價錢居然比我哋呢邊貴,而且唔算好食.朋友見我 post 相出嚟話好食,又講到明想試下,咁就要同佢哋去食返餐啦!等佢哋回味一下香港嘛!呢間其實唔係一間港式茶餐廳,佢應該係一間集越泰港於一身嘅食店.佢隱身於 Sutton High Street 街尾,店名叫做 Noodle House . 今次嗌咗乾炒牛河,咸魚雞粒炒飯,星洲炒米,煎鍋貼,炒菜心,椒鹽鮮魷,珍珠奶茶.大人細路都食到舔舔脷.我最愛佢嘅乾牛河,炒菜心,有鑊氣,好味.椒鹽鮮魷同珍珠奶茶就真係失色好多,下次就唔好叫嚟飲啦.High…


text:
《品味遊戲:去遊戲展睇Game不如識人》
文:Dixon Cheung
今個星期,遊戲界最大嘅盛事都莫過於一年一度嘅E3遊戲展喇.睇番每年E3,傳媒嘅報導來來去去不外乎Sony,任天堂,Microsoft三大巨頭嘅新機動向,加埋一眾遊戲大廠嘅最新消息.可能就係因為太過集中報導呢方面嘅嘢,所以最近有朋友就話,年年E3都係差唔多,實在覺得好冇新意,好悶喎.
其實,對於業界嚟講,E3嘅價值絕對唔止係睇吓Game Trailer同睇次世代主機咁簡單.E3係全球最多媒體同讀者關注嘅遊戲展,所以响E3聚集嘅人亦係業界當中最優秀嘅精英.由於遊戲係一個非常依賴「人」嘅行業,所以對於做遊戲嘅人嚟講,E3同埋同類嘅遊戲展,最值錢嘅並非產品,而係「人」.
無論係E3抑或係世界各地嘅遊戲展,每一個展覽都係業界朋友擴展人脈嘅大好機會.好可惜,擴展人脈呢點,往往令好多埋頭寫code嘅朋友感到抗拒甚至反感.「我整game㗎咋,做乜要我出去見人?」假如我同你講,香港某隻著名音Game係因為去咗台灣參展,認識咗當地嘅音樂人,繼而喺台灣獲獎然後爆紅呢?香港某團隊喺新加坡Casual Connect獨立遊戲展中,亦都獲投資者同營運商睇中,繼而成功喺東南亞獲取巨大成果.一年當中,實在有太多大大小小嘅遊戲展覽,喺世界各地舉行,所以類似嘅故事,响業界中亦相當多.幾乎每一個外出參展嘅團隊,都有一兩個故事可以分享.
可能你會話:「我邊有咁多錢飛過去參加展覽呀?」冇錯,呢個一直都係困擾住香港本地遊戲開發者多年嘅問題.機票,酒店,參展嘅費用的確並非幾個得閒圍埋整game嘅朋友可以輕易負擔,所以有部份外國嘅獨立遊戲展覽主辦商就會撥出少量名額,免除參展費用之外,甚至會俾埋住宿,務求令多啲獨立遊戲開發者有機會交流同曝光.當然,閣下嘅遊戲作品必須係有誠意同水準之作啦!例如Casual Connect同埋台北電玩展每年都有近千個來自世界各地嘅遊戲作品申請,要脫穎而出獲得免費參展同住宿資格,真係非常唔容易㗎!
不過就算冇得去外國都唔使愁嘅.其實近年一啲國際上比較知名嘅遊戲展覽同活動亦開始選擇香港作為展覽嘅地方.例如MGF(國際手機遊戲論壇)就喺2016年嗰陣,响尖沙咀美麗華酒店入面舉行.嚟緊2018年,Casual Connect亦表示有意喺香港舉行.成日話冇好Game玩嘅朋友,唔好止步於主流大作喇,索性行入遊戲展,用自己對眼搵出未被媒體發掘同報道嘅有趣作品啦!


text:
ISWIM|Jeffrey魏浚笙唔覺自己靚仔 入行兩年目標竟然係阿正?
即睇片重溫
Jeffrey魏浚笙自覺諗嘢似小朋友
原本做開硬照Model的Jeffrey,自2020年參加ViuTV節目《調教你男友》後正式入行,他在訪問中直言入行兩年以來自覺好幸運,因為有好多機會去試不同的範疇,包括拍綜藝和拍劇,在《膠戰》仲有機會唱埋歌.至於係咪由細到大都有好多人讚他靚仔?Jeffrey就話:「街市嗰啲就有,我成日去街市買嘢,好多姨姨叔叔都話:『靚仔!要唔要?』其他人有冇咁講又唔係好覺.」
唔想被人話「得個樣」
Jeffrey自言唔覺得自己靚仔,只係覺得自己幾Cute:「因為我諗嘢,做法都好偏小朋友,到依家都係,私底下我都係一個會𠱁媽咪,𠱁女朋友嘅人.」但他表示自己在入行後有成熟咗,對自己做嘅嘢係高要求咗,希望有時做得唔好,下次可以做得更好.Jeffrey又話自己從來都冇講過自己係一個靚仔:「其實人哋讚我靚仔係一定開心,但有一個位會去到我無論做咗任何努力,啲人都會覺得我『得個樣』,所以我會希望啲人可以睇我耐少少,或者睇得深入少少.」
想做到阿正咁放
Jeffrey又透露自己在拍《IT狗》前,就跟彭秀慧老師上了Acting Class,同Dixon是同學:「嗰時我有問彭秀慧老師,話我好想做到阿正嗰啲感覺,即係我有時好想好放咁去做嘢,想問點解我做唔到?」Do姐問他點解唔做一個內斂些的演員?Jeffrey答:「因為我成日覺得我一內斂,啲人就覺得我有偶像包袱,我就會覺得啲人未了解我!」
面對唔熟嘅人會好靜
Do姐話大家對Jeffrey的評語都係「佢好靜㗎喎!」Jeffrey就話有研究過自己:「我發現我同人唔熟嘅時候,同埋我驚嘅時候,我就會靜,因為我會唔知講咩,比較慢熱,但係我一熟咗就會唔同,好似我上Acting Class嗰時,一開始同啲同學,Dixon佢哋都唔熟,但到咗第五,六堂就會嚟料,開始好多嘢講,好多廢話!」
Jeffrey讚袁澧林係好對手
講到《I SWIM》播出後,有好多人讚Jeffrey做得好,Jeffrey笑言好開心可以受人肯定,也令他覺得Acting Class十分有用:「你話好實質學咗啲咩,我又好難講,因為我都仲係資歷尚淺,所以我做戲要好睇對手,如果對手好投入,咁我就會好投入.」講到令他有這個感覺的對手,他第一個就話係袁澧林(Angela),之後又補充說:「Edan都有,其實《I SWIM》我覺得成個團隊都有,因為我覺得大家都係好想去做到一件好青春嘅事,所以大家都係一個好投入角色嘅狀態去做,所以有時會自己即興加對白,令演出更加好笑!」他又指Edan,Stanley本身都唔係太鍾意游水,特別Edan連沖涼都要眯晒眼,但佢哋都好專業,接得都會盡力去做.
導演叫佢憑感覺去做
Jeffrey指《I SWIM》是他第二個演出,第一個係《IT狗》,嚟緊仲有個《百萬同居計劃》,係同Anson Lo拍檔,講到每一個劇嘅角色性格都係唔同,比如第一個《IT狗》嘅角色,係比較認真上堂,好追求真理嘅角色,他說:「嗰時好開心聽到主要對手係珈其,事前都有驚,去問珈其應該點去做好啲?佢同導演就叫我唔好諗咁多,直做!憑感覺去做就得㗎啦,佢話新人最忌擔心得太多,好容易令到自己原本準備嘅嘢都冇晒,所以順住個勢去做就得.」
靠阿媽椰菜花飯keep fit
Jeffrey指10集《I SWIM》由8月中拍到12月頭,原本想10月中煞科,但因為個室內泳池只能夠夜晚拍,所以為咗等個靚泳池,游水戲都要11月先可以開拍.Jeffrey又話自己本身係肥仔,肚腩會打摺,胸同手臂比較易操,腹肌就要食得好清先操到,主要食雞胸肉,同埋阿媽整啲椰菜花扮飯,操咗差唔多半年至七個月先操到,拍完劇後原本完全冇諗住keep,但無奈地有幾個工作都係要騷肌,所以到依家都要一路keep住.
Jeffrey最想做一個打廿個嘅男主角
講到最想做的角色,Jeffrey就話係做一啲好有型嘅偶像男主角:「就係嗰啲女主角畀人綁架,佢就要好輕鬆咁一個打廿個,最尾入到去嗰間房就有個大佬Big Boss,好難揪嘅,要同佢揪揪揪好耐,我就嚟唔得嘅時候,一拳𢰸中咗!呢個係我嘅夢想嚟,但其他角色我都願意去試,因為我覺得每次同前輩或者同輩對戲,我都會有進步,可以學到佢哋做嘢嘅方法.」
Jeffrey夢想開咖啡店
至於未來的計劃,Jeffrey就話想開一間咖啡店:「因為呢個係我嘅夢想,我好鍾意飲咖啡,因為飲咖啡可以去水腫,我好勁水腫,每朝都要花半個鐘去碌面,因為我有肥胖基因,呢個係天生嘅,遺傳自我阿婆,不過佢已經走咗,我媽咪都有遺傳到,但佢行山行得好勁,所以都keep到好fit,我就鍾意舉鐵.」最後他又預告《I SWIM》有機會開續集,但唔知會係電視劇定電影,他笑言大家都好想拍,不過最緊要係大家都有期.
常見問題
Jeffrey入行兩年以來的目標是什麼?
日前Jeffrey上商台節目《口水多過浪花》接受Do姐(鄭裕玲)訪問,又講到他入行兩年以來的目標,竟然係想做到同阿正一樣咁…詳情請看
Jeffrey以什麼節目入行?
原本做開硬照Model的Jeffrey,自2020年參加ViuTV節目…詳情請看
讀者留言


text:
想做marketing 但冇相關經驗(大學讀a&f)
Hello, MT Programme有時in到最後一round,其實都好睇緣份,可能咁啱另一位candidate性格夾啲,或者咁好彩fit個team mix多少少,就揀咗佢.但都千祈唔好灰心,好嘅係at least你有一個好明確嘅目標.我認為有兩個way嘅,1) 當然係繼續報相關consumer brand嘅marketing role,雖然好多都會寫要1-2 year exp,但commercial world始終冇政府工咁strict,有時寫係咁寫,但總會有機會執到機會,未必係working experience,可能你以往搞student event / 做service都有相關exp嘅,其實都會幫到手;2) 由marketing / pr agency做你嘅career staring point,創意行業始終對background冇咁著重,反而睇多啲你性格,做過嘅作品,有冇計仔等等,假如你開過一個IG store,都好幫到你interview踏入呢行,好多人會做咗三兩年,再轉返去啲in-house嘅marketing,不過有心理準備OT chur同人工冇咁高就真嘅.如果唔係GT / MT Programme,其實LinkedIn上面都不定期有好多好嘅marketing opening,keep住睇keep住報啦.


text:
前排嘅好似枱上魔法陣嘅無線叉電盤喺唔同社群媒體之間引起討厭,你睇到係咪都心郁郁,好想即刻買嚟試下呢?
但你知唔知?喺買無線叉電盤之前要先了解嘅「Qi認證」同相關原理.
喺落單之前,先嚟講下關於無線叉電嘅原理同應用啦!
以簡單嘅方式嚟講,無線叉電嘅原理係「電磁感應」同「電磁流效應」嘅雙重運用,靠「電流磁效應」喺四周圍產生磁場,加埋「電磁感應」產生嘅感應電流,兩者同步應用喺手機同無線叉電盤入面內建嘅線圈,就可以無線叉電.
大致了解無線叉電嘅原理之後,下一步就係確認你嘅手機係咪有「Qi認證」啦!
到底咩係「Qi認證」呢?
Qi指無線叉電標準,係為無線叉電聯盟制定嘅,短距離低功率無線感應式電力傳輸嘅互連標準.
(資料來源:維基百科)
啫係咁講,只有通過呢個標準,得到認證嘅裝置先可以安全有效咁用無線叉電盤嚟叉電.
現階段喺台灣嘅Qi認證費用比較高,而且一定要通過NCC(國家通訊傳播委員會)嘅認證,先可以得到合格嘅Qi認證規格.
無線叉電盤帶嚟嘅便利性同神祕感,令大家越嚟越有興趣,唔同風格嘅設計亦越嚟越多,但如果係用冇合格QI認證嘅手機進行無線叉電嘅話,除咗可能會導致手機過熱,機殼裝置損毀,甚至有可能發生充唔到電嘅情形,所以喺用無線叉電之前,一定要先確認手機同無線叉電盤係咪有Qi認證哦!
上面都冇問題嘅話,恭喜你!而家就將鍾意嘅訂造無線叉電盤納入禮物採購清單LIST上面啦!


text:
畢業禮物送咩好呢?每到畢業季,身為學弟妹,家長或係校方嘅你,總係煩惱到訓唔好,食唔好嗎……
以下幾個畢業禮物選購步驟,等你送嘅畢業禮物唔會俾人馬上丟入垃圾桶,仲可以得到收禮人嘅青睞添!
首先,有幾個point你需要注意
目錄
1.實用性程度
禮物唔可以只係觀賞用,實用性有時都係禮物好壞嘅衡量方式,例如花雖然美,但係實用性就冇咁高.
2.美觀程度
如果送有實用性,但外觀唔太好嘅禮物有時都會令收禮人尷尬嫁.舉例:萬年曆,馬桶刷等超實用但收到會嚇親人嘅嘢.
3.實用同美觀程度嘅平衡
其實實用性同美觀都係好主觀嘅嘢,但係送出平平均均嘅嘢,打安全牌,總比花心思送禮但得唔到想像中嘅笑容嚟嘅好,偶爾可以專注睇下網路上為各種禮物所做嘅投票.
4.符合禮物寓意嘅程度
針對唔同嘅節慶送出符合節慶寓意嘅產品,令禮物唔會變得太突兀,舉例嚟講,總唔可以將情人節禮物當畢業禮物送俾學長姐掛.(笑)
綜合以上,可以做個簡略嘅統整:
如圖嚟睇,雙贏嘅禮物就係有造型嘅尿袋,尿袋一方面係現今手機族必備嘅產品,有造型嘅款式令成個產品本身更加加分,如果唔打算送尿袋,揀創意,有造型嘅實用商品都係唔錯嘅選擇.
中規中矩嘅產品少不免就係文具用品同包裝精美嘅食物,重食嘅人肯定買食物嘅,而文具用品一般人大都會用到,如果係有紀念價值嘅,都可以列入送禮清單.如對方係男仔,可以揀電子產品類嘅禮物.
最後,唔實用又唔美觀嘅嘢,本人,我,仲未諗到有呢種咁冇價值嘅禮物喎.
如此一嚟,畢業禮物總算有d頭緒啦掛?無論咩場合,揀個好禮物等自己同對方都開心喇!